CELEX: 32020R0691
Language: el
Date: 2020-01-30 00:00:00
Title: Κατ’ εξουσιοδότηση κανονισμός (ΕΕ) 2020/691 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για τις εγκαταστάσεις υδατοκαλλιέργειας και τους μεταφορείς υδρόβιων ζώων (Κείμενο που παρουσιάζει ενδιαφέρον για τον ΕΟΧ) (Κείμενο που παρουσιάζει ενδιαφέρον για τον ΕΟΧ)

3.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 174/345
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/691 ΤΗΣ ΕΠΙΤΡΟΠΗΣ
         της 30ής Ιανουαρίου 2020
         για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για τις εγκαταστάσεις υδατοκαλλιέργειας και τους μεταφορείς υδρόβιων ζώων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 176 παράγραφος 4, το άρθρο 181 παράγραφος 2, το άρθρο 185 παράγραφος 5, το άρθρο 189 παράγραφος 1 και το άρθρο 279 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/429 θεσπίζει κανόνες για την πρόληψη και τον έλεγχο νόσων που μεταδίδονται σε ζώα ή στον άνθρωπο, συμπεριλαμβανομένων, μεταξύ άλλων, κανόνων για τις εγκαταστάσεις υδατοκαλλιέργειας και για τους μεταφορείς υδρόβιων ζώων. Ο κανονισμός (ΕΕ) 2016/429 προβλέπει επίσης ότι η Επιτροπή εκδίδει κατ’ εξουσιοδότηση πράξεις για τη συμπλήρωση ορισμένων μη ουσιωδών στοιχείων του εν λόγω κανονισμού. Συνεπώς, είναι απαραίτητη η θέσπιση συμπληρωματικών κανόνων προκειμένου να διασφαλιστεί η ομαλή λειτουργία του συστήματος που θεσπίστηκε με το νέο νομοθετικό πλαίσιο του κανονισμού (ΕΕ) 2016/429.
                  
               
                     (2)
                  
                  
                     Ειδικότερα, οι κανόνες που θεσπίζονται με τον παρόντα κανονισμό θα πρέπει να συμπληρώνουν τους κανόνες που προβλέπονται ήδη στο μέρος IV τίτλος II κεφάλαιο 1 του κανονισμού (ΕΕ) 2016/429 όσον αφορά την έγκριση εγκαταστάσεων υδατοκαλλιέργειας στις οποίες διατηρούνται ζώα υδατοκαλλιέργειας και οι οποίες ενέχουν σημαντικό κίνδυνο για την υγεία των ζώων, τα μητρώα εγκαταστάσεων υδατοκαλλιέργειας τα οποία τηρούν οι αρμόδιες αρχές, και τις υποχρεώσεις τήρησης αρχείων των υπευθύνων επιχειρήσεων εγκαταστάσεων υδατοκαλλιέργειας και των μεταφορέων υδρόβιων ζώων.
                  
               
                     (3)
                  
                  
                     Επιπλέον, στον παρόντα κανονισμό λαμβάνεται υπόψη η κατάργηση της οδηγίας 2006/88/ΕΚ του Συμβουλίου (2) με τον κανονισμό (ΕΕ) 2016/429 από τις 21 Απριλίου 2021. Ο κανονισμός (ΕΕ) 2016/429 προβλέπει ότι οι εγκαταστάσεις και οι υπεύθυνοι επιχειρήσεων που έχουν καταχωριστεί σε μητρώα ή λάβει έγκριση σύμφωνα με την εν λόγω οδηγία, πριν από την ημερομηνία εφαρμογής του κανονισμού (ΕΕ) 2016/429, τεκμαίρεται ότι έχουν καταχωριστεί ή εγκριθεί, όπως απαιτείται, σύμφωνα με τον εν λόγω κανονισμό και υπόκεινται στις σχετικές απαιτήσεις που προβλέπει ο εν λόγω κανονισμός.
                  
               
                     (4)
                  
                  
                     Ως εκ τούτου, οι κανόνες που θεσπίζονται στον παρόντα κανονισμό θα πρέπει να συμπληρώνουν τους κανόνες που προβλέπονται στο μέρος IX του κανονισμού (ΕΕ) 2016/429 όσον αφορά τα απαραίτητα μεταβατικά μέτρα για την προστασία των κεκτημένων δικαιωμάτων και της δικαιολογημένης εμπιστοσύνης των ενδιαφερόμενων μερών, τα οποία απορρέουν από προϋπάρχουσες ενωσιακές πράξεις για τις εγκαταστάσεις υδατοκαλλιέργειας.
                  
               
                     (5)
                  
                  
                     Δεδομένου ότι όλοι οι κανόνες που προβλέπονται στον παρόντα κανονισμό αφορούν τις εγκαταστάσεις υδατοκαλλιέργειας και τους μεταφορείς υδρόβιων ζώων και πρέπει να εφαρμόζονται παράλληλα, θα πρέπει να θεσπιστούν σε μία μοναδική πράξη και όχι σε χωριστές πράξεις με μεγάλο αριθμό διασταυρούμενων παραπομπών, προκειμένου να διευκολυνθεί η εφαρμογή τους, για λόγους διαφάνειας, και για να αποφευχθεί η αλληλεπικάλυψη των κανόνων. Αυτό συνάδει επίσης με την προσέγγιση που ακολουθείται στον κανονισμό (ΕΕ) 2016/429.
                  
               
                     (6)
                  
                  
                     Το άρθρο 176 παράγραφος 1 του κανονισμού (ΕΕ) 2016/429 προβλέπει ότι οι υπεύθυνοι επιχειρήσεων των εγκαταστάσεων υδατοκαλλιέργειας οφείλουν να υποβάλλουν στην αρμόδια αρχή αίτηση για έγκριση των εγκαταστάσεων υδατοκαλλιέργειας όπου εκτρέφουν ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας. Δεδομένου ότι στην εν λόγω κατηγορία εμπίπτει ευρύ φάσμα εγκαταστάσεων υδατοκαλλιέργειας, το άρθρο 176 παράγραφος 2 του κανονισμού (ΕΕ) 2016/429 προβλέπει ότι τα κράτη μέλη μπορούν να απαλλάσσουν από την απαίτηση υποβολής αίτησης για έγκριση τους υπευθύνους επιχειρήσεων συγκεκριμένων τύπων εγκαταστάσεων υδατοκαλλιέργειας, υπό την προϋπόθεση ότι οι εν λόγω εγκαταστάσεις υδατοκαλλιέργειας δεν ενέχουν σημαντικό κίνδυνο εξάπλωσης νόσων. Επιπλέον, το άρθρο 176 παράγραφος 4 του ίδιου κανονισμού προβλέπει ότι η Επιτροπή δύναται να εκδίδει κατ’ εξουσιοδότηση πράξεις για παρεκκλίσεις από την απαίτηση έγκρισης ορισμένων τύπων εγκαταστάσεων υδατοκαλλιέργειας, υπό την προϋπόθεση και πάλι ότι οι εν λόγω εγκαταστάσεις υδατοκαλλιέργειας δεν ενέχουν σημαντικό κίνδυνο.
                  
               
                     (7)
                  
                  
                     Το επίπεδο κινδύνου που ενέχει μια εγκατάσταση υδατοκαλλιέργειας εξαρτάται από τη δραστηριότητα της εν λόγω εγκατάστασης υδατοκαλλιέργειας, καθώς και από τον τόπο προορισμού και την προβλεπόμενη χρήση των ζώων υδατοκαλλιέργειας ή των προϊόντων ζωικής προέλευσης από ζώα υδατοκαλλιέργειας που παράγονται σε αυτήν. Ορισμένες εγκαταστάσεις υδατοκαλλιέργειας έχουν ήδη εγκριθεί για διαφορετικούς σκοπούς, όπως οι εγκαταστάσεις υδατοκαλλιέργειας που έχουν εγκριθεί βάσει των κανόνων υγιεινής κατ’ εφαρμογή του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (3). Σε ορισμένες περιπτώσεις, οι εγκαταστάσεις υδατοκαλλιέργειας, όπως τα κέντρα καθαρισμού και αποστολής ή οι περιοχές μετεγκατάστασης, δέχονται μαλάκια μόνον από την επιδημιολογική περιοχή στην οποία βρίσκεται η ίδια η εγκατάσταση υδατοκαλλιέργειας. Επομένως, οι εν λόγω εγκαταστάσεις υδατοκαλλιέργειας ενέχουν αμελητέο κίνδυνο όσον αφορά την υγεία των ζώων. Άλλες εγκαταστάσεις υδατοκαλλιέργειας ασκούν επίσης δραστηριότητες χαμηλού κινδύνου, όπως η διατήρηση ζώων υδατοκαλλιέργειας αποκλειστικά και μόνο για απελευθέρωση στη φύση μετά την παραγωγή τους από γεννήτορες που προέρχονται από το υδατικό σύστημα στο οποίο βρίσκεται η εγκατάσταση υδατοκαλλιέργειας ή η διατήρηση ζώων υδατοκαλλιέργειας σε εκτενείς υδατοσυλλογές για ανθρώπινη κατανάλωση ή για απελευθέρωση στη φύση.
                  
               
                     (8)
                  
                  
                     Είναι απαραίτητο να θεσπιστούν στον παρόντα κανονισμό οι ειδικοί όροι υπό τους οποίους θα πρέπει να επιτρέπονται παρεκκλίσεις από την απαίτηση έγκρισης για τις εγκαταστάσεις υδατοκαλλιέργειας. Σε ορισμένες περιπτώσεις, παρεκκλίσεις θα πρέπει να εφαρμόζονται μόνο σε εγκαταστάσεις υδατοκαλλιέργειας που μετακινούν ζώα υδατοκαλλιέργειας εντός του οικείου κράτους μέλους και όχι σε εγκαταστάσεις υδατοκαλλιέργειας που μετακινούν ζώα υδατοκαλλιέργειας μεταξύ κρατών μελών. Σε κάθε περίπτωση, ωστόσο, η εφαρμογή παρεκκλίσεων από την απαίτηση έγκρισης μιας εγκατάστασης υδατοκαλλιέργειας θα πρέπει να εξετάζεται μόνον εάν η αρμόδια αρχή έχει ολοκληρώσει τη διενέργεια εκτίμησης κινδύνου στην οποία λαμβάνεται υπόψη τουλάχιστον ο κίνδυνος προσβολής των ζώων υδατοκαλλιέργειας στην εγκατάσταση υδατοκαλλιέργειας από κάποια νόσο των υδρόβιων ζώων ή ο κίνδυνος εξάπλωσης μιας τέτοιας νόσου μέσω του νερού ή μέσω μετακινήσεων, και στην οποία διαπιστώνεται ότι ο κίνδυνος αυτός είναι αμελητέος. Λεπτομερή στοιχεία σχετικά με τους πρόσθετους παράγοντες κινδύνου τους οποίους μπορεί να λαμβάνει υπόψη η αρμόδια αρχή στην εν λόγω εκτίμηση κινδύνου παρατίθενται στο παράρτημα VI μέρος I κεφάλαιο 2 του κατ’ εξουσιοδότηση κανονισμού (ΕΕ) 2020/689 της Επιτροπής (4). Κατά συνέπεια, οι συμπληρωματικοί κανόνες που θεσπίζονται στον παρόντα κανονισμό θα πρέπει να συνάδουν με τους κανόνες που προβλέπονται στον εν λόγω κατ’ εξουσιοδότηση κανονισμό.
                  
               
                     (9)
                  
                  
                     Παράλληλα, ορισμένοι άλλοι τύποι εγκαταστάσεων υδατοκαλλιέργειας παρουσιάζουν σημαντικό κίνδυνο για την εξάπλωση νόσων των υδρόβιων ζώων. Στον παρόντα κανονισμό θα πρέπει να περιγράφονται αναλυτικά τόσο οι εν λόγω τύποι εγκαταστάσεων υδατοκαλλιέργειας όσο και η απαίτηση έγκρισης για τους υπευθύνους επιχειρήσεων των εν λόγω εγκαταστάσεων υδατοκαλλιέργειας. Σε αυτές περιλαμβάνονται οι εγκαταστάσεις υδατοκαλλιέργειας όπου διατηρούνται ζώα υδατοκαλλιέργειας για διακοσμητικούς σκοπούς σε ανοικτές ή και σε κλειστές δομές και τα χαρακτηριστικά των μετακινήσεων είναι τέτοια ώστε το εμπόριο εντός της Ένωσης ή με τρίτες χώρες ενέχει δυνητικά κίνδυνο εξάπλωσης νόσων. Άλλοι τύποι εγκαταστάσεων υδατοκαλλιέργειας όπου ο κίνδυνος εξάπλωσης νόσων θα πρέπει να μετριάζεται μέσω της απαίτησης έγκρισης από την αρμόδια αρχή είναι οι εγκαταστάσεις καραντίνας, οι εγκαταστάσεις όπου διατηρούνται σε απομόνωση είδη-διαβιβαστές έως ότου πάψουν πλέον να θεωρούνται διαβιβαστές, και τα σκάφη και άλλες κινητές κατασκευές όπου ζώα υδατοκαλλιέργειας υποβάλλονται σε θεραπεία ή άλλες ζωοτεχνικές διαδικασίες.
                  
               
                     (10)
                  
                  
                     Το άρθρο 177 του κανονισμού (ΕΕ) 2016/429 προβλέπει ότι η αρμόδια αρχή χορηγεί έγκριση σε υπευθύνους επιχειρήσεων για ομάδες εγκαταστάσεων υδατοκαλλιέργειας. Επομένως, οι συμπληρωματικοί κανόνες που θεσπίζονται στον παρόντα κανονισμό θα πρέπει να εφαρμόζονται στις εν λόγω ομάδες κατά περίπτωση, ενώ θα πρέπει επίσης να καθοριστεί λεπτομερώς ο τρόπος με τον οποίο θα πρέπει να εφαρμόζονται απευθείας οι κανόνες αυτοί τόσο στην εκάστοτε ομάδα όσο και εντός αυτής.
                  
               
                     (11)
                  
                  
                     Οι υπεύθυνοι επιχειρήσεων όλων των εγκαταστάσεων υδατοκαλλιέργειας ή των ομάδων εγκαταστάσεων υδατοκαλλιέργειας υποχρεούνται να παρέχουν πληροφορίες στην αρμόδια αρχή προκειμένου να εξασφαλίσουν έγκριση σύμφωνα με το άρθρο 180 του κανονισμού (ΕΕ) 2016/429. Στο πλαίσιο αυτό, οι υπεύθυνοι επιχειρήσεων θα πρέπει να παρέχουν στην αρμόδια αρχή γραπτό σχέδιο βιοπροφύλαξης, το οποίο θα εξετάζεται κατά τη διάρκεια της διαδικασίας έγκρισης. Η συγκεκριμένη απαίτηση θα πρέπει να εφαρμόζεται τόσο σε μεμονωμένες εγκαταστάσεις υδατοκαλλιέργειας όσο και σε ομάδες εγκαταστάσεων υδατοκαλλιέργειας, ανεξάρτητα από το μέγεθός τους, αλλά η πολυπλοκότητα του σχεδίου βιοπροφύλαξης θα πρέπει να εξαρτάται από τις ιδιαιτερότητες της μεμονωμένης εγκατάστασης υδατοκαλλιέργειας ή της ομάδας εγκαταστάσεων υδατοκαλλιέργειας, καθώς και από τα απαιτούμενα μέτρα για τον μετριασμό των συναφών κινδύνων εξάπλωσης νόσων.
                  
               
                     (12)
                  
                  
                     Βάσει των κανόνων που προβλέπονται στο παράρτημα VI μέρος I κεφάλαιο 1 του κατ’ εξουσιοδότηση κανονισμού (ΕΕ) 2020/689 της Επιτροπής, ορισμένες εγκαταστάσεις και ομάδες εγκαταστάσεων υδατοκαλλιέργειας θα πρέπει να συμμετέχουν σε πρόγραμμα επιτήρησης βάσει κινδύνου, το οποίο εφαρμόζεται από την αρμόδια αρχή σύμφωνα με το άρθρο 26 του κανονισμού (ΕΕ) 2016/429. Χωρίς συμμετοχή σε τέτοιο πρόγραμμα, οι εγκαταστάσεις υδατοκαλλιέργειας ή ομάδες εγκαταστάσεων υδατοκαλλιέργειας δεν θα πρέπει να λαμβάνουν έγκριση. Σύμφωνα με το άρθρο 27 του κανονισμού (ΕΕ) 2016/429, στο πλαίσιο της επιτήρησης βάσει κινδύνου μπορεί να λαμβάνεται υπόψη η επιτήρηση που διεξάγουν οι ίδιοι οι υπεύθυνοι επιχειρήσεων σύμφωνα με το άρθρο 24, συμπεριλαμβανομένων των επισκέψεων για την υγεία των ζώων που αναφέρονται στο άρθρο 25 του εν λόγω κανονισμού. Η επιτήρηση βάσει κινδύνου μπορεί επίσης να διεξάγεται ταυτόχρονα με την επιτήρηση που συνδέεται με συγκεκριμένες καταγεγραμμένες νόσους, με σκοπό τη μέγιστη αξιοποίηση των πόρων.
                  
               
                     (13)
                  
                  
                     Η συχνότητα της επιτήρησης βάσει κινδύνου θα πρέπει να βασίζεται στην κατάταξη της εγκατάστασης υδατοκαλλιέργειας από την αρμόδια αρχή ως «υψηλού», «μεσαίου» ή «χαμηλού» κινδύνου, κατόπιν αξιολόγησης των περιστάσεων της εγκατάστασης. Οι παράγοντες που πρέπει να λαμβάνονται υπόψη και να εξετάζονται από την αρμόδια αρχή κατά την κατάταξη κινδύνου των εγκαταστάσεων, καθώς και η συχνότητα της επιτήρησης που συνδέεται με κάθε κατάταξη κινδύνου, καθορίζονται στο παράρτημα VI μέρος I του κατ’ εξουσιοδότηση κανονισμού (ΕΕ) 2020/689 της Επιτροπής. Ο σκοπός της συμπερίληψης των εγκαταστάσεων υδατοκαλλιέργειας όπου διατηρούνται μη καταγεγραμμένα είδη, οι οποίες πραγματοποιούν σημαντική ποσότητα εμπορικών συναλλαγών και κατατάσσονται, συνεπώς, στις εγκαταστάσεις «υψηλού» κινδύνου, στο πρόγραμμα επιτήρησης βάσει κινδύνου είναι η μεγιστοποίηση των δυνατοτήτων εντοπισμού και καταπολέμησης των αναδυόμενων νόσων σε περίπτωση εκδήλωσής τους σε ζώα υδατοκαλλιέργειας των εν λόγω μη καταγεγραμμένων ειδών.
                  
               
                     (14)
                  
                  
                     Επιτήρηση βάσει κινδύνου διεξάγεται επίσης σε εγκεκριμένες ομάδες εγκαταστάσεων υδατοκαλλιέργειας και είναι σημαντικό να καθοριστεί ο τρόπος ολοκλήρωσής της σε επίπεδο ομάδας, ώστε το αποτέλεσμα της επιτήρησης να είναι επιδημιολογικά χρήσιμο. Κατά συνέπεια, ο παρών κανονισμός θα πρέπει να προβλέπει κανόνες σχετικά με την προσέγγιση την οποία θα πρέπει να υιοθετεί η αρμόδια αρχή για τη διεξαγωγή της εν λόγω επιτήρησης.
                  
               
                     (15)
                  
                  
                     Πέραν της απαίτησης προσκόμισης σχεδίου βιοπροφύλαξης στην αρμόδια αρχή από τους υπευθύνους επιχειρήσεων στο πλαίσιο της διαδικασίας έγκρισης, και της απαίτησης συμμετοχής ορισμένων εγκαταστάσεων υδατοκαλλιέργειας σε πρόγραμμα επιτήρησης βάσει κινδύνου, οι εγκαταστάσεις υδατοκαλλιέργειας που υπόκεινται σε απαίτηση έγκρισης θα πρέπει να πληρούν επίσης ορισμένες απαιτήσεις σε σχέση με τις δομές και τον εξοπλισμό τους. Ως εκ τούτου, στον παρόντα κανονισμό θα πρέπει να καθορίζεται ο ιδιαίτερος συνδυασμός απαιτήσεων όσον αφορά τη βιοπροφύλαξη, την επιτήρηση, τις δομές και τον εξοπλισμό που ισχύουν για κάθε κατηγορία εγκαταστάσεων υδατοκαλλιέργειας ή ομάδων εγκαταστάσεων υδατοκαλλιέργειας.
                  
               
                     (16)
                  
                  
                     Το άρθρο 178 του κανονισμού (ΕΕ) 2016/429 προβλέπει ότι οι υπεύθυνοι επιχειρήσεων των εγκαταστάσεων υδατοκαλλιέργειας που επιθυμούν να αποκτήσουν καθεστώς εγκατάστασης υδατοκαλλιέργειας υπό περιορισμό μπορούν να μετακινούν ζώα υδατοκαλλιέργειας προς ή από τις εγκαταστάσεις υδατοκαλλιέργειάς τους μόνον αφού λάβουν έγκριση του εν λόγω καθεστώτος από την αρμόδια αρχή σύμφωνα με τους κανόνες που προβλέπονται στον εν λόγω κανονισμό. Δεδομένου ότι οι εν λόγω εγκαταστάσεις υδατοκαλλιέργειας δύνανται να ανταλλάσσουν ζώα υδατοκαλλιέργειας μεταξύ τους με λιγότερες απαιτήσεις ως προς τη μετακίνηση από εκείνες που ισχύουν για άλλους τύπους εγκαταστάσεων υδατοκαλλιέργειας, είναι σκόπιμο να συνάψουν σύμβαση με κτηνίατρο ο οποίος θα επιτηρεί τις δραστηριότητες της εγκατάστασης υδατοκαλλιέργειας και θα είναι υπεύθυνος για την υγειονομική επιτήρηση, ώστε να είναι σε θέση να παρέχουν αξιόπιστες υγειονομικές εγγυήσεις σε αμοιβαία βάση. Το άρθρο 181 παράγραφος 2 του κανονισμού (ΕΕ) 2016/429 προβλέπει την έκδοση κατ’ εξουσιοδότηση πράξεων από την Επιτροπή για τη θέσπιση συμπληρωματικών κανόνων σχετικά με την έγκριση τέτοιων εγκαταστάσεων υδατοκαλλιέργειας και, ως εκ τούτου, θα πρέπει να θεσπιστούν τέτοιοι συμπληρωματικοί κανόνες με τον παρόντα κανονισμό.
                  
               
                     (17)
                  
                  
                     Στο άρθρο 179 του κανονισμού (ΕΕ) 2016/429 προβλέπεται η έγκριση εγκαταστάσεων ελέγχου νόσων θαλάσσιων προϊόντων διατροφής. Οι εν λόγω εγκαταστάσεις υδατοκαλλιέργειας επιτελούν υγειονομική σφαγή και υγειονομική μεταποίηση υδρόβιων ζώων τα οποία ενδέχεται να έχουν προσβληθεί από καταγεγραμμένη ή αναδυόμενη νόσο. Κατά συνέπεια, ενέχουν σημαντικό κίνδυνο εξάπλωσης νόσων και θα πρέπει να εγκρίνονται από την αρμόδια αρχή. Στη διάρκεια των περιόδων κατά τις οποίες οι εν λόγω εγκαταστάσεις υδατοκαλλιέργειας παραλαμβάνουν υδρόβια ζώα τα οποία έχουν προσβληθεί ή για τα οποία υπάρχει υπόνοια ότι έχουν προσβληθεί από καταγεγραμμένη ή αναδυόμενη νόσο, θα πρέπει να τηρούν αυστηρά μέτρα βιοπροφύλαξης με σκοπό να διασφαλιστεί ότι οι νοσογόνοι παράγοντες δεν απελευθερώνονται σε ανοικτά ύδατα χωρίς κατάλληλη επεξεργασία. Το άρθρο 181 παράγραφος 2 του εν λόγω κανονισμού προβλέπει την έκδοση κατ’ εξουσιοδότηση πράξεων από την Επιτροπή για τη θέσπιση συμπληρωματικών κανόνων σχετικά με την έγκριση τέτοιων εγκαταστάσεων υδατοκαλλιέργειας και, ως εκ τούτου, θα πρέπει να θεσπιστούν τέτοιοι συμπληρωματικοί κανόνες με τον παρόντα κανονισμό.
                  
               
                     (18)
                  
                  
                     Ορισμένα κέντρα καθαρισμού, περιοχές μετεγκατάστασης και κέντρα αποστολής για ζώντα μαλάκια θα πρέπει να θεωρούνται εγκαταστάσεις υδατοκαλλιέργειας για τις οποίες απαιτείται έγκριση σύμφωνα με το άρθρο 176 παράγραφος 1 του κανονισμού (ΕΕ) 2016/429. Οι εν λόγω εγκαταστάσεις, οι οποίες δέχονται ζώντα μαλάκια που προέρχονται από περιοχές εκτός της οικείας επιδημιολογικής περιοχής, ενέχουν υψηλότερο κίνδυνο εξάπλωσης καταγεγραμμένων ή αναδυόμενων νόσων και θα πρέπει να αντιμετωπίζονται ως εγκαταστάσεις υψηλότερου κινδύνου κατά τη διαδικασία έγκρισης. Κατά συνέπεια, στον παρόντα κανονισμό θα πρέπει να θεσπιστούν συμπληρωματικοί κανόνες σχετικά με το ζήτημα αυτό.
                  
               
                     (19)
                  
                  
                     Ο εκτελεστικός κανονισμός (ΕΕ) 2018/1882 της Επιτροπής (5) διατυπώνει ορισμούς για τις νόσους κατηγορίας Α, Β, Γ, Δ και Ε και προβλέπει ότι οι κανόνες πρόληψης και ελέγχου νόσων για τις καταγεγραμμένες νόσους που αναφέρονται στο άρθρο 9 παράγραφος 1 του κανονισμού (ΕΕ) 2016/429 εφαρμόζονται στις κατηγορίες καταγεγραμμένων νόσων για τα καταγεγραμμένα είδη και ομάδες καταγεγραμμένων ειδών που αναφέρονται στον πίνακα του παραρτήματος του εκτελεστικού κανονισμού (ΕΕ) 2018/1882. Στον εν λόγω πίνακα προβλέπεται ότι ορισμένα είδη υδρόβιων ζώων που περιλαμβάνονται στη στήλη 4 του πίνακα πρέπει να θεωρούνται διαβιβαστές μόνον εάν διατηρούνται σε εγκατάσταση υδατοκαλλιέργειας στην οποία διατηρούνται επίσης τα είδη που παρατίθενται στη στήλη 3 ή, στην περίπτωση άγριων υδρόβιων ζώων, εάν έχουν εκτεθεί σε είδη που απαριθμούνται στη στήλη 3 σε παρθένο οικότοπο. Ωστόσο, εάν τα εν λόγω είδη διατηρούνται στη συνέχεια σε απομόνωση τόσο από τα είδη που παρατίθενται στη στήλη 3 όσο και από πηγές μολυσμένων υδάτων για το ενδεδειγμένο χρονικό διάστημα, παύουν πλέον να θεωρούνται διαβιβαστές. Εάν αυτή η περίοδος απομόνωσης δεν μπορεί να τηρηθεί σε μια εγκεκριμένη εγκατάσταση καραντίνας σύμφωνα με το άρθρο 15 του παρόντος κανονισμού, τότε τα εν λόγω υδρόβια ζώα μπορούν να διατηρηθούν, αντ’ αυτού, σε άλλον τύπο εγκατάστασης υδατοκαλλιέργειας η οποία δεν εφαρμόζει το σύνολο των μέτρων βιοπροφύλαξης που απαιτούνται για τις εγκαταστάσεις καραντίνας, αλλά όπου τα ζώα διατηρούνται σε απομόνωση από δυνητικούς παθογόνους παράγοντες έως ότου πάψουν πλέον να θεωρούνται διαβιβαστές. Το άρθρο 181 παράγραφος 2 του κανονισμού (ΕΕ) 2016/429 προβλέπει την έκδοση κατ’ εξουσιοδότηση πράξεων από την Επιτροπή για τη θέσπιση συμπληρωματικών κανόνων σχετικά με την έγκριση τέτοιων εγκαταστάσεων υδατοκαλλιέργειας, λαμβανομένων υπόψη των εν λόγω απαιτήσεων. Συνεπώς, οι εν λόγω απαιτήσεις θα πρέπει να θεσπιστούν στον παρόντα κανονισμό.
                  
               
                     (20)
                  
                  
                     Το άρθρο 185 παράγραφος 5 του κανονισμού (ΕΕ) 2016/429 αναθέτει στην Επιτροπή την εξουσία να εκδίδει κατ’ εξουσιοδότηση πράξεις σχετικά με τις συμπληρωματικές πληροφορίες που πρέπει να περιλαμβάνονται στα μητρώα καταχωρισμένων και εγκεκριμένων εγκαταστάσεων υδατοκαλλιέργειας τα οποία τηρεί η αρμόδια αρχή, καθώς και σχετικά με τη δημόσια διαθεσιμότητα των εν λόγω μητρώων. Με την επιφύλαξη των απαιτήσεων προστασίας των δεδομένων που καθορίζονται στον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (6), οι πληροφορίες που θα πρέπει να δημοσιοποιούνται από την αρμόδια αρχή θα πρέπει να αντιστοιχούν στις απαιτήσεις που προβλέπονται στο άρθρο 185 παράγραφος 2 στοιχεία α), γ), ε) και στ) του κανονισμού (ΕΕ) 2016/429 οι οποίες αντιστοιχούν, με τη σειρά τους, στα λεπτομερή στοιχεία που παρέχουν ήδη τα κράτη μέλη σε δημόσιο μητρώο σύμφωνα με την απόφαση 2008/392/ΕΚ της Επιτροπής (7).
                  
               
                     (21)
                  
                  
                     Ωστόσο, λεπτομερέστερες πληροφορίες θα πρέπει επίσης να περιλαμβάνονται στο δημόσιο μητρώο της αρμόδιας αρχής σχετικά με το υγειονομικό καθεστώς κάθε εγκεκριμένης εγκατάστασης προκειμένου να διευκολύνεται το ασφαλές εμπόριο και να διασφαλίζεται ότι τα ενδιαφερόμενα μέρη γνωρίζουν αν μια δεδομένη εγκατάσταση υδατοκαλλιέργειας είναι απαλλαγμένη από συγκεκριμένη νόσο κατηγορίας Β ή Γ, αν υπόκειται σε πρόγραμμα εκρίζωσης για συγκεκριμένη νόσο κατηγορίας Β ή Γ, αν συμμετέχει σε πρόγραμμα επιτήρησης για συγκεκριμένη νόσο κατηγορίας Β ή Γ, ή αν δεν υπάγεται σε κανένα από τα προαναφερόμενα υγειονομικά καθεστώτα. Δεδομένου του πεδίου εφαρμογής των απαιτήσεων που καθορίζονται στον παρόντα κανονισμό όσον αφορά τη δημόσια διαθεσιμότητα των πληροφοριών σχετικά με τις εγκεκριμένες εγκαταστάσεις υδατοκαλλιέργειας, με τον παρόντα κανονισμό θα πρέπει να καταργηθεί η απόφαση 2008/392/ΕΚ.
                  
               
                     (22)
                  
                  
                     Στα άρθρα 186 και 187 του κανονισμού (ΕΕ) 2016/429 προβλέπονται οι ελάχιστες υποχρεώσεις τήρησης αρχείων για τους υπευθύνους επιχειρήσεων των εγκαταστάσεων υδατοκαλλιέργειας. Δεδομένου ότι, κατά γενικό κανόνα, τα υδρόβια ζώα δεν μπορούν να ταυτοποιηθούν σε ατομική βάση, η τήρηση αρχείων σε σχέση με την παραγωγή και τη μετακίνησή τους είναι καίριας σημασίας. Παρότι υπάρχουν ορισμένα κοινά στοιχεία μεταξύ των αρχείων που τηρούν οι υπεύθυνοι επιχειρήσεων των διαφόρων τύπων εγκαταστάσεων υδατοκαλλιέργειας, συγκεκριμένοι τύποι εγκαταστάσεων υδατοκαλλιέργειας θα πρέπει να τηρούν αρχεία τα οποία αφορούν ειδικά τις συγκεκριμένες εγκαταστάσεις και τον τύπο δραστηριότητας υδατοκαλλιέργειας που ασκούν. Λαμβανομένου υπόψη ότι το άρθρο 189 παράγραφος 1 του εν λόγω κανονισμού προβλέπει ότι ανατίθεται στην Επιτροπή η εξουσία έκδοσης κατ’ εξουσιοδότηση πράξεων για τη θέσπιση συμπληρωματικών κανόνων σχετικά με τις υποχρεώσεις τήρησης αρχείων, έπεται ότι στον παρόντα κανονισμό θα πρέπει να καθοριστούν διαφορετικές απαιτήσεις τήρησης αρχείων για κάθε τύπο εγκεκριμένης εγκατάστασης υδατοκαλλιέργειας.
                  
               
                     (23)
                  
                  
                     Στο άρθρο 188 του κανονισμού (ΕΕ) 2016/429 προβλέπονται οι ελάχιστες υποχρεώσεις τήρησης αρχείων για τους μεταφορείς υδρόβιων ζώων που προορίζονται για εγκαταστάσεις υδατοκαλλιέργειας και υδρόβιων ζώων που μετακινούνται μεταξύ οικοτόπων. Οι μεταφορείς υδρόβιων ζώων ενέχουν ιδιαίτερο κίνδυνο για την εξάπλωση νόσων και η τήρηση αρχείων από τους εν λόγω υπευθύνους επιχειρήσεων είναι καίριας σημασίας για τη διασφάλιση της ιχνηλασιμότητας των υδρόβιων ζώων που μεταφέρουν, καθώς και για την παροχή γραπτών αποδεικτικών στοιχείων ότι εφαρμόζουν κατάλληλα μέτρα βιοπροφύλαξης. Ως εκ τούτου, στον παρόντα κανονισμό θα πρέπει να θεσπιστούν συμπληρωματικοί κανόνες σχετικά με τις υποχρεώσεις τήρησης αρχείων που υπέχουν οι μεταφορείς.
                  
               
                     (24)
                  
                  
                     Ο παρών κανονισμός θα πρέπει να εφαρμόζεται από την 21η Απριλίου 2021 σύμφωνα με την ημερομηνία εφαρμογής του κανονισμού (ΕΕ) 2016/429,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΜΕΡΟΣ I
         
            ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ
         
         
            Άρθρο 1
            Αντικείμενο και πεδίο εφαρμογής
            
               1.   Με τον παρόντα κανονισμό συμπληρώνονται οι κανόνες που θεσπίζονται στον κανονισμό (ΕΕ) 2016/429 όσον αφορά τις καταχωρισμένες και εγκεκριμένες εγκαταστάσεις υδατοκαλλιέργειας στις οποίες διατηρούνται ζώα υδατοκαλλιέργειας, και όσον αφορά τους μεταφορείς υδρόβιων ζώων.
            
            
               2.   Στο μέρος II καθορίζονται απαιτήσεις ως εξής:
               
                           α)
                        
                        
                           στον τίτλο I κεφάλαιο 1, σχετικά με την έγκριση από την αρμόδια αρχή των εγκαταστάσεων υδατοκαλλιέργειας οι οποίες ενέχουν σημαντικό κίνδυνο για την εξάπλωση νόσων που προσβάλλουν τα υδρόβια ζώα, καθώς και ορισμένες παρεκκλίσεις για τους υπευθύνους επιχειρήσεων των εγκαταστάσεων που ενέχουν αμελητέο κίνδυνο για την εξάπλωση τέτοιων νόσων·
                        
                     
                           β)
                        
                        
                           στον τίτλο I κεφάλαιο 2, σχετικά με τις απαιτήσεις για τις εγκαταστάσεις υδατοκαλλιέργειας και τις ομάδες εγκαταστάσεων υδατοκαλλιέργειας, καθώς και σχετικά με τη χορήγηση έγκρισης από την αρμόδια αρχή·
                        
                     
                           γ)
                        
                        
                           στον τίτλο II κεφάλαιο 1, σχετικά με τις υποχρεώσεις πληροφόρησης που υπέχει η αρμόδια αρχή όσον αφορά τα μητρώα των εγκαταστάσεων υδατοκαλλιέργειας που καταχωρίζονται σύμφωνα με το άρθρο 173 του κανονισμού (ΕΕ) 2016/429·
                        
                     
                           δ)
                        
                        
                           στον τίτλο II κεφάλαιο 2, σχετικά με τις υποχρεώσεις πληροφόρησης που υπέχει η αρμόδια αρχή όσον αφορά τα μητρώα εγκεκριμένων εγκαταστάσεων υδατοκαλλιέργειας·
                        
                     
                           ε)
                        
                        
                           στον τίτλο III κεφάλαιο 1, σχετικά με τις υποχρεώσεις τήρησης αρχείων που υπέχουν οι υπεύθυνοι επιχειρήσεων των εγκαταστάσεων υδατοκαλλιέργειας και των εγκαταστάσεων θαλάσσιων προϊόντων διατροφής με έλεγχο νόσων που καταχωρίζονται ή εγκρίνονται από την αρμόδια αρχή, επιπλέον των υποχρεώσεων που προβλέπονται στο άρθρο 186 παράγραφος 1 και στο άρθρο 187 παράγραφος 1 του κανονισμού (ΕΕ) 2016/429·
                        
                     
                           στ)
                        
                        
                           στον τίτλο III κεφάλαιο 2, σχετικά με τις υποχρεώσεις τήρησης αρχείων που υπέχουν οι μεταφορείς υδρόβιων ζώων, επιπλέον των υποχρεώσεων που προβλέπονται στο άρθρο 188 παράγραφος 1 του κανονισμού (ΕΕ) 2016/429.
                        
                     
            
               3.   Στο μέρος III θεσπίζονται ορισμένα μεταβατικά μέτρα όσον αφορά την οδηγία 2006/88/ΕΚ και την απόφαση 2008/392/ΕΚ σε σχέση με την καταχώριση και την έγκριση εγκαταστάσεων υδατοκαλλιέργειας.
            
         
         
            Άρθρο 2
            Ορισμοί
            Για τους σκοπούς του παρόντος κανονισμού, ισχύουν οι ορισμοί του άρθρου 1 του εκτελεστικού κανονισμού (ΕΕ) 2018/1882.
            Ισχύουν επίσης οι ακόλουθοι ορισμοί:
            
                        1)
                     
                     
                        «εκτενής υδατοσυλλογή»: παραδοσιακή υδατοσυλλογή ή λιμνοθάλασσα, φυσική ή τεχνητή, στην οποία η πηγή τροφής για τα ζώα που διατηρούνται στην εν λόγω υδατοσυλλογή ή λιμνοθάλασσα είναι φυσική, πλην εξαιρετικών περιστάσεων, και στην οποία δεν εφαρμόζονται μέτρα αύξησης της παραγωγής πέρα από τις φυσικές δυνατότητες του περιβάλλοντος·
                     
                  
                        2)
                     
                     
                        «κέντρο καθαρισμού»: εγκατάσταση που διαθέτει δεξαμενές τροφοδοτούμενες με καθαρό θαλάσσιο νερό, στις οποίες τοποθετούνται μαλάκια για όσο χρόνο χρειάζεται για να μειωθεί το επίπεδο μόλυνσής τους ώστε να είναι κατάλληλα για ανθρώπινη κατανάλωση·
                     
                  
                        3)
                     
                     
                        «κέντρο αποστολής»: χερσαία ή πλωτή εγκατάσταση που χρησιμοποιείται για την παραλαβή, το φινίρισμα, το πλύσιμο, τον καθαρισμό, την ταξινόμηση κατά μέγεθος, την πρώτη συσκευασία και τη δεύτερη συσκευασία μαλακίων που προορίζονται για ανθρώπινη κατανάλωση·
                     
                  
                        4)
                     
                     
                        «περιοχή μετεγκατάστασης»: περιοχή γλυκών υδάτων, θάλασσας, λιμνοθάλασσας ή εκβολής ποταμού, σαφώς οριοθετημένη με σημαντήρες, πασσάλους ή οποιοδήποτε άλλο μόνιμα στερεωμένο υλικό, που προορίζεται αποκλειστικά για τον φυσικό καθαρισμό μαλακίων·
                     
                  
                        5)
                     
                     
                        «σε απομόνωση»: διατήρηση ζώων υδατοκαλλιέργειας σε εγκατάσταση υδατοκαλλιέργειας όπου δεν έρχονται σε επαφή με κανένα άλλο είδος υδρόβιων ζώων, ούτε άμεσα μέσω διατήρησης σε κοινούς χώρους ούτε έμμεσα μέσω του τροφοδοτούμενου νερού·
                     
                  
                        6)
                     
                     
                        «κλειστή δομή»: εγκατάσταση υδατοκαλλιέργειας της οποίας τα υδάτινα απόβλητα υποβάλλονται σε επεξεργασία ικανή να αδρανοποιεί τους παθογόνους παράγοντες καταγεγραμμένων ή αναδυόμενων νόσων πριν από την απόρριψή τους σε ανοικτά ύδατα·
                     
                  
                        7)
                     
                     
                        «ανοικτή δομή»: εγκατάσταση υδατοκαλλιέργειας της οποίας τα υδάτινα απόβλητα απορρίπτονται απευθείας σε ανοικτά ύδατα χωρίς να υποβληθούν σε επεξεργασία για την αδρανοποίηση των παθογόνων παραγόντων καταγεγραμμένων ή αναδυόμενων νόσων·
                     
                  
                        8)
                     
                     
                        «επιδημιολογική περιοχή»: οριοθετημένη γεωγραφική περιοχή στην οποία τα υδρόβια ζώα ανήκουν στο ίδιο υγειονομικό καθεστώς και εκτίθενται στον ίδιο κίνδυνο προσβολής από καταγεγραμμένη ή αναδυόμενη νόσο·
                     
                  
                        9)
                     
                     
                        «σχέδιο βιοπροφύλαξης»: τεκμηριωμένο σχέδιο στο οποίο προσδιορίζονται οι οδοί μέσω των οποίων ένας νοσογόνος παράγοντας μπορεί να εισέλθει σε εγκατάσταση υδατοκαλλιέργειας, να εξαπλωθεί στο εσωτερικό της και να μεταφερθεί από αυτήν· λαμβάνονται υπόψη οι ιδιαιτερότητες της εγκατάστασης και προσδιορίζονται τα μέτρα μετριασμού των διαπιστωθέντων κινδύνων για τη βιοπροφύλαξη·
                     
                  
                        10)
                     
                     
                        «κοινά μέτρα βιοπροφύλαξης»: τα μέτρα που περιλαμβάνονται σε σχέδιο βιοπροφύλαξης το οποίο καταρτίστηκε και εφαρμόζεται σε κάθε εγκατάσταση υδατοκαλλιέργειας μιας ομάδας εγκαταστάσεων υδατοκαλλιέργειας που έχει εγκριθεί από την αρμόδια αρχή σύμφωνα με το άρθρο 177 του κανονισμού (ΕΕ) 2016/429·
                     
                  
                        11)
                     
                     
                        «μοναδικός αριθμός καταχώρισης»: αριθμός που αποδίδεται από την αρμόδια αρχή σε καταχωρισμένη εγκατάσταση υδατοκαλλιέργειας ή ομάδα εγκαταστάσεων υδατοκαλλιέργειας, όπως αναφέρεται στο άρθρο 173 του κανονισμού (ΕΕ) 2016/429·
                     
                  
                        12)
                     
                     
                        «μοναδικός αριθμός έγκρισης»: αριθμός που αποδίδεται από την αρμόδια αρχή σε εγκατάσταση υδατοκαλλιέργειας ή σε ομάδα εγκαταστάσεων υδατοκαλλιέργειας που έχει εγκριθεί από αυτή σύμφωνα με το άρθρο 173 του κανονισμού (ΕΕ) 2016/429·
                     
                  
                        13)
                     
                     
                        «αριθμός αναγνώρισης πλοίου του ΔΝΟ»: μοναδικός αριθμός που αποδίδεται σε ποντοπόρα σκάφη από τον Διεθνή Ναυτιλιακό Οργανισμό (ΔΝΟ)·
                     
                  
                        14)
                     
                     
                        «υγειονομικός φραγμός»: ποδόλουτρα, πλύσιμο χεριών, αλλαγή ιματισμού ή άλλα μέτρα βιοπροφύλαξης, με σκοπό τη δημιουργία φραγμών στην εξάπλωση νόσων προς την εγκατάσταση υδατοκαλλιέργειας, εντός αυτής ή από αυτήν·
                     
                  
                        15)
                     
                     
                        «μονάδες παραγωγής»: τάφροι, υδατοσυλλογές, δεξαμενές, κλωβοί, ιχθυομάνδρες ή παρόμοιες κατασκευές στις οποίες περιέχονται ομάδες ζώων υδατοκαλλιέργειας σε μια εγκατάσταση υδατοκαλλιέργειας·
                     
                  
                        16)
                     
                     
                        «αυξημένη θνησιμότητα»: ανεξήγητη θνησιμότητα, άνω του επιπέδου που θεωρείται φυσιολογικό για την υπό εξέταση εγκατάσταση υδατοκαλλιέργειας ή ομάδα εγκαταστάσεων υδατοκαλλιέργειας υπό συνήθεις συνθήκες·
                     
                  
                        17)
                     
                     
                        «πρόγραμμα επιτήρησης»: οικειοθελές πρόγραμμα εξετάσεων και μέτρων ελέγχου που πραγματοποιούνται σε σχέση με νόσο κατηγορίας Γ σε εγκατάσταση υδατοκαλλιέργειας η οποία δεν συμμετέχει σε πρόγραμμα εκρίζωσης για την επίτευξη καθεστώτος απαλλαγμένου από νόσο, αλλά η οποία, βάσει εξετάσεων, δεν είναι μολυσμένη από την εν λόγω νόσο κατηγορίας Γ.
                     
                  
         ΜΕΡΟΣ II
         
            ΚΑΤΑΧΩΡΙΣΗ, ΕΓΚΡΙΣΗ, ΜΗΤΡΩΑ ΚΑΙ ΤΗΡΗΣΗ ΑΡΧΕΙΩΝ
         
         ΤΙΤΛΟΣ I
         
            ΕΓΚΡΙΣΗ ΥΠΕΥΘΥΝΩΝ ΕΠΙΧΕΙΡΗΣΕΩΝ ΤΩΝ ΕΓΚΑΤΑΣΤΑΣΕΩΝ ΥΔΑΤΟΚΑΛΛΙΕΡΓΕΙΑΣ ΑΠΟ ΤΗΝ ΑΡΜΟΔΙΑ ΑΡΧΗ
         
         
            ΚΕΦΑΛΑΙΟ 1
         
         
            
               Έγκριση εγκαταστάσεων υδατοκαλλιέργειας που ενέχουν σημαντικό κίνδυνο για την εξάπλωση νόσων και παρεκκλίσεις από την απαίτηση έγκρισης
            
         
         
            Άρθρο 3
            Παρεκκλίσεις από την απαίτηση υποβολής αίτησης στην αρμόδια αρχή από τους υπευθύνους επιχειρήσεων για τη χορήγηση έγκρισης εγκαταστάσεων υδατοκαλλιέργειας
            
               1.   Κατά παρέκκλιση από το άρθρο 176 παράγραφος 1 στοιχείο α) του κανονισμού (ΕΕ) 2016/429, οι υπεύθυνοι επιχειρήσεων των ακόλουθων τύπων εγκαταστάσεων υδατοκαλλιέργειας δεν υποχρεούνται να υποβάλλουν στην αρμόδια αρχή αίτηση για την έγκριση των οικείων εγκαταστάσεων υδατοκαλλιέργειας:
               
                           α)
                        
                        
                           εγκαταστάσεις υδατοκαλλιέργειας στις οποίες τα ζώα υδατοκαλλιέργειας διατηρούνται αποκλειστικά και μόνο για απελευθέρωση στη φύση·
                        
                     
                           β)
                        
                        
                           εκτενείς υδατοσυλλογές στις οποίες τα ζώα υδατοκαλλιέργειας διατηρούνται για άμεση ανθρώπινη κατανάλωση ή για απελευθέρωση στη φύση·
                        
                     
                           γ)
                        
                        
                           κέντρα καθαρισμού τα οποία:
                           
                                       i)
                                    
                                    
                                       έχουν εγκριθεί σύμφωνα με το άρθρο 4 του κανονισμού (ΕΚ) αριθ. 853/2004· και
                                    
                                 
                                       ii)
                                    
                                    
                                       δέχονται μαλάκια που προέρχονται μόνο από την επιδημιολογική περιοχή στην οποία βρίσκεται η εγκατάσταση·
                                    
                                 
                     
                           δ)
                        
                        
                           κέντρα αποστολής τα οποία:
                           
                                       i)
                                    
                                    
                                       έχουν εγκριθεί σύμφωνα με το άρθρο 4 του κανονισμού (ΕΚ) αριθ. 853/2004· και
                                    
                                 
                                       ii)
                                    
                                    
                                       δέχονται μαλάκια που προέρχονται μόνο από την επιδημιολογική περιοχή στην οποία βρίσκεται η εγκατάσταση·
                                    
                                 
                     
                           ε)
                        
                        
                           περιοχές μετεγκατάστασης οι οποίες:
                           
                                       i)
                                    
                                    
                                       έχουν εγκριθεί σύμφωνα με το άρθρο 4 του κανονισμού (ΕΚ) αριθ. 853/2004· και
                                    
                                 
                                       ii)
                                    
                                    
                                       δέχονται μαλάκια που προέρχονται μόνο από την επιδημιολογική περιοχή στην οποία βρίσκεται η εγκατάσταση.
                                    
                                 
                     
            
               2.   Παρεκκλίσεις από την απαίτηση υποβολής αίτησης στην αρμόδια αρχή για την έγκριση που προβλέπεται στην παράγραφο 1 του παρόντος άρθρου χορηγούνται μόνο σε εγκαταστάσεις υδατοκαλλιέργειας από τις οποίες δεν μετακινούνται ζώα υδατοκαλλιέργειας προς άλλο κράτος μέλος, εκτός από μαλάκια που προορίζονται για άμεση ανθρώπινη κατανάλωση και εφόσον η αρμόδια αρχή έχει ολοκληρώσει εκτίμηση κινδύνου:
               
                           α)
                        
                        
                           κατά την οποία ελήφθησαν υπόψη τουλάχιστον οι παράγοντες κινδύνου που καθορίζονται στο παράρτημα VI μέρος I κεφάλαιο 2 στοιχεία α) και β) του κατ’ εξουσιοδότηση κανονισμού (ΕΕ) 2020/689 της Επιτροπής· και
                        
                     
                           β)
                        
                        
                           από την οποία διαπιστώνεται ότι ο κίνδυνος προσβολής των ζώων υδατοκαλλιέργειας της εγκατάστασης υδατοκαλλιέργειας από καταγεγραμμένη ή αναδυόμενη νόσο ή ο κίνδυνος εξάπλωσής της μέσω των εν λόγω ζώων υδατοκαλλιέργειας είναι αμελητέος.
                        
                     
         
         
            Άρθρο 4
            Τύποι εγκαταστάσεων υδατοκαλλιέργειας που υπόκεινται σε απαίτηση έγκρισης από την αρμόδια αρχή
            Οι υπεύθυνοι επιχειρήσεων των ακόλουθων τύπων εγκαταστάσεων υδατοκαλλιέργειας υποβάλλουν στην αρμόδια αρχή αίτηση για έγκριση σύμφωνα με το άρθρο 176 παράγραφος 1 στοιχείο β) του κανονισμού (ΕΕ) 2016/429:
            
                        α)
                     
                     
                        εγκαταστάσεις καραντίνας για ζώα υδατοκαλλιέργειας·
                     
                  
                        β)
                     
                     
                        εγκαταστάσεις υδατοκαλλιέργειας όπου ζώα υδατοκαλλιέργειας καταγεγραμμένων ειδών που είναι διαβιβαστές διατηρούνται σε απομόνωση έως ότου πάψουν πλέον να θεωρούνται διαβιβαστές·
                     
                  
                        γ)
                     
                     
                        εγκαταστάσεις υδατοκαλλιέργειας που αποτελούν κλειστές δομές όπου διατηρούνται ζώα υδατοκαλλιέργειας για διακοσμητικούς σκοπούς και οι οποίες, λόγω των χαρακτηριστικών των μετακινήσεών τους, δημιουργούν σημαντικό κίνδυνο εξάπλωσης νόσων·
                     
                  
                        δ)
                     
                     
                        εγκαταστάσεις υδατοκαλλιέργειας όπου διατηρούνται ζώα υδατοκαλλιέργειας για διακοσμητικούς σκοπούς σε ανοικτές δομές·
                     
                  
                        ε)
                     
                     
                        σκάφη ή άλλες κινητές κατασκευές όπου ζώα υδατοκαλλιέργειας διατηρούνται προσωρινά με σκοπό να υποβληθούν σε θεραπεία ή άλλη ζωοτεχνική διαδικασία.
                     
                  
         
            ΚΕΦΑΛΑΙΟ 2
         
         
            
               Απαιτήσεις και χορήγηση έγκρισης εγκαταστάσεων υδατοκαλλιέργειας
            
         
         
            Άρθρο 5
            Απαιτήσεις κατάρτισης σχεδίου βιοπροφύλαξης για τις εγκεκριμένες εγκαταστάσεις υδατοκαλλιέργειας και ομάδες εγκαταστάσεων υδατοκαλλιέργειας
            Η αρμόδια αρχή εγκρίνει τις εγκαταστάσεις υδατοκαλλιέργειας που αναφέρονται στο άρθρο 7 και στα άρθρα 9 έως 19, ή τις ομάδες εγκαταστάσεων υδατοκαλλιέργειας που αναφέρονται στο άρθρο 8, μόνον εάν οι οικείοι υπεύθυνοι επιχειρήσεων έχουν καταρτίσει και τεκμηριώσει σχέδιο βιοπροφύλαξης το οποίο πληροί τις ακόλουθες απαιτήσεις:
            
                        α)
                     
                     
                        προσδιορίζει τις οδούς μέσω των οποίων ένας νοσογόνος παράγοντας μπορεί να εισέλθει στην εγκατάσταση υδατοκαλλιέργειας ή στην ομάδα εγκαταστάσεων υδατοκαλλιέργειας, να εξαπλωθεί εντός αυτής και να μεταφερθεί από αυτήν στο περιβάλλον ή σε άλλες εγκαταστάσεις υδατοκαλλιέργειας·
                     
                  
                        β)
                     
                     
                        λαμβάνει υπόψη τις ιδιαιτερότητες της μεμονωμένης εγκατάστασης υδατοκαλλιέργειας ή της ομάδας εγκαταστάσεων υδατοκαλλιέργειας και προσδιορίζει τα μέτρα μετριασμού κάθε διαπιστωθέντος κινδύνου για τη βιοπροφύλαξη·
                     
                  
                        γ)
                     
                     
                        εξετάζει ή λαμβάνει υπόψη, κατά περίπτωση, τα στοιχεία που καθορίζονται στο σημείο 1 στοιχείο α) των μερών 1 έως 7 και των μερών 9 έως 12, και στο σημείο 1 στοιχείο β) του μέρους 8 του παραρτήματος I, κατά την κατάρτιση του εν λόγω σχεδίου για την εγκατάσταση υδατοκαλλιέργειας ή την ομάδα εγκαταστάσεων υδατοκαλλιέργειας.
                     
                  
         
            Άρθρο 6
            Απαίτηση συμμετοχής των εγκεκριμένων εγκαταστάσεων υδατοκαλλιέργειας και ομάδων εγκαταστάσεων υδατοκαλλιέργειας σε πρόγραμμα επιτήρησης βάσει κινδύνου
            
               1.   Η αρμόδια αρχή εγκρίνει τις εγκαταστάσεις υδατοκαλλιέργειας που αναφέρονται στα άρθρα 7, 17 και 18 του παρόντος κανονισμού, μόνον εάν οι υπεύθυνοι επιχειρήσεων συμμορφώνονται με την επιτήρηση βάσει κινδύνου που διεξάγει η αρμόδια αρχή σύμφωνα με το άρθρο 26 του κανονισμού (ΕΕ) 2016/429, υπό τη μορφή προγράμματος επιτήρησης βάσει κινδύνου, όπως προβλέπεται στο παράρτημα II μέρος 1 και μέρος 2 σημείο 1 του παρόντος κανονισμού.
            
            
               2.   Η αρμόδια αρχή εγκρίνει τις ομάδες εγκαταστάσεων υδατοκαλλιέργειας που αναφέρονται στο άρθρο 8 του παρόντος κανονισμού, μόνον εάν οι υπεύθυνοι επιχειρήσεων συμμορφώνονται με την επιτήρηση βάσει κινδύνου που διεξάγει η αρμόδια αρχή σύμφωνα με το άρθρο 26 του κανονισμού (ΕΕ) 2016/429, υπό τη μορφή προγράμματος επιτήρησης βάσει κινδύνου, όπως προβλέπεται στο παράρτημα II μέρος 1 και μέρος 2 σημείο 2 του παρόντος κανονισμού.
            
            
               3.   Κατά τη χορήγηση έγκρισης για εγκαταστάσεις υδατοκαλλιέργειας ή ομάδες εγκαταστάσεων υδατοκαλλιέργειας, όπως προβλέπεται στις παραγράφους 1 και 2, η αρμόδια αρχή λαμβάνει υπόψη τα ακόλουθα στοιχεία, τα οποία και συμπεριλαμβάνει στο πρόγραμμα επιτήρησης βάσει κινδύνου:
               
                           α)
                        
                        
                           το αποτέλεσμα της επιτήρησης που πραγματοποιεί ο υπεύθυνος επιχείρησης σύμφωνα με το άρθρο 24 του κανονισμού (ΕΕ) 2016/429·
                        
                     
                           β)
                        
                        
                           τις πληροφορίες που συγκεντρώνονται κατά τις υγειονομικές επισκέψεις που πραγματοποιούνται από κτηνίατρο σύμφωνα με το άρθρο 25 του κανονισμού (ΕΕ) 2016/429, σε περίπτωση που οι υπεύθυνοι επιχειρήσεων καθιστούν διαθέσιμες τις εν λόγω πληροφορίες.
                        
                     
         
         
            Άρθρο 7
            Απαιτήσεις για τη χορήγηση έγκρισης για εγκαταστάσεις υδατοκαλλιέργειας όπου διατηρούνται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας, εκτός από τις εγκαταστάσεις υδατοκαλλιέργειας για τις οποίες καθορίζονται ειδικές απαιτήσεις στα άρθρα 12 έως 19
            Κατά τη χορήγηση έγκρισης, η αρμόδια αρχή διασφαλίζει ότι οι εγκαταστάσεις υδατοκαλλιέργειας όπου διατηρούνται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας, εκτός από τις εγκαταστάσεις υδατοκαλλιέργειας που αναφέρονται στα άρθρα 12 έως 19, πληρούν τις απαιτήσεις που καθορίζονται:
            
                        α)
                     
                     
                        στο άρθρο 6 παράγραφος 1, σχετικά με την επιτήρηση βάσει κινδύνου·
                     
                  
                        β)
                     
                     
                        στο παράρτημα I μέρος 1 σημείο 1, σχετικά με τα μέτρα βιοπροφύλαξης·
                     
                  
                        γ)
                     
                     
                        στο παράρτημα I μέρος 1 σημείο 2, σχετικά με τις δομές και τον εξοπλισμό.
                     
                  
         
            Άρθρο 8
            Απαιτήσεις για τη χορήγηση έγκρισης για ομάδες εγκαταστάσεων υδατοκαλλιέργειας όπου διατηρούνται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας
            Κατά τη χορήγηση έγκρισης, η αρμόδια αρχή διασφαλίζει ότι οι ομάδες εγκαταστάσεων υδατοκαλλιέργειας όπου διατηρούνται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας, πληρούν τις απαιτήσεις που καθορίζονται:
            
                        α)
                     
                     
                        στο άρθρο 6 παράγραφος 2, σχετικά με την επιτήρηση βάσει κινδύνου·
                     
                  
                        β)
                     
                     
                        στο παράρτημα I μέρος 2 σημείο 1, σχετικά με τα μέτρα βιοπροφύλαξης για τις εγκαταστάσεις υδατοκαλλιέργειας που περιλαμβάνονται στην ομάδα·
                     
                  
                        γ)
                     
                     
                        στο παράρτημα I μέρος 2 σημείο 2, σχετικά με τις δομές και τον εξοπλισμό.
                     
                  
         
            Άρθρο 9
            Απαιτήσεις για τη χορήγηση έγκρισης για εγκαταστάσεις υδατοκαλλιέργειας υπό περιορισμό
            Κατά τη χορήγηση έγκρισης, η αρμόδια αρχή διασφαλίζει ότι οι εγκαταστάσεις υδατοκαλλιέργειας υπό περιορισμό πληρούν τις απαιτήσεις που καθορίζονται:
            
                        α)
                     
                     
                        στο άρθρο 10, σχετικά με τις ρυθμίσεις για τις δομές στις οποίες διεξάγονται μεταθανάτιες εξετάσεις και την εξασφάλιση της παροχής υπηρεσιών από κτηνίατρο εγκατάστασης·
                     
                  
                        β)
                     
                     
                        στο παράρτημα I μέρος 3 σημείο 1, σχετικά με τα μέτρα βιοπροφύλαξης·
                     
                  
                        γ)
                     
                     
                        στο παράρτημα I μέρος 3 σημείο 2, σχετικά με την επιτήρηση και τον έλεγχο·
                     
                  
                        δ)
                     
                     
                        στο παράρτημα I μέρος 3 σημείο 3, σχετικά με τις δομές και τον εξοπλισμό.
                     
                  
         
            Άρθρο 10
            Υποχρεώσεις των υπευθύνων επιχειρήσεων εγκαταστάσεων υδατοκαλλιέργειας υπό περιορισμό
            Πριν από τη χορήγηση έγκρισης από την αρμόδια αρχή, οι υπεύθυνοι επιχειρήσεων των εγκαταστάσεων υδατοκαλλιέργειας υπό περιορισμό:
            
                        α)
                     
                     
                        εφαρμόζουν τις ρυθμίσεις για τη διεξαγωγή μεταθανάτιων εξετάσεων σε κατάλληλες δομές στην εγκατάσταση υδατοκαλλιέργειας υπό περιορισμό ή σε εργαστήριο·
                     
                  
                        β)
                     
                     
                        εξασφαλίζουν με σύμβαση ή με άλλη νομική πράξη τις υπηρεσίες ενός κτηνιάτρου εγκατάστασης, ο οποίος είναι υπεύθυνος για τα ακόλουθα:
                        
                                    i)
                                 
                                 
                                    την εποπτεία των δραστηριοτήτων της εγκατάστασης υδατοκαλλιέργειας υπό περιορισμό και τη συμμόρφωση με τις απαιτήσεις έγκρισης που προβλέπονται στο άρθρο 9·
                                 
                              
                                    ii)
                                 
                                 
                                    την επανεξέταση του σχεδίου επιτήρησης νόσων που αναφέρεται στο παράρτημα I μέρος 3 σημείο 2 στοιχείο α) τουλάχιστον σε ετήσια βάση.
                                 
                              
                  
         
            Άρθρο 11
            Απαιτήσεις χορήγησης έγκρισης για εγκαταστάσεις θαλάσσιων προϊόντων διατροφής με έλεγχο νόσων
            Κατά τη χορήγηση έγκρισης, η αρμόδια αρχή διασφαλίζει ότι οι εγκαταστάσεις θαλάσσιων προϊόντων διατροφής με έλεγχο νόσων πληρούν τις απαιτήσεις που καθορίζονται:
            
                        α)
                     
                     
                        στο παράρτημα I μέρος 4 σημείο 1, σχετικά με τα μέτρα βιοπροφύλαξης·
                     
                  
                        β)
                     
                     
                        στο παράρτημα I μέρος 4 σημείο 2, σχετικά με τις δομές και τον εξοπλισμό.
                     
                  
         
            Άρθρο 12
            Απαιτήσεις για τη χορήγηση έγκρισης σε κέντρα καθαρισμού πλην εκείνων που αναφέρονται στο άρθρο 3 παράγραφος 1 στοιχείο γ)
            Κατά τη χορήγηση έγκρισης, η αρμόδια αρχή διασφαλίζει ότι τα κέντρα καθαρισμού εκτός από εκείνα που αναφέρονται στο άρθρο 3 παράγραφος 1 στοιχείο γ) πληρούν τις απαιτήσεις που καθορίζονται:
            
                        α)
                     
                     
                        στο παράρτημα I μέρος 5 σημείο 1, σχετικά με τα μέτρα βιοπροφύλαξης·
                     
                  
                        β)
                     
                     
                        στο παράρτημα I μέρος 5 σημείο 2, σχετικά με τις δομές και τον εξοπλισμό.
                     
                  
         
            Άρθρο 13
            Απαιτήσεις για τη χορήγηση έγκρισης σε κέντρα αποστολής πλην εκείνων που αναφέρονται στο άρθρο 3 παράγραφος 1 στοιχείο δ)
            Κατά τη χορήγηση έγκρισης, η αρμόδια αρχή διασφαλίζει ότι τα κέντρα αποστολής εκτός από εκείνα που αναφέρονται στο άρθρο 3 παράγραφος 1 στοιχείο δ) πληρούν τις απαιτήσεις που καθορίζονται:
            
                        α)
                     
                     
                        στο παράρτημα I μέρος 6 σημείο 1, σχετικά με τα μέτρα βιοπροφύλαξης·
                     
                  
                        β)
                     
                     
                        στο παράρτημα I μέρος 6 σημείο 2, σχετικά με τις δομές και τον εξοπλισμό.
                     
                  
         
            Άρθρο 14
            Απαιτήσεις για τη χορήγηση έγκρισης σε περιοχές μετεγκατάστασης πλην εκείνων που αναφέρονται στο άρθρο 3 παράγραφος 1 στοιχείο ε)
            Κατά τη χορήγηση έγκρισης, η αρμόδια αρχή διασφαλίζει ότι οι περιοχές μετεγκατάστασης εκτός από εκείνες που αναφέρονται στο άρθρο 3 παράγραφος 1 στοιχείο ε) πληρούν τις απαιτήσεις που καθορίζονται:
            
                        α)
                     
                     
                        στο παράρτημα I μέρος 7 σημείο 1, σχετικά με τα μέτρα βιοπροφύλαξης·
                     
                  
                        β)
                     
                     
                        στο παράρτημα I μέρος 7 σημείο 2, σχετικά με τις δομές και τον εξοπλισμό.
                     
                  
         
            Άρθρο 15
            Απαιτήσεις για τη χορήγηση έγκρισης για εγκαταστάσεις καραντίνας
            Κατά τη χορήγηση έγκρισης, η αρμόδια αρχή διασφαλίζει ότι οι εγκαταστάσεις καραντίνας πληρούν τις απαιτήσεις που καθορίζονται:
            
                        α)
                     
                     
                        στο παράρτημα I μέρος 8 σημείο 1, σχετικά με τα μέτρα βιοπροφύλαξης·
                     
                  
                        β)
                     
                     
                        στο παράρτημα I μέρος 8 σημείο 2, σχετικά με τα μέτρα επιτήρησης και ελέγχου·
                     
                  
                        γ)
                     
                     
                        στο παράρτημα I μέρος 8 σημείο 3, σχετικά με τις δομές και τον εξοπλισμό.
                     
                  
         
            Άρθρο 16
            Απαιτήσεις για τη χορήγηση έγκρισης σε εγκαταστάσεις υδατοκαλλιέργειας όπου ζώα υδατοκαλλιέργειας καταγεγραμμένων ειδών τα οποία είναι διαβιβαστές διατηρούνται σε απομόνωση έως ότου πάψουν πλέον να θεωρούνται διαβιβαστές
            Κατά τη χορήγηση έγκρισης, η αρμόδια αρχή διασφαλίζει ότι οι εγκαταστάσεις υδατοκαλλιέργειας όπου ζώα υδατοκαλλιέργειας καταγεγραμμένων ειδών τα οποία είναι διαβιβαστές διατηρούνται σε απομόνωση έως ότου πάψουν πλέον να θεωρούνται διαβιβαστές, πληρούν τις απαιτήσεις που καθορίζονται:
            
                        α)
                     
                     
                        στο παράρτημα I μέρος 9 σημείο 1, σχετικά με τα μέτρα βιοπροφύλαξης·
                     
                  
                        β)
                     
                     
                        στο παράρτημα I μέρος 9 σημείο 2, σχετικά με τα μέτρα επιτήρησης και ελέγχου·
                     
                  
                        γ)
                     
                     
                        στο παράρτημα I μέρος 9 σημείο 3, σχετικά με τις δομές και τον εξοπλισμό.
                     
                  
         
            Άρθρο 17
            Απαιτήσεις για τη χορήγηση έγκρισης σε εγκαταστάσεις υδατοκαλλιέργειας που αποτελούν κλειστές δομές όπου διατηρούνται ζώα υδατοκαλλιέργειας για διακοσμητικούς σκοπούς και οι οποίες, λόγω των χαρακτηριστικών των μετακινήσεών τους, δημιουργούν σημαντικό κίνδυνο εξάπλωσης νόσων
            Κατά τη χορήγηση έγκρισης, η αρμόδια αρχή διασφαλίζει ότι οι εγκαταστάσεις υδατοκαλλιέργειας που αποτελούν κλειστές δομές όπου διατηρούνται ζώα υδατοκαλλιέργειας για διακοσμητικούς σκοπούς και οι οποίες, λόγω των χαρακτηριστικών των μετακινήσεών τους, δημιουργούν σημαντικό κίνδυνο εξάπλωσης νόσων, πληρούν τις απαιτήσεις που καθορίζονται:
            
                        α)
                     
                     
                        στο άρθρο 6 παράγραφος 1, σχετικά με την επιτήρηση βάσει κινδύνου·
                     
                  
                        β)
                     
                     
                        στο παράρτημα I μέρος 10 σημείο 1, σχετικά με τα μέτρα βιοπροφύλαξης·
                     
                  
                        γ)
                     
                     
                        στο παράρτημα I μέρος 10 σημείο 2, σχετικά με τις δομές και τον εξοπλισμό.
                     
                  
         
            Άρθρο 18
            Απαιτήσεις για τη χορήγηση έγκρισης σε εγκαταστάσεις υδατοκαλλιέργειας που αποτελούν ανοικτές δομές όπου διατηρούνται ζώα υδατοκαλλιέργειας για διακοσμητικούς σκοπούς
            Κατά τη χορήγηση έγκρισης, η αρμόδια αρχή διασφαλίζει ότι οι εγκαταστάσεις υδατοκαλλιέργειας που αποτελούν ανοικτές δομές όπου διατηρούνται ζώα υδατοκαλλιέργειας για διακοσμητικούς σκοπούς πληρούν τις απαιτήσεις που καθορίζονται:
            
                        α)
                     
                     
                        στο άρθρο 6 παράγραφος 1, σχετικά με την επιτήρηση βάσει κινδύνου·
                     
                  
                        β)
                     
                     
                        στο παράρτημα I μέρος 11 σημείο 1, σχετικά με τα μέτρα βιοπροφύλαξης·
                     
                  
                        γ)
                     
                     
                        στο παράρτημα I μέρος 11 σημείο 2, σχετικά με τις δομές και τον εξοπλισμό.
                     
                  
         
            Άρθρο 19
            Απαιτήσεις για τη χορήγηση έγκρισης σε σκάφη ή άλλες κινητές κατασκευές όπου ζώα υδατοκαλλιέργειας διατηρούνται προσωρινά με σκοπό να υποβληθούν σε θεραπεία ή άλλη ζωοτεχνική διαδικασία
            Κατά τη χορήγηση έγκρισης, η αρμόδια αρχή διασφαλίζει ότι τα σκάφη ή άλλες κινητές κατασκευές όπου ζώα υδατοκαλλιέργειας διατηρούνται προσωρινά με σκοπό να υποβληθούν σε θεραπεία ή άλλη ζωοτεχνική διαδικασία πληρούν τις απαιτήσεις που καθορίζονται:
            
                        α)
                     
                     
                        στο παράρτημα I μέρος 12 σημείο 1, σχετικά με τα μέτρα βιοπροφύλαξης·
                     
                  
                        β)
                     
                     
                        στο παράρτημα I μέρος 12 σημείο 2, σχετικά με τις δομές και τον εξοπλισμό.
                     
                  
         ΤΙΤΛΟΣ II
         
            ΜΗΤΡΩΑ ΚΑΤΑΧΩΡΙΣΜΕΝΩΝ ΚΑΙ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ ΥΔΑΤΟΚΑΛΛΙΕΡΓΕΙΑΣ ΠΟΥ ΠΡΕΠΕΙ ΝΑ ΤΗΡΕΙ Η ΑΡΜΟΔΙΑ ΑΡΧΗ
         
         
            ΚΕΦΑΛΑΙΟ 1
         
         
            
               Μητρώα εγκαταστάσεων υδατοκαλλιέργειας που τηρεί η αρμόδια αρχή
            
         
         
            Άρθρο 20
            Υποχρέωση πληροφόρησης που υπέχει η αρμόδια αρχή σχετικά με το μητρώο καταχωρισμένων εγκαταστάσεων υδατοκαλλιέργειας
            Επιπλέον των πληροφοριών που απαιτούνται βάσει του άρθρου 185 παράγραφος 2 του κανονισμού (ΕΕ) 2016/429, η αρμόδια αρχή συμπεριλαμβάνει στο μητρώο εγκαταστάσεων υδατοκαλλιέργειας, το οποίο προβλέπεται στο άρθρο 185 παράγραφος 1 στοιχείο α) του εν λόγω κανονισμού, τις ακόλουθες πληροφορίες για κάθε εγκατάσταση υδατοκαλλιέργειας που καταχωρίζει:
            
                        α)
                     
                     
                        τον μοναδικό αριθμό καταχώρισης που της έχει αποδοθεί από την αρμόδια αρχή·
                     
                  
                        β)
                     
                     
                        την ημερομηνία καταχώρισης στην αρμόδια αρχή·
                     
                  
                        γ)
                     
                     
                        τη διεύθυνση και τις γεωγραφικές συντεταγμένες (γεωγραφικό πλάτος και γεωγραφικό μήκος) της τοποθεσίας της εγκατάστασης υδατοκαλλιέργειας·
                     
                  
                        δ)
                     
                     
                        περιγραφή των δομών και του εξοπλισμού της·
                     
                  
                        ε)
                     
                     
                        τις κατηγορίες ζώων υδατοκαλλιέργειας που διατηρούνται στην εγκατάσταση υδατοκαλλιέργειας·
                     
                  
                        στ)
                     
                     
                        τον κατά προσέγγιση αριθμό ή τη μέγιστη βιομάζα, ή και τα δύο, των ζώων υδατοκαλλιέργειας που επιτρέπεται να διατηρούνται στην εγκατάσταση υδατοκαλλιέργειας·
                     
                  
                        ζ)
                     
                     
                        την περίοδο κατά την οποία τα ζώα υδατοκαλλιέργειας διατηρούνται στην εγκατάσταση υδατοκαλλιέργειας εάν η παραμονή δεν είναι συνεχής, συμπεριλαμβανομένων, κατά περίπτωση, πληροφοριών σχετικά με την εποχική παραμονή ή την παραμονή κατά τη διάρκεια συγκεκριμένων εκδηλώσεων·
                     
                  
                        η)
                     
                     
                        την ημερομηνία παύσης της δραστηριότητας όταν ο υπεύθυνος επιχείρησης έχει ενημερώσει σχετικά την αρμόδια αρχή.
                     
                  
         
            ΚΕΦΑΛΑΙΟ 2
         
         
            
               Μητρώα εγκαταστάσεων υδατοκαλλιέργειας που έχουν εγκριθεί από την αρμόδια αρχή
            
         
         
            Άρθρο 21
            Υποχρέωση πληροφόρησης που υπέχει η αρμόδια αρχή σχετικά με το μητρώο εγκεκριμένων εγκαταστάσεων υδατοκαλλιέργειας
            
               1.   Επιπλέον των πληροφοριών που απαιτούνται βάσει του άρθρου 185 παράγραφος 2 του κανονισμού (ΕΕ) 2016/429, η αρμόδια αρχή συμπεριλαμβάνει στο μητρώο εγκεκριμένων εγκαταστάσεων υδατοκαλλιέργειας, το οποίο προβλέπεται στο άρθρο 185 παράγραφος 1 στοιχεία β) και γ) του εν λόγω κανονισμού, τις ακόλουθες πληροφορίες για κάθε εγκατάσταση υδατοκαλλιέργειας ή ομάδα εγκαταστάσεων υδατοκαλλιέργειας που εγκρίνει:
               
                           α)
                        
                        
                           τον μοναδικό αριθμό έγκρισης που της έχει αποδοθεί από την αρμόδια αρχή·
                        
                     
                           β)
                        
                        
                           την ημερομηνία χορήγησης της έγκρισης από την αρμόδια αρχή ή την ημερομηνία τυχόν αναστολής ή ανάκλησης της εν λόγω έγκρισης από την αρμόδια αρχή·
                        
                     
                           γ)
                        
                        
                           τη διεύθυνση και τις γεωγραφικές συντεταγμένες (γεωγραφικό πλάτος και γεωγραφικό μήκος) της τοποθεσίας της εγκεκριμένης εγκατάστασης υδατοκαλλιέργειας ή ομάδας εγκαταστάσεων υδατοκαλλιέργειας·
                        
                     
                           δ)
                        
                        
                           περιγραφή των σχετικών δομών και εξοπλισμού της·
                        
                     
                           ε)
                        
                        
                           τις κατηγορίες ζώων υδατοκαλλιέργειας που διατηρούνται στην εγκατάσταση υδατοκαλλιέργειας ή ομάδα εγκαταστάσεων υδατοκαλλιέργειας·
                        
                     
                           στ)
                        
                        
                           τον κατά προσέγγιση αριθμό ή τη μέγιστη βιομάζα, ή και τα δύο, των ζώων υδατοκαλλιέργειας που επιτρέπεται να διατηρούνται στην εγκατάσταση υδατοκαλλιέργειας ή στην ομάδα εγκαταστάσεων υδατοκαλλιέργειας·
                        
                     
                           ζ)
                        
                        
                           την περίοδο κατά την οποία τα ζώα υδατοκαλλιέργειας διατηρούνται στην εγκατάσταση υδατοκαλλιέργειας ή ομάδα εγκαταστάσεων υδατοκαλλιέργειας εάν η παραμονή δεν είναι συνεχής, συμπεριλαμβανομένων, κατά περίπτωση, πληροφοριών σχετικά με την εποχική παραμονή ή την παραμονή κατά τη διάρκεια συγκεκριμένων εκδηλώσεων·
                        
                     
                           η)
                        
                        
                           την ημερομηνία παύσης της δραστηριότητας όταν ο υπεύθυνος επιχείρησης έχει ενημερώσει σχετικά την αρμόδια αρχή.
                        
                     
            
               2.   Επιπλέον των πληροφοριών που απαιτούνται βάσει του άρθρου 185 παράγραφος 3 του κανονισμού (ΕΕ) 2016/429, η αρμόδια αρχή συμπεριλαμβάνει σε σελίδα πληροφόρησης προσβάσιμη από το κοινό στο διαδίκτυο επικαιροποιημένες πληροφορίες σχετικά με το υγειονομικό καθεστώς των ζώων υδατοκαλλιέργειας που διατηρούνται σε εγκαταστάσεις υδατοκαλλιέργειας ή σε ομάδες εγκαταστάσεων υδατοκαλλιέργειας οι οποίες έχουν εγκριθεί σύμφωνα με το άρθρο 181 παράγραφος 1 του εν λόγω κανονισμού.
               Οι επικαιροποιημένες υγειονομικές πληροφορίες περιλαμβάνουν τουλάχιστον το υγειονομικό καθεστώς της εγκατάστασης υδατοκαλλιέργειας ή ομάδας εγκαταστάσεων υδατοκαλλιέργειας για κάθε σχετική καταγεγραμμένη νόσο και για κάθε σχετική κατηγορία, ως εξής:
               
                           α)
                        
                        
                           αν είναι απαλλαγμένη από νόσο κατηγορίας Β ή κατηγορίας Γ·
                        
                     
                           β)
                        
                        
                           αν συμμετέχει σε πρόγραμμα εκρίζωσης νόσου κατηγορίας Β ή κατηγορίας Γ·
                        
                     
                           γ)
                        
                        
                           αν συμμετέχει σε οικειοθελές πρόγραμμα επιτήρησης για νόσο κατηγορίας Γ· ή
                        
                     
                           δ)
                        
                        
                           κάθε άλλη πληροφορία που αφορά νόσο κατηγορίας Β, κατηγορίας Γ ή κατηγορίας Δ, πέραν των πληροφοριών που αναφέρονται στα στοιχεία α), β) και γ).
                        
                     
         
         ΤΙΤΛΟΣ III
         
            ΥΠΟΧΡΕΩΣΕΙΣ ΤΗΡΗΣΗΣ ΑΡΧΕΙΩΝ ΓΙΑ ΤΟΥΣ ΥΠΕΥΘΥΝΟΥΣ ΕΠΙΧΕΙΡΗΣΕΩΝ ΕΠΙΠΛΕΟΝ ΤΩΝ ΥΠΟΧΡΕΩΣΕΩΝ ΠΟΥ ΠΡΟΒΛΕΠΟΝΤΑΙ ΣΤΟΝ ΚΑΝΟΝΙΣΜΟ (ΕΕ) 2016/429
         
         
            ΚΕΦΑΛΑΙΟ 1
         
         
            
               Αρχεία που πρέπει να τηρούν οι υπεύθυνοι επιχειρήσεων καταχωρισμένων ή εγκεκριμένων εγκαταστάσεων υδατοκαλλιέργειας
            
         
         
            Άρθρο 22
            Υποχρεώσεις τήρησης αρχείων για τους υπευθύνους επιχειρήσεων καταχωρισμένων εγκαταστάσεων υδατοκαλλιέργειας
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων των καταχωρισμένων εγκαταστάσεων υδατοκαλλιέργειας καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό καταχώρισης που έχει αποδοθεί στην εγκατάσταση υδατοκαλλιέργειας από την αρμόδια αρχή·
                     
                  
                        β)
                     
                     
                        λεπτομερή στοιχεία τυχόν διερεύνησης που έχει διενεργηθεί λόγω εμφάνισης αυξημένης θνησιμότητας ή υπόνοιας παρουσίας νόσου·
                     
                  
                        γ)
                     
                     
                        τις υπεύθυνες δηλώσεις που χορηγούνται σύμφωνα με το άρθρο 218 του κανονισμού (ΕΕ) 2016/429 και παραλαμβάνονται με τα φορτία ζώων υδατοκαλλιέργειας κατά την άφιξή τους στην εγκατάσταση υδατοκαλλιέργειας ή συνοδεύουν τέτοια φορτία που έχουν αποσταλεί από την εγκατάσταση υδατοκαλλιέργειας, κατά περίπτωση·
                     
                  
                        δ)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 23
            Απαιτήσεις τήρησης αρχείων για τους υπευθύνους επιχειρήσεων εγκεκριμένων εγκαταστάσεων υδατοκαλλιέργειας όπου διατηρούνται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας, εκτός εκείνων που αναφέρονται στα άρθρα 27 έως 34
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων των εγκεκριμένων εγκαταστάσεων υδατοκαλλιέργειας όπου διατηρούνται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας, εκτός από τις εγκαταστάσεις υδατοκαλλιέργειας που αναφέρονται στα άρθρα 27 έως 34 του παρόντος κανονισμού, καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στην εγκατάσταση υδατοκαλλιέργειας από την αρμόδια αρχή·
                     
                  
                        β)
                     
                     
                        την ισχύουσα κατηγορία κινδύνου της εγκατάστασης υδατοκαλλιέργειας, όπως αποδίδεται από την αρμόδια αρχή·
                     
                  
                        γ)
                     
                     
                        λεπτομερή στοιχεία σχετικά με την εφαρμογή και τα αποτελέσματα της επιτήρησης βάσει κινδύνου που προβλέπεται στο άρθρο 6 παράγραφος 1·
                     
                  
                        δ)
                     
                     
                        λεπτομερή στοιχεία σχετικά με τις μετακινήσεις προς την εγκατάσταση υδατοκαλλιέργειας, τα οποία περιλαμβάνουν τα εξής:
                        
                                    i)
                                 
                                 
                                    τον μοναδικό αριθμό έγκρισης ή καταχώρισης της εγκατάστασης υδατοκαλλιέργειας καταγωγής όλων των ζώων υδατοκαλλιέργειας που έχουν παραληφθεί από άλλη εγκατάσταση υδατοκαλλιέργειας· ή
                                 
                              
                                    ii)
                                 
                                 
                                    την τοποθεσία του οικοτόπου από τον οποίο συλλέχθηκαν άγρια υδρόβια ζώα πριν αποσταλούν στην εγκατάσταση υδατοκαλλιέργειας·
                                 
                              
                  
                        ε)
                     
                     
                        λεπτομερή στοιχεία σχετικά με τις μετακινήσεις από την εγκατάσταση υδατοκαλλιέργειας, τα οποία περιλαμβάνουν τα εξής:
                        
                                    i)
                                 
                                 
                                    ζώα υδατοκαλλιέργειας και προϊόντα ζωικής προέλευσης από ζώα υδατοκαλλιέργειας και, στην περίπτωση μετακινήσεων ζώων υδατοκαλλιέργειας, μοναδικός αριθμός καταχώρισης ή έγκρισης της εγκατάστασης υδατοκαλλιέργειας προορισμού· ή
                                 
                              
                                    ii)
                                 
                                 
                                    σε περίπτωση μετακινήσεων προς τη φύση, λεπτομερή στοιχεία σχετικά με τον οικότοπο στον οποίο πρόκειται να απελευθερωθούν τα ζώα υδατοκαλλιέργειας·
                                 
                              
                  
                        στ)
                     
                     
                        την επωνυμία και τη διεύθυνση των μεταφορέων που παραδίδουν υδρόβια ζώα στην εγκατάσταση ή παραλαμβάνουν ζώα υδατοκαλλιέργειας από αυτήν·
                     
                  
                        ζ)
                     
                     
                        το σχέδιο βιοπροφύλαξης για την εγκεκριμένη εγκατάσταση υδατοκαλλιέργειας και αποδεικτικά στοιχεία της εφαρμογής του·
                     
                  
                        η)
                     
                     
                        τις υπεύθυνες δηλώσεις που χορηγούνται σύμφωνα με το άρθρο 218 του κανονισμού (ΕΕ) 2016/429 και παραλαμβάνονται με φορτία ζώων υδατοκαλλιέργειας κατά την άφιξή τους στην εγκατάσταση υδατοκαλλιέργειας ή συνοδεύουν φορτία που αποστέλλονται από την εγκατάσταση υδατοκαλλιέργειας, κατά περίπτωση·
                     
                  
                        θ)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 24
            Απαιτήσεις τήρησης αρχείων για τους υπευθύνους επιχειρήσεων εγκεκριμένης ομάδας εγκαταστάσεων υδατοκαλλιέργειας όπου διατηρούνται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας
            
               1.   Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων εγκαταστάσεων υδατοκαλλιέργειας που ανήκουν σε ομάδα εγκαταστάσεων υδατοκαλλιέργειας εγκεκριμένη σύμφωνα με το άρθρο 177 στοιχείο α) του κανονισμού (ΕΕ) 2016/429 καταγράφουν και τηρούν αρχείο με τις ακόλουθες πληροφορίες:
               
                           α)
                        
                        
                           τον μοναδικό αριθμό έγκρισης που έχει αποδοθεί στην εγκατάσταση υδατοκαλλιέργειας από την αρμόδια αρχή·
                        
                     
                           β)
                        
                        
                           την ισχύουσα κατηγορία κινδύνου της ομάδας εγκαταστάσεων υδατοκαλλιέργειας, όπως αποδίδεται από την αρμόδια αρχή·
                        
                     
                           γ)
                        
                        
                           λεπτομερή στοιχεία σχετικά με την εφαρμογή και τα αποτελέσματα της επιτήρησης βάσει κινδύνου που προβλέπεται στο άρθρο 6 παράγραφος 2·
                        
                     
                           δ)
                        
                        
                           λεπτομερή στοιχεία σχετικά με τις μετακινήσεις προς την εγκατάσταση υδατοκαλλιέργειας, τα οποία περιλαμβάνουν τα εξής:
                           
                                       i)
                                    
                                    
                                       τον μοναδικό αριθμό έγκρισης ή καταχώρισης της εγκατάστασης υδατοκαλλιέργειας καταγωγής όλων των ζώων υδατοκαλλιέργειας που έχουν παραληφθεί από εγκατάσταση υδατοκαλλιέργειας εκτός της ομάδας· ή
                                    
                                 
                                       ii)
                                    
                                    
                                       την τοποθεσία του οικοτόπου από τον οποίο συλλέχθηκαν άγρια υδρόβια ζώα πριν αποσταλούν στην εγκατάσταση υδατοκαλλιέργειας·
                                    
                                 
                     
                           ε)
                        
                        
                           λεπτομερή στοιχεία σχετικά με τις μετακινήσεις από την ομάδα εγκαταστάσεων υδατοκαλλιέργειας, τα οποία περιλαμβάνουν τα εξής:
                           
                                       i)
                                    
                                    
                                       ζώα υδατοκαλλιέργειας και προϊόντα ζωικής προέλευσης από ζώα υδατοκαλλιέργειας και, στην περίπτωση μετακινήσεων ζώων υδατοκαλλιέργειας, μοναδικός αριθμός καταχώρισης ή έγκρισης της εγκατάστασης υδατοκαλλιέργειας προορισμού, εάν τα ζώα υδατοκαλλιέργειας αποστέλλονται προς άλλη εγκατάσταση εκτός της ομάδας· ή
                                    
                                 
                                       ii)
                                    
                                    
                                       σε περίπτωση μετακινήσεων προς τη φύση, λεπτομερή στοιχεία σχετικά με τον οικότοπο στον οποίο πρόκειται να απελευθερωθούν τα ζώα υδατοκαλλιέργειας·
                                    
                                 
                     
                           στ)
                        
                        
                           την επωνυμία και τη διεύθυνση των μεταφορέων που παραδίδουν υδρόβια ζώα στην εγκατάσταση υδατοκαλλιέργειας ή παραλαμβάνουν ζώα υδατοκαλλιέργειας από αυτήν·
                        
                     
                           ζ)
                        
                        
                           λεπτομερή στοιχεία σχετικά με το σχέδιο βιοπροφύλαξης που χρησιμοποιείται και αποδεικτικά στοιχεία της εφαρμογής του·
                        
                     
                           η)
                        
                        
                           τις υπεύθυνες δηλώσεις που χορηγούνται σύμφωνα με το άρθρο 218 του κανονισμού (ΕΕ) 2016/429 και παραλαμβάνονται με φορτία ζώων υδατοκαλλιέργειας κατά την άφιξή τους στην εγκατάσταση υδατοκαλλιέργειας ή συνοδεύουν φορτία που αποστέλλονται από την εγκατάσταση υδατοκαλλιέργειας, κατά περίπτωση·
                        
                     
                           θ)
                        
                        
                           κατά περίπτωση, κάθε άλλο έγγραφο που συνοδεύει τα υδρόβια ζώα.
                        
                     
            
               2.   Ο υπεύθυνος επιχείρησης μιας ομάδας εγκαταστάσεων υδατοκαλλιέργειας που έχει εγκριθεί σύμφωνα με το άρθρο 177 στοιχείο β) του κανονισμού (ΕΕ) 2016/429 καταγράφει ή διατηρεί τις πληροφορίες που καθορίζονται στην παράγραφο 1 στοιχεία α) έως θ) του παρόντος άρθρου για λογαριασμό κάθε εγκατάστασης υδατοκαλλιέργειας στην ομάδα.
            
         
         
            Άρθρο 25
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων εγκαταστάσεων υδατοκαλλιέργειας υπό περιορισμό
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων εγκεκριμένων εγκαταστάσεων υδατοκαλλιέργειας υπό περιορισμό καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στην εγκατάσταση υδατοκαλλιέργειας υπό περιορισμό από την αρμόδια αρχή·
                     
                  
                        β)
                     
                     
                        λεπτομερή στοιχεία των μετακινήσεων από και προς την εγκατάσταση υδατοκαλλιέργειας υπό περιορισμό, συμπεριλαμβανομένου του μοναδικού αριθμού καταχώρισης ή έγκρισης της εγκατάστασης υδατοκαλλιέργειας καταγωγής ή προορισμού όλων των ζώων υδατοκαλλιέργειας που παραλαμβάνονται ή αποστέλλονται προς άλλη εγκατάσταση υδατοκαλλιέργειας·
                     
                  
                        γ)
                     
                     
                        την επωνυμία και τη διεύθυνση των μεταφορέων που παραδίδουν ζώα υδατοκαλλιέργειας στην εγκατάσταση υδατοκαλλιέργειας υπό περιορισμό ή παραλαμβάνουν ζώα υδατοκαλλιέργειας από αυτήν·
                     
                  
                        δ)
                     
                     
                        λεπτομερή στοιχεία σχετικά με την εφαρμογή και τα αποτελέσματα του σχεδίου επιτήρησης νόσων που προβλέπεται στο παράρτημα I μέρος 3 σημείο 2·
                     
                  
                        ε)
                     
                     
                        τα αποτελέσματα των κλινικών και εργαστηριακών εξετάσεων και των μεταθανάτιων εξετάσεων που έχουν ολοκληρωθεί σε περίπτωση διερεύνησης αυξημένης θνησιμότητας ή υπόνοιας παρουσίας νόσου·
                     
                  
                        στ)
                     
                     
                        κατά περίπτωση, λεπτομερή στοιχεία σχετικά με τον εμβολιασμό ή τη θεραπεία ζώων υδατοκαλλιέργειας, όπως προβλέπεται στο παράρτημα I μέρος 3 σημείο 2 στοιχείο γ)·
                     
                  
                        ζ)
                     
                     
                        λεπτομερή στοιχεία σχετικά με την απομόνωση ή την καραντίνα εισερχόμενων ζώων υδατοκαλλιέργειας, τυχόν οδηγίες της αρμόδιας αρχής όσον αφορά την απομόνωση και την καραντίνα και σχετικές παρατηρήσεις που έγιναν κατά τη διάρκεια της περιόδου απομόνωσης ή καραντίνας·
                     
                  
                        η)
                     
                     
                        το σχέδιο βιοπροφύλαξης για την εγκατάσταση υδατοκαλλιέργειας υπό περιορισμό·
                     
                  
                        θ)
                     
                     
                        κατά περίπτωση, κάθε άλλο έγγραφο που συνοδεύει τα ζώα υδατοκαλλιέργειας.
                     
                  
         
            Άρθρο 26
            Υποχρεώσεις τήρησης αρχείων για τους υπευθύνους επιχειρήσεων εγκαταστάσεων θαλάσσιων προϊόντων διατροφής με έλεγχο νόσων
            Επιπλέον των πληροφοριών που απαιτούνται βάσει του άρθρου 187 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων εγκαταστάσεων θαλάσσιων προϊόντων διατροφής με έλεγχο νόσων καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στην εγκατάσταση θαλάσσιων προϊόντων διατροφής με έλεγχο νόσων από την αρμόδια αρχή·
                     
                  
                        β)
                     
                     
                        το σχέδιο βιοπροφύλαξης για την εγκατάσταση θαλάσσιων προϊόντων διατροφής με έλεγχο νόσων και αποδεικτικά στοιχεία της εφαρμογής του·
                     
                  
                        γ)
                     
                     
                        αρχεία συντήρησης για το σύστημα επεξεργασίας υδάτινων αποβλήτων που χρησιμοποιείται στην εγκατάσταση θαλάσσιων προϊόντων διατροφής με έλεγχο νόσων·
                     
                  
                        δ)
                     
                     
                        αρχεία για την επαλήθευση της αποτελεσματικότητας του συστήματος επεξεργασίας υδάτων·
                     
                  
                        ε)
                     
                     
                        την επωνυμία και τη διεύθυνση των μεταφορέων που παραδίδουν υδρόβια ζώα στην εγκατάσταση θαλάσσιων προϊόντων διατροφής με έλεγχο νόσων·
                     
                  
                        στ)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 27
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων κέντρων καθαρισμού
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων εγκεκριμένων κέντρων καθαρισμού καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στο εγκεκριμένο κέντρο καθαρισμού από την αρμόδια αρχή·
                     
                  
                        β)
                     
                     
                        το σχέδιο βιοπροφύλαξης για το εγκεκριμένο κέντρο καθαρισμού και αποδεικτικά στοιχεία της εφαρμογής του·
                     
                  
                        γ)
                     
                     
                        αρχεία συντήρησης για το σύστημα επεξεργασίας υδάτινων αποβλήτων που χρησιμοποιείται στο εγκεκριμένο κέντρο καθαρισμού·
                     
                  
                        δ)
                     
                     
                        αρχεία για την επαλήθευση της αποτελεσματικότητας του συστήματος επεξεργασίας υδάτων·
                     
                  
                        ε)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 28
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων κέντρων αποστολής
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων εγκεκριμένων κέντρων αποστολής καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στο εγκεκριμένο κέντρο αποστολής από την αρμόδια αρχή·
                     
                  
                        β)
                     
                     
                        το σχέδιο βιοπροφύλαξης για το εγκεκριμένο κέντρο αποστολής και αποδεικτικά στοιχεία της εφαρμογής του·
                     
                  
                        γ)
                     
                     
                        αρχεία συντήρησης για το σύστημα επεξεργασίας υδάτινων αποβλήτων που χρησιμοποιείται στο εγκεκριμένο κέντρο αποστολής·
                     
                  
                        δ)
                     
                     
                        αρχεία για την επαλήθευση της αποτελεσματικότητας του συστήματος επεξεργασίας υδάτων·
                     
                  
                        ε)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 29
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων περιοχών μετεγκατάστασης
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων εγκεκριμένων περιοχών μετεγκατάστασης καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στην εγκεκριμένη περιοχή μετεγκατάστασης από την αρμόδια αρχή·
                     
                  
                        β)
                     
                     
                        το σχέδιο βιοπροφύλαξης για την εγκεκριμένη περιοχή μετεγκατάστασης και αποδεικτικά στοιχεία της εφαρμογής του·
                     
                  
                        γ)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 30
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων εγκαταστάσεων καραντίνας για ζώα υδατοκαλλιέργειας
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων εγκεκριμένων εγκαταστάσεων καραντίνας για ζώα υδατοκαλλιέργειας καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στην εγκατάσταση καραντίνας από την αρμόδια αρχή·
                     
                  
                        β)
                     
                     
                        λεπτομερή στοιχεία σχετικά με τις μετακινήσεις προς την εγκεκριμένη εγκατάσταση καραντίνας, τα οποία περιλαμβάνουν τα εξής:
                        
                                    i)
                                 
                                 
                                    τον μοναδικό αριθμό καταχώρισης ή έγκρισης της εγκατάστασης υδατοκαλλιέργειας καταγωγής όλων των ζώων υδατοκαλλιέργειας που παραλαμβάνονται από άλλη εγκατάσταση υδατοκαλλιέργειας· ή
                                 
                              
                                    ii)
                                 
                                 
                                    την τοποθεσία του οικοτόπου από τον οποίο συλλέχθηκαν τα υδρόβια ζώα πριν αποσταλούν στην εγκεκριμένη εγκατάσταση καραντίνας·
                                 
                              
                  
                        γ)
                     
                     
                        λεπτομερή στοιχεία σχετικά με τις μετακινήσεις από την εγκεκριμένη εγκατάσταση καραντίνας, τα οποία περιλαμβάνουν τα εξής:
                        
                                    i)
                                 
                                 
                                    τον μοναδικό αριθμό καταχώρισης ή έγκρισης της εγκατάστασης υδατοκαλλιέργειας προορισμού· ή
                                 
                              
                                    ii)
                                 
                                 
                                    την τοποθεσία του οικοτόπου όπου ζώα υδατοκαλλιέργειας απελευθερώθηκαν στη φύση·
                                 
                              
                  
                        δ)
                     
                     
                        την επωνυμία και τη διεύθυνση των μεταφορέων που παραδίδουν υδρόβια ζώα στην εγκεκριμένη εγκατάσταση καραντίνας ή παραλαμβάνουν ζώα υδατοκαλλιέργειας από αυτήν·
                     
                  
                        ε)
                     
                     
                        λεπτομερή στοιχεία σχετικά με την εφαρμογή και τα αποτελέσματα της επιτήρησης νόσων που προβλέπεται στο παράρτημα I μέρος 8 σημείο 2·
                     
                  
                        στ)
                     
                     
                        τα αποτελέσματα των κλινικών και εργαστηριακών εξετάσεων και των μεταθανάτιων εξετάσεων που προβλέπονται στο παράρτημα I μέρος 8 σημείο 2·
                     
                  
                        ζ)
                     
                     
                        τυχόν οδηγίες της αρμόδιας αρχής όσον αφορά τις παρατηρήσεις που έγιναν κατά τη διάρκεια της περιόδου απομόνωσης ή καραντίνας·
                     
                  
                        η)
                     
                     
                        το σχέδιο βιοπροφύλαξης για την εγκεκριμένη εγκατάσταση καραντίνας και αποδεικτικά στοιχεία της εφαρμογής του·
                     
                  
                        θ)
                     
                     
                        αποδεικτικά στοιχεία τα οποία καταδεικνύουν ότι οι περιβαλλοντικές παράμετροι στην εγκεκριμένη εγκατάσταση καραντίνας ευνοούν την εκδήλωση των σχετικών καταγεγραμμένων ή αναδυόμενων νόσων·
                     
                  
                        ι)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 31
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων εγκαταστάσεων υδατοκαλλιέργειας όπου ζώα υδατοκαλλιέργειας καταγεγραμμένων ειδών τα οποία είναι διαβιβαστές διατηρούνται σε απομόνωση έως ότου πάψουν πλέον να θεωρούνται διαβιβαστές
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων των εγκεκριμένων εγκαταστάσεων υδατοκαλλιέργειας όπου ζώα υδατοκαλλιέργειας των καταγεγραμμένων ειδών που είναι φορείς διατηρούνται σε απομόνωση έως ότου πάψουν πλέον να θεωρούνται διαβιβαστές, καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στην εγκατάσταση υδατοκαλλιέργειας από την αρμόδια αρχή·
                     
                  
                        β)
                     
                     
                        λεπτομερή στοιχεία σχετικά με τις μετακινήσεις προς την εγκεκριμένη εγκατάσταση υδατοκαλλιέργειας, τα οποία περιλαμβάνουν τα εξής:
                        
                                    i)
                                 
                                 
                                    τον μοναδικό αριθμό καταχώρισης ή έγκρισης της εγκατάστασης υδατοκαλλιέργειας καταγωγής όλων των ζώων υδατοκαλλιέργειας που παραλαμβάνονται από άλλη εγκατάσταση υδατοκαλλιέργειας· ή
                                 
                              
                                    ii)
                                 
                                 
                                    την τοποθεσία του οικοτόπου από τον οποίο συλλέχθηκαν τα υδρόβια ζώα πριν αποσταλούν στην εγκεκριμένη εγκατάσταση υδατοκαλλιέργειας·
                                 
                              
                  
                        γ)
                     
                     
                        λεπτομερή στοιχεία σχετικά με τις μετακινήσεις από την εγκεκριμένη εγκατάσταση υδατοκαλλιέργειας τα οποία περιλαμβάνουν τα εξής:
                        
                                    i)
                                 
                                 
                                    τον μοναδικό αριθμό καταχώρισης ή έγκρισης της εγκατάστασης υδατοκαλλιέργειας προορισμού· ή
                                 
                              
                                    ii)
                                 
                                 
                                    σε περίπτωση μετακινήσεων προς τη φύση, λεπτομερή στοιχεία σχετικά με τον οικότοπο στον οποίο πρόκειται να απελευθερωθούν τα ζώα υδατοκαλλιέργειας·
                                 
                              
                  
                        δ)
                     
                     
                        την επωνυμία και τη διεύθυνση των μεταφορέων που παραδίδουν υδρόβια ζώα στην εγκεκριμένη εγκατάσταση υδατοκαλλιέργειας ή παραλαμβάνουν ζώα υδατοκαλλιέργειας από αυτήν·
                     
                  
                        ε)
                     
                     
                        λεπτομερή στοιχεία σχετικά με την εφαρμογή και τα αποτελέσματα της επιτήρησης νόσων που προβλέπεται στο παράρτημα I μέρος 9 σημείο 2·
                     
                  
                        στ)
                     
                     
                        τα αποτελέσματα των κλινικών και εργαστηριακών εξετάσεων και των μεταθανάτιων εξετάσεων που προβλέπονται στο παράρτημα I μέρος 9 σημείο 2·
                     
                  
                        ζ)
                     
                     
                        τυχόν οδηγίες της αρμόδιας αρχής όσον αφορά τις παρατηρήσεις που έγιναν κατά τη διάρκεια της περιόδου απομόνωσης 90 ημερών που αναφέρεται στο παράρτημα I μέρος 9 σημείο 2·
                     
                  
                        η)
                     
                     
                        το σχέδιο βιοπροφύλαξης για την εγκεκριμένη εγκατάσταση υδατοκαλλιέργειας και αποδεικτικά στοιχεία της εφαρμογής του·
                     
                  
                        θ)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 32
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων εγκαταστάσεων υδατοκαλλιέργειας που αποτελούν κλειστές δομές όπου διατηρούνται ζώα υδατοκαλλιέργειας για διακοσμητικούς σκοπούς
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων των εγκεκριμένων εγκαταστάσεων υδατοκαλλιέργειας που αποτελούν κλειστές δομές όπου διατηρούνται ζώα υδατοκαλλιέργειας για διακοσμητικούς σκοπούς καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στην εγκατάσταση υδατοκαλλιέργειας από την αρμόδια αρχή·
                     
                  
                        β)
                     
                     
                        την ισχύουσα κατηγορία κινδύνου της εγκεκριμένης εγκατάστασης υδατοκαλλιέργειας, όπως αποδίδεται από την αρμόδια αρχή·
                     
                  
                        γ)
                     
                     
                        λεπτομερή στοιχεία σχετικά με την εφαρμογή και τα αποτελέσματα της επιτήρησης βάσει κινδύνου που προβλέπεται στο άρθρο 6 παράγραφος 1, κατά περίπτωση·
                     
                  
                        δ)
                     
                     
                        λεπτομερή στοιχεία των μετακινήσεων προς την εγκεκριμένη εγκατάσταση υδατοκαλλιέργειας, συμπεριλαμβανομένου του μοναδικού αριθμού καταχώρισης ή έγκρισης της εγκατάστασης υδατοκαλλιέργειας καταγωγής όλων των ζώων υδατοκαλλιέργειας που παραλαμβάνονται από άλλη εγκατάσταση υδατοκαλλιέργειας·
                     
                  
                        ε)
                     
                     
                        λεπτομερή στοιχεία των μετακινήσεων από την εγκεκριμένη εγκατάσταση υδατοκαλλιέργειας, συμπεριλαμβανομένου του μοναδικού αριθμού καταχώρισης ή έγκρισης της εγκατάστασης υδατοκαλλιέργειας προορισμού, εκτός εάν οι εν λόγω μετακινήσεις γίνονται προς νοικοκυριά·
                     
                  
                        στ)
                     
                     
                        την επωνυμία και τη διεύθυνση των μεταφορέων που παραδίδουν υδρόβια ζώα στην εγκεκριμένη εγκατάσταση υδατοκαλλιέργειας ή παραλαμβάνουν ζώα υδατοκαλλιέργειας από αυτήν, εκτός εάν οι εν λόγω μετακινήσεις γίνονται προς νοικοκυριά·
                     
                  
                        ζ)
                     
                     
                        το σχέδιο βιοπροφύλαξης για την εγκεκριμένη εγκατάσταση υδατοκαλλιέργειας και αποδεικτικά στοιχεία της εφαρμογής του·
                     
                  
                        η)
                     
                     
                        τις υπεύθυνες δηλώσεις που χορηγούνται σύμφωνα με το άρθρο 218 του κανονισμού (ΕΕ) 2016/429 και παραλαμβάνονται με φορτία ζώων υδατοκαλλιέργειας κατά την άφιξή τους στην εγκεκριμένη εγκατάσταση υδατοκαλλιέργειας ή συνοδεύουν φορτία που αποστέλλονται από την εγκεκριμένη εγκατάσταση υδατοκαλλιέργειας, κατά περίπτωση·
                     
                  
                        θ)
                     
                     
                        κατά περίπτωση, κάθε άλλο έγγραφο που συνοδεύει τα ζώα υδατοκαλλιέργειας.
                     
                  
         
            Άρθρο 33
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων εγκαταστάσεων υδατοκαλλιέργειας που αποτελούν ανοικτές δομές όπου διατηρούνται ζώα υδατοκαλλιέργειας για διακοσμητικούς σκοπούς
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων των εγκεκριμένων εγκαταστάσεων υδατοκαλλιέργειας που αποτελούν ανοικτές δομές όπου διατηρούνται ζώα υδατοκαλλιέργειας για διακοσμητικούς σκοπούς καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στην εγκατάσταση υδατοκαλλιέργειας από την αρμόδια αρχή·
                     
                  
                        β)
                     
                     
                        την ισχύουσα κατηγορία κινδύνου της εγκεκριμένης εγκατάστασης υδατοκαλλιέργειας, όπως αποδίδεται από την αρμόδια αρχή·
                     
                  
                        γ)
                     
                     
                        λεπτομερή στοιχεία σχετικά με την εφαρμογή και τα αποτελέσματα της επιτήρησης βάσει κινδύνου που προβλέπεται στο άρθρο 6 παράγραφος 1, κατά περίπτωση·
                     
                  
                        δ)
                     
                     
                        λεπτομερή στοιχεία των μετακινήσεων προς την εγκεκριμένη εγκατάσταση υδατοκαλλιέργειας, συμπεριλαμβανομένου του μοναδικού αριθμού καταχώρισης ή έγκρισης της εγκατάστασης υδατοκαλλιέργειας καταγωγής όλων των ζώων υδατοκαλλιέργειας που παραλαμβάνονται από άλλη εγκατάσταση υδατοκαλλιέργειας·
                     
                  
                        ε)
                     
                     
                        λεπτομερή στοιχεία των μετακινήσεων από την εγκεκριμένη εγκατάσταση υδατοκαλλιέργειας, συμπεριλαμβανομένου του μοναδικού αριθμού καταχώρισης ή έγκρισης της εγκατάστασης υδατοκαλλιέργειας προορισμού, εκτός εάν οι εν λόγω μετακινήσεις γίνονται προς νοικοκυριά·
                     
                  
                        στ)
                     
                     
                        την επωνυμία και τη διεύθυνση των μεταφορέων που παραδίδουν υδρόβια ζώα στην εγκεκριμένη εγκατάσταση υδατοκαλλιέργειας ή παραλαμβάνουν ζώα υδατοκαλλιέργειας από αυτήν, εκτός εάν οι εν λόγω μετακινήσεις γίνονται προς νοικοκυριά·
                     
                  
                        ζ)
                     
                     
                        το σχέδιο βιοπροφύλαξης για την εγκεκριμένη εγκατάσταση υδατοκαλλιέργειας και αποδεικτικά στοιχεία της εφαρμογής του·
                     
                  
                        η)
                     
                     
                        τις υπεύθυνες δηλώσεις που χορηγούνται σύμφωνα με το άρθρο 218 του κανονισμού (ΕΕ) 2016/429 και παραλαμβάνονται με φορτία ζώων υδατοκαλλιέργειας κατά την άφιξή τους στην εγκεκριμένη εγκατάσταση υδατοκαλλιέργειας ή συνοδεύουν φορτία που αποστέλλονται από την εγκεκριμένη εγκατάσταση υδατοκαλλιέργειας, κατά περίπτωση·
                     
                  
                        θ)
                     
                     
                        κατά περίπτωση, κάθε άλλο έγγραφο που συνοδεύει τα υδρόβια ζώα.
                     
                  
         
            Άρθρο 34
            Υποχρεώσεις τήρησης αρχείων για τους υπευθύνους επιχειρήσεων εγκεκριμένων σκαφών ή άλλων εγκεκριμένων κινητών κατασκευών όπου ζώα υδατοκαλλιέργειας διατηρούνται προσωρινά με σκοπό να υποβληθούν σε θεραπεία ή άλλη ζωοτεχνική διαδικασία
            Επιπλέον των πληροφοριών που απαιτούνται βάσει του άρθρου 186 παράγραφος 1 του κανονισμού (ΕΕ) 2016/429, οι υπεύθυνοι επιχειρήσεων εγκεκριμένων σκαφών ή άλλων εγκεκριμένων κινητών κατασκευών όπου ζώα υδατοκαλλιέργειας διατηρούνται προσωρινά με σκοπό να υποβληθούν σε θεραπεία ή άλλη ζωοτεχνική διαδικασία καταγράφουν και τηρούν αρχείο με τις ακόλουθες πληροφορίες:
            
                        α)
                     
                     
                        τον μοναδικό αριθμό έγκρισης που έχει αποδοθεί στο σκάφος ή άλλη κινητή κατασκευή από την αρμόδια αρχή·
                     
                  
                        β)
                     
                     
                        τις ημερομηνίες και ώρες φόρτωσης ζώων υδατοκαλλιέργειας στο εγκεκριμένο σκάφος ή άλλη εγκεκριμένη κινητή κατασκευή·
                     
                  
                        γ)
                     
                     
                        κατά περίπτωση, την επωνυμία, τη διεύθυνση και τον μοναδικό αριθμό καταχώρισης ή έγκρισης κάθε εγκατάστασης υδατοκαλλιέργειας στην οποία φορτώθηκαν και εκφορτώθηκαν ζώα υδατοκαλλιέργειας·
                     
                  
                        δ)
                     
                     
                        τις ημερομηνίες και τους τόπους όπου το σκάφος ή άλλη κινητή κατασκευή γέμισε με νερό πριν από τη φόρτωση και, κατά περίπτωση, όπου το νερό ανανεώθηκε μεταξύ φόρτωσης και εκφόρτωσης·
                     
                  
                        ε)
                     
                     
                        κατά περίπτωση, λεπτομερή στοιχεία σχετικά με τη διαδρομή που ακολουθήθηκε από μία εγκατάσταση υδατοκαλλιέργειας προς μια άλλη·
                     
                  
                        στ)
                     
                     
                        λεπτομερή στοιχεία σχετικά με κάθε θεραπεία ή ζωοτεχνική διαδικασία που διεξάγεται στο εγκεκριμένο σκάφος ή άλλη εγκεκριμένη κινητή κατασκευή·
                     
                  
                        ζ)
                     
                     
                        το σχέδιο βιοπροφύλαξης για το εγκεκριμένο σκάφος ή άλλη εγκεκριμένη κινητή κατασκευή και αποδεικτικά στοιχεία της εφαρμογής του·
                     
                  
                        η)
                     
                     
                        κατά περίπτωση, κάθε άλλο έγγραφο που συνοδεύει τα ζώα υδατοκαλλιέργειας.
                     
                  
         
            ΚΕΦΑΛΑΙΟ 2
         
         
            
               Αρχεία που πρέπει να τηρούν οι μεταφορείς
            
         
         
            Άρθρο 35
            Υποχρεώσεις τήρησης αρχείων για τους μεταφορείς υδρόβιων ζώων
            Επιπλέον των πληροφοριών που απαιτούνται βάσει του άρθρου 188 του κανονισμού (ΕΕ) 2016/429, οι μεταφορείς υδρόβιων ζώων καταγράφουν και τηρούν αρχείο με τις ακόλουθες πληροφορίες για κάθε μέσο μεταφοράς που χρησιμοποιείται στη μεταφορά υδρόβιων ζώων:
            
                        α)
                     
                     
                        τον αριθμό της άδειας κυκλοφορίας στην περίπτωση χερσαίας μεταφοράς, τον αριθμό αναγνώρισης ΔΝΟ του πλοίου σε περίπτωση μεταφοράς διά θαλάσσης ή κάθε άλλο μέσο ταυτοποίησης το οποίο προσδιορίζει με μοναδικό τρόπο άλλα μέσα μεταφοράς με τα οποία μεταφέρονται υδρόβια ζώα·
                     
                  
                        β)
                     
                     
                        τις ημερομηνίες και ώρες φόρτωσης υδρόβιων ζώων στην εγκατάσταση υδατοκαλλιέργειας ή οικότοπο καταγωγής·
                     
                  
                        γ)
                     
                     
                        την επωνυμία, τη διεύθυνση και τον μοναδικό αριθμό καταχώρισης ή έγκρισης κάθε εγκατάστασης υδατοκαλλιέργειας που έχει επισκεφθεί το μέσο μεταφοράς·
                     
                  
                        δ)
                     
                     
                        την τοποθεσία κάθε οικοτόπου από τον οποίο συλλέχθηκαν άγρια υδρόβια ζώα·
                     
                  
                        ε)
                     
                     
                        τις ημερομηνίες και ώρες εκφόρτωσης υδρόβιων ζώων στην εγκατάσταση υδατοκαλλιέργειας ή στον οικότοπο προορισμού·
                     
                  
                        στ)
                     
                     
                        τις ημερομηνίες, τις ώρες και τους τόπους κάθε ανανέωσης του νερού μεταφοράς, εφόσον έγινε·
                     
                  
                        ζ)
                     
                     
                        το σχέδιο βιοπροφύλαξης για το μέσο μεταφοράς και αποδεικτικά στοιχεία της εφαρμογής του·
                     
                  
                        η)
                     
                     
                        τους αριθμούς αναφοράς των εγγράφων που συνοδεύουν τα φορτία υδρόβιων ζώων.
                     
                  
         ΜΕΡΟΣ III
         
            ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ
         
         
            Άρθρο 36
            Κατάργηση
            Η απόφαση 2008/392/ΕΚ καταργείται από τις 21 Απριλίου 2021.
            Οι παραπομπές στην καταργούμενη πράξη θεωρούνται παραπομπές στον παρόντα κανονισμό.
         
         
            Άρθρο 37
            Μεταβατικά μέτρα σχετικά με τις πληροφορίες που περιλαμβάνονται στα μητρώα τα οποία τηρούν οι αρμόδιες αρχές για τις υφιστάμενες εγκαταστάσεις υδατοκαλλιέργειας και τους υπευθύνους επιχειρήσεων
            Όσον αφορά τις υφιστάμενες εγκαταστάσεις υδατοκαλλιέργειας και τους υπευθύνους επιχειρήσεων που αναφέρονται στο άρθρο 279 παράγραφος 1 του κανονισμού (ΕΕ) 2016/429 και εμπίπτουν στο πεδίο εφαρμογής των άρθρων 20 και 21 του παρόντος κανονισμού, τα κράτη μέλη μεριμνούν ώστε, έως τις 21 Απριλίου 2021, για καθεμία από τις εν λόγω εγκαταστάσεις υδατοκαλλιέργειας και για καθέναν από τους εν λόγω υπευθύνους επιχειρήσεων, να έχουν συμπεριληφθεί οι πληροφορίες που απαιτούνται βάσει των άρθρων 20 και 21 στα μητρώα καταχωρισμένων και εγκεκριμένων εγκαταστάσεων υδατοκαλλιέργειας τα οποία τηρούν οι αρμόδιες αρχές.
         
         
            Άρθρο 38
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 21η Απριλίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Ιανουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 84 της 31.3.2016, σ. 1.
         
            (2)  Οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (ΕΕ L 328 της 24.11.2006, σ. 14).
         
            (3)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (4)  Κατ’ εξουσιοδότηση κανονισμός (ΕΕ) 2020/689 της Επιτροπής. της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την επιτήρηση, τα προγράμματα εκρίζωσης και το καθεστώς απαλλαγμένου από νόσο για ορισμένες καταγεγραμμένες και αναδυόμενες νόσους (βλέπε σελίδα 211 της παρούσας Επίσημης Εφημερίδας).
         
            (5)  Εκτελεστικός κανονισμός (ΕΕ) 2018/1882 της Επιτροπής, της 3ης Δεκεμβρίου 2018, για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (ΕΕ L 308 της 4.12.2018, σ. 21).
         
            (6)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1).
         
            (7)  Απόφαση 2008/392/ΕΚ της Επιτροπής, της 30ής Απριλίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά τη δημιουργία ενημερωτικής σελίδας στο Διαδίκτυο με πληροφορίες για τις επιχειρήσεις παραγωγής προϊόντων υδατοκαλλιέργειας και τις εγκεκριμένες εγκαταστάσεις μεταποίησης των προϊόντων αυτών (ΕΕ L 138 της 28.5.2008, σ. 12).
      
      
         
            ΠΑΡΑΡΤΗΜΑ I
            
               ΑΠΑΙΤΗΣΕΙΣ ΓΙΑ ΤΗ ΧΟΡΗΓΗΣΗ ΕΓΚΡΙΣΗΣ ΣΕ ΕΓΚΑΤΑΣΤΑΣΕΙΣ ΥΔΑΤΟΚΑΛΛΙΕΡΓΕΙΑΣ, ΟΠΩΣ ΑΝΑΦΕΡΟΝΤΑΙ ΣΤΟ ΜΕΡΟΣ II ΤΙΤΛΟΣ I ΚΕΦΑΛΑΙΟ 2
            
            ΜΕΡΟΣ 1
            
               Απαιτήσεις για τη χορήγηση έγκρισης σε εγκαταστάσεις υδατοκαλλιέργειας όπου εκτρέφονται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας, όπως αναφέρονται στο άρθρο 7
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των εγκαταστάσεων υδατοκαλλιέργειας όπου διατηρούνται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας, όπως αναφέρονται στο άρθρο 7 στοιχείο β), είναι οι ακόλουθες:
                        
                                    α)
                                 
                                 
                                    οι υπεύθυνοι επιχείρησης εφαρμόζουν σχέδιο βιοπροφύλαξης σύμφωνα με το άρθρο 5, στο οποίο πρέπει να λαμβάνονται υπόψη τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις της εγκατάστασης υδατοκαλλιέργειας·
                                             
                                          
                                                ii)
                                             
                                             
                                                εάν στο εσωτερικό της ίδιας εγκατάστασης υδατοκαλλιέργειας υπάρχουν οι λειτουργικές μονάδες που παρατίθενται κατωτέρω, αυτές πρέπει να διαχωρίζονται με τη χρήση κατάλληλων υγειονομικών φραγμών:
                                                
                                                            —
                                                         
                                                         
                                                            μονάδες εκκολαπτηρίων,
                                                         
                                                      
                                                            —
                                                         
                                                         
                                                            μονάδες πάχυνσης,
                                                         
                                                      
                                                            —
                                                         
                                                         
                                                            μονάδες μεταποίησης,
                                                         
                                                      
                                                            —
                                                         
                                                         
                                                            κέντρο αποστολής·
                                                         
                                                      
                                          
                                                iii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται αποκλειστικά και μόνο για χρήση στην εγκατάσταση υδατοκαλλιέργειας, και να καθαρίζονται και να απολυμαίνονται τακτικά·
                                             
                                          
                                                iv)
                                             
                                             
                                                ο εξοπλισμός δεν πρέπει να χρησιμοποιείται από κοινού με άλλες εγκαταστάσεις υδατοκαλλιέργειας· ωστόσο, εάν αυτό είναι αναπόφευκτο, πρέπει να τηρείται κατάλληλο πρωτόκολλο για τον καθαρισμό και την απολύμανση του εξοπλισμού·
                                             
                                          
                                                v)
                                             
                                             
                                                οι επισκέπτες στην εγκατάσταση υδατοκαλλιέργειας πρέπει να υποβάλλονται σε έλεγχο εάν ενέχουν κίνδυνο εξάπλωσης νόσων· οι εν λόγω επισκέπτες πρέπει είτε:
                                                
                                                            —
                                                         
                                                         
                                                            να φορούν προστατευτικά ενδύματα και υποδήματα που παρέχονται από την εγκατάσταση υδατοκαλλιέργειας· είτε
                                                         
                                                      
                                                            —
                                                         
                                                         
                                                            να καθαρίζουν και να απολυμαίνουν τυχόν προστατευτικά ενδύματα και υποδήματα με τα οποία εισέρχονται στην εγκατάσταση υδατοκαλλιέργειας κατά την άφιξή τους και, εάν τα εν λόγω ενδύματα και υποδήματα δεν είναι μίας χρήσης, και κατά την αναχώρησή τους·
                                                         
                                                      
                                          
                                                vi)
                                             
                                             
                                                τα νεκρά ζώα πρέπει να απομακρύνονται από όλες τις μονάδες παραγωγής με την ενδεδειγμένη συχνότητα, ώστε να διασφαλίζεται ότι η μολυσματική πίεση διατηρείται στο ελάχιστο επίπεδο που είναι πρακτικά εφικτό να επιτευχθεί λαμβανομένης υπόψη της χρησιμοποιούμενης μεθόδου παραγωγής, και να απορρίπτονται σύμφωνα με το άρθρο 13 του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (1)·
                                             
                                          
                                                vii)
                                             
                                             
                                                στον βαθμό που είναι εφικτό, ο εξοπλισμός στην εγκατάσταση υδατοκαλλιέργειας πρέπει να καθαρίζεται και να απολυμαίνεται στο τέλος κάθε κύκλου παραγωγής·
                                             
                                          
                                                viii)
                                             
                                             
                                                εάν οι εγκαταστάσεις υδατοκαλλιέργειας δέχονται γονιμοποιημένα αυγά από άλλες εγκαταστάσεις, και εφόσον είναι βιολογικά εφικτό, τα εν λόγω αυγά πρέπει να απολυμαίνονται δεόντως κατά την άφιξή τους, ενώ όλες οι συσκευασίες πρέπει επίσης να απολυμαίνονται ή να απορρίπτονται κατά τρόπο σύμφωνο με τα μέτρα βιοπροφύλαξης·
                                             
                                          
                                                ix)
                                             
                                             
                                                πρέπει να ελέγχονται τα αρχεία καθαρισμού και απολύμανσης των μεταφορέων πριν από τη φόρτωση ή εκφόρτωση υδρόβιων ζώων στην εγκατάσταση υδατοκαλλιέργειας·
                                             
                                          
                              
                                    β)
                                 
                                 
                                    οι υπεύθυνοι επιχειρήσεων ορίζουν συγκεκριμένο άτομο το οποίο είναι αρμόδιο για την εφαρμογή του σχεδίου βιοπροφύλαξης στην εγκατάσταση υδατοκαλλιέργειας, ενώ τα άλλα μέλη του προσωπικού αναφέρουν στο εν λόγω άτομο κάθε ζήτημα που αφορά θέματα βιοπροφύλαξης.
                                 
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των εγκαταστάσεων υδατοκαλλιέργειας, όπως αναφέρονται στο άρθρο 7 στοιχείο γ), είναι οι ακόλουθες:
                        
                                    α)
                                 
                                 
                                    πρέπει να διατίθεται κατάλληλος εξοπλισμός και κατάλληλες δομές για τους σκοπούς της διατήρησης των ενδεδειγμένων ζωοτεχνικών συνθηκών για τα ζώα υδατοκαλλιέργειας που διατηρούνται στην εγκατάσταση υδατοκαλλιέργειας·
                                 
                              
                                    β)
                                 
                                 
                                    η εγκατάσταση υδατοκαλλιέργειας πρέπει να εξασφαλίζει ικανοποιητικά πρότυπα υγιεινής και να επιτρέπει τη διενέργεια επαρκούς υγειονομικής παρακολούθησης·
                                 
                              
                                    γ)
                                 
                                 
                                    στον βαθμό που είναι εφικτό, ο εξοπλισμός και οι δομές πρέπει να κατασκευάζονται από υλικά τα οποία μπορούν να καθαρίζονται και να απολυμαίνονται δεόντως·
                                 
                              
                                    δ)
                                 
                                 
                                    πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη τόσο του κινδύνου εξάπλωσης νόσων που ενέχουν οι εν λόγω θηρευτές όσο και των περιβαλλοντικών περιορισμών της εγκατάστασης υδατοκαλλιέργειας·
                                 
                              
                                    ε)
                                 
                                 
                                    πρέπει να διατίθεται κατάλληλος εξοπλισμός για τον καθαρισμό και την απολύμανση των δομών, του εξοπλισμού και των μέσων μεταφοράς.
                                 
                              
                  ΜΕΡΟΣ 2
            
               Απαιτήσεις για τη χορήγηση έγκρισης σε ομάδες εγκαταστάσεων υδατοκαλλιέργειας όπου εκτρέφονται ζώα υδατοκαλλιέργειας με σκοπό τη μετακίνησή τους από εκεί, είτε ζώντα είτε ως προϊόντα ζωικής προέλευσης από ζώα υδατοκαλλιέργειας, όπως αναφέρονται στο άρθρο 8
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των ομάδων εγκαταστάσεων υδατοκαλλιέργειας όπου εκτρέφονται ζώα υδατοκαλλιέργειας με σκοπό τη μετακίνησή τους από εκεί, όπως αναφέρονται στο άρθρο 8 στοιχείο β), είναι οι ακόλουθες:
                        
                                    α)
                                 
                                 
                                    οι υπεύθυνοι επιχειρήσεων εφαρμόζουν σχέδιο βιοπροφύλαξης σύμφωνα με το άρθρο 5 και κατά την κατάρτιση του σχεδίου αυτού, λαμβάνουν υπόψη τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις κάθε εγκατάστασης υδατοκαλλιέργειας της ομάδας·
                                             
                                          
                                                ii)
                                             
                                             
                                                εάν στο εσωτερικό της ίδιας εγκατάστασης υδατοκαλλιέργειας υπάρχουν οι λειτουργικές μονάδες που παρατίθενται κατωτέρω, αυτές πρέπει να διαχωρίζονται με τη χρήση κατάλληλων υγειονομικών φραγμών:
                                                
                                                            —
                                                         
                                                         
                                                            μονάδες εκκολαπτηρίων,
                                                         
                                                      
                                                            —
                                                         
                                                         
                                                            μονάδες πάχυνσης,
                                                         
                                                      
                                                            —
                                                         
                                                         
                                                            μονάδες μεταποίησης,
                                                         
                                                      
                                                            —
                                                         
                                                         
                                                            κέντρο αποστολής·
                                                         
                                                      
                                          
                                                iii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται αποκλειστικά και μόνο για χρήση σε κάθε εγκατάσταση υδατοκαλλιέργειας, και να καθαρίζονται και να απολυμαίνονται τακτικά·
                                             
                                          
                                                iv)
                                             
                                             
                                                ο εξοπλισμός δεν πρέπει να χρησιμοποιείται από κοινού με άλλες εγκαταστάσεις υδατοκαλλιέργειας· ωστόσο, εάν αυτό είναι αναπόφευκτο, πρέπει να τηρείται κατάλληλο πρωτόκολλο για τον καθαρισμό και την απολύμανση του εξοπλισμού·
                                             
                                          
                                                v)
                                             
                                             
                                                οι επισκέπτες στην εγκατάσταση υδατοκαλλιέργειας πρέπει να υποβάλλονται σε έλεγχο εάν ενέχουν κίνδυνο εξάπλωσης νόσων· οι εν λόγω επισκέπτες πρέπει είτε:
                                                
                                                            —
                                                         
                                                         
                                                            να φορούν προστατευτικά ενδύματα και υποδήματα που παρέχονται από κάθε εγκατάσταση υδατοκαλλιέργειας· είτε
                                                         
                                                      
                                                            —
                                                         
                                                         
                                                            να καθαρίζουν και να απολυμαίνουν τυχόν προστατευτικά ενδύματα και υποδήματα με τα οποία εισέρχονται στην εγκατάσταση υδατοκαλλιέργειας κατά την άφιξή τους και, εάν τα εν λόγω ενδύματα και υποδήματα δεν είναι μίας χρήσης, και κατά την αναχώρησή τους·
                                                         
                                                      
                                          
                                                vi)
                                             
                                             
                                                τα νεκρά ζώα υδατοκαλλιέργειας πρέπει να απομακρύνονται από όλες τις μονάδες παραγωγής με την ενδεδειγμένη συχνότητα, ώστε να διασφαλίζεται ότι η μολυσματική πίεση διατηρείται στο ελάχιστο επίπεδο που είναι πρακτικά εφικτό να επιτευχθεί λαμβανομένης υπόψη της χρησιμοποιούμενης μεθόδου παραγωγής, και να απορρίπτονται σύμφωνα με το άρθρο 13 του κανονισμού (ΕΚ) αριθ. 1069/2009·
                                             
                                          
                                                vii)
                                             
                                             
                                                στον βαθμό που είναι εφικτό, ο εξοπλισμός σε κάθε εγκατάσταση υδατοκαλλιέργειας πρέπει να καθαρίζεται και να απολυμαίνεται στο τέλος κάθε κύκλου παραγωγής·
                                             
                                          
                                                viii)
                                             
                                             
                                                εάν οι εγκαταστάσεις υδατοκαλλιέργειας δέχονται γονιμοποιημένα αυγά από άλλες εγκαταστάσεις, και εφόσον είναι βιολογικά εφικτό, τα εν λόγω αυγά πρέπει να απολυμαίνονται δεόντως κατά την άφιξή τους, ενώ όλες οι συσκευασίες πρέπει επίσης να απολυμαίνονται ή να απορρίπτονται κατά τρόπο σύμφωνο με τα μέτρα βιοπροφύλαξης·
                                             
                                          
                                                ix)
                                             
                                             
                                                πρέπει να ελέγχονται τα αρχεία καθαρισμού και απολύμανσης των μεταφορέων πριν από τη φόρτωση ή εκφόρτωση ζώων υδατοκαλλιέργειας στην εγκατάσταση υδατοκαλλιέργειας·
                                             
                                          
                              
                                    β)
                                 
                                 
                                    η ευθύνη για την εφαρμογή των μέτρων που προβλέπονται στο σχέδιο βιοπροφύλαξης βαρύνει:
                                    
                                                i)
                                             
                                             
                                                τον υπεύθυνο επιχείρησης κάθε επιμέρους εγκατάστασης υδατοκαλλιέργειας μιας ομάδας εγκαταστάσεων υδατοκαλλιέργειας εγκεκριμένης σύμφωνα με το άρθρο 177 στοιχείο α) του κανονισμού (ΕΕ) 2016/429·
                                             
                                          
                                                ii)
                                             
                                             
                                                τον υπεύθυνο επιχείρησης ομάδας εγκαταστάσεων υδατοκαλλιέργειας εγκεκριμένης σύμφωνα με το άρθρο 177 στοιχείο β) του κανονισμού (ΕΕ) 2016/429.
                                             
                                          
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των ομάδων εγκαταστάσεων υδατοκαλλιέργειας, όπως αναφέρονται στο άρθρο 8 στοιχείο γ), είναι οι ακόλουθες:
                        
                                    α)
                                 
                                 
                                    πρέπει να διατίθεται κατάλληλος εξοπλισμός και κατάλληλες δομές για τους σκοπούς της διατήρησης των ενδεδειγμένων ζωοτεχνικών συνθηκών για τα ζώα υδατοκαλλιέργειας που διατηρούνται σε κάθε εγκατάσταση υδατοκαλλιέργειας της ομάδας·
                                 
                              
                                    β)
                                 
                                 
                                    κάθε εγκατάσταση υδατοκαλλιέργειας της ομάδας πρέπει να πληροί ικανοποιητικά πρότυπα υγιεινής και να επιτρέπει τη διενέργεια υγειονομικής παρακολούθησης·
                                 
                              
                                    γ)
                                 
                                 
                                    ο εξοπλισμός και οι δομές σε κάθε εγκατάσταση υδατοκαλλιέργειας της ομάδας πρέπει να κατασκευάζονται από υλικά τα οποία μπορούν να καθαρίζονται και να απολυμαίνονται εύκολα·
                                 
                              
                                    δ)
                                 
                                 
                                    σε κάθε εγκατάσταση υδατοκαλλιέργειας της ομάδας πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη τόσο του κινδύνου εξάπλωσης νόσων που ενέχουν οι εν λόγω θηρευτές όσο και των περιβαλλοντικών περιορισμών της εγκατάστασης υδατοκαλλιέργειας·
                                 
                              
                                    ε)
                                 
                                 
                                    σε κάθε εγκατάσταση υδατοκαλλιέργειας της ομάδας πρέπει να διατίθεται κατάλληλος εξοπλισμός για τον καθαρισμό και την απολύμανση των δομών, του εξοπλισμού και των μέσων μεταφοράς.
                                 
                              
                  ΜΕΡΟΣ 3
            
               Απαιτήσεις για τη χορήγηση έγκρισης σε εγκαταστάσεις υδατοκαλλιέργειας υπό περιορισμό, όπως αναφέρονται στο άρθρο 9
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των εγκαταστάσεων υδατοκαλλιέργειας υπό περιορισμό, όπως αναφέρονται στο άρθρο 9 στοιχείο β), είναι οι ακόλουθες:
                        
                                    α)
                                 
                                 
                                    οι υπεύθυνοι επιχειρήσεων εφαρμόζουν σχέδιο βιοπροφύλαξης σύμφωνα με το άρθρο 5, στο οποίο πρέπει να λαμβάνονται υπόψη τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις της εγκατάστασης υδατοκαλλιέργειας υπό περιορισμό·
                                             
                                          
                                                ii)
                                             
                                             
                                                εάν στο εσωτερικό της ίδιας εγκατάστασης υδατοκαλλιέργειας υπό περιορισμό υπάρχουν διάφορες λειτουργικές μονάδες, αυτές πρέπει να διαχωρίζονται με τη χρήση υγειονομικών φραγμών·
                                             
                                          
                                                iii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται στην εγκατάσταση υδατοκαλλιέργειας υπό περιορισμό και να καθαρίζονται και να απολυμαίνονται τακτικά·
                                             
                                          
                                                iv)
                                             
                                             
                                                οι επισκέπτες πρέπει να φορούν προστατευτικά ενδύματα και υποδήματα που παρέχονται από τον υπεύθυνο επιχείρησης·
                                             
                                          
                                                v)
                                             
                                             
                                                ο εξοπλισμός δεν πρέπει να χρησιμοποιείται από κοινού με άλλες εγκαταστάσεις υδατοκαλλιέργειας·
                                             
                                          
                                                vi)
                                             
                                             
                                                τα νεκρά ζώα πρέπει να απομακρύνονται με την ενδεδειγμένη συχνότητα, ώστε να διασφαλίζεται ότι η μολυσματική πίεση διατηρείται στο ελάχιστο, και να απορρίπτονται σύμφωνα με το άρθρο 13 του κανονισμού (ΕΚ) αριθ. 1069/2009·
                                             
                                          
                                                vii)
                                             
                                             
                                                ο εξοπλισμός της εγκατάστασης υδατοκαλλιέργειας υπό περιορισμό πρέπει να καθαρίζεται και να απολυμαίνεται με την ενδεδειγμένη συχνότητα·
                                             
                                          
                                                viii)
                                             
                                             
                                                εάν οι εγκαταστάσεις υδατοκαλλιέργειας υπό περιορισμό δέχονται γονιμοποιημένα αυγά από άλλες εγκαταστάσεις, στον βαθμό που είναι βιολογικά εφικτό και εφόσον δεν επηρεάζονται οι στόχοι της έρευνας, τα εν λόγω αυγά πρέπει να απολυμαίνονται δεόντως κατά την άφιξή τους, ενώ όλες οι συσκευασίες πρέπει επίσης να απολυμαίνονται ή να απορρίπτονται κατά τρόπο σύμφωνο με τα μέτρα βιοπροφύλαξης·
                                             
                                          
                                                ix)
                                             
                                             
                                                πρέπει να ελέγχονται τα αρχεία καθαρισμού και απολύμανσης των μεταφορέων πριν από τη φόρτωση ή εκφόρτωση ζώων υδατοκαλλιέργειας στην εγκατάσταση·
                                             
                                          
                              
                                    β)
                                 
                                 
                                    οι υπεύθυνοι επιχειρήσεων ορίζουν συγκεκριμένο άτομο το οποίο είναι αρμόδιο για την εφαρμογή του σχεδίου βιοπροφύλαξης στην εγκατάσταση υδατοκαλλιέργειας υπό περιορισμό, ενώ τα άλλα μέλη του προσωπικού αναφέρουν στο εν λόγω άτομο κάθε ζήτημα που αφορά θέματα βιοπροφύλαξης.
                                 
                              
                  
                     
                        2.
                     
                     
                        Οι απαιτήσεις όσον αφορά τα μέτρα επιτήρησης και ελέγχου των εγκαταστάσεων υδατοκαλλιέργειας υπό περιορισμό, όπως αναφέρονται στο άρθρο 9 στοιχείο γ), είναι οι ακόλουθες:
                        
                                    α)
                                 
                                 
                                    σχέδιο επιτήρησης νόσων, το οποίο πρέπει να περιλαμβάνει κατάλληλους ελέγχους νόσων των ζώων υδατοκαλλιέργειας, πρέπει να εφαρμόζεται και να επικαιροποιείται ανάλογα με τον αριθμό και τα είδη των ζώων υδατοκαλλιέργειας που είναι παρόντα στην εγκατάσταση υδατοκαλλιέργειας υπό περιορισμό, καθώς και ανάλογα με την επιδημιολογική κατάσταση που επικρατεί τόσο εντός της εγκατάστασης υδατοκαλλιέργειας υπό περιορισμό όσο και γύρω από αυτήν όσον αφορά τις καταγεγραμμένες και τις αναδυόμενες νόσους·
                                 
                              
                                    β)
                                 
                                 
                                    τα ζώα υδατοκαλλιέργειας για τα οποία υπάρχει υπόνοια ότι έχουν προσβληθεί από νοσογόνους παράγοντες καταγεγραμμένης ή αναδυόμενης νόσου πρέπει να υποβάλλονται σε κλινικές, εργαστηριακές ή μεταθανάτιες εξετάσεις·
                                 
                              
                                    γ)
                                 
                                 
                                    ο εμβολιασμός και η θεραπεία των ζώων υδατοκαλλιέργειας κατά των μεταδοτικών νόσων πρέπει να πραγματοποιούνται όπως αρμόζει κατά περίπτωση.
                                 
                              
                  
                     
                        3.
                     
                     
                        Οι απαιτήσεις όσον αφορά τις δομές και τον εξοπλισμό των εγκαταστάσεων υδατοκαλλιέργειας υπό περιορισμό, όπως αναφέρονται στο άρθρο 9 στοιχείο δ), είναι οι ακόλουθες:
                        
                                    α)
                                 
                                 
                                    οι εγκαταστάσεις υδατοκαλλιέργειας υπό περιορισμό πρέπει να είναι σαφώς οριοθετημένες και η πρόσβαση υδρόβιων ζώων και ανθρώπων στις δομές των ζώων πρέπει να ελέγχεται·
                                 
                              
                                    β)
                                 
                                 
                                    πρέπει να διατίθενται, όπου χρειάζεται, επαρκείς δομές οι οποίες να είναι κατάλληλες για την καραντίνα των ζώων υδατοκαλλιέργειας που εισάγονται από άλλες εγκαταστάσεις·
                                 
                              
                                    γ)
                                 
                                 
                                    πρέπει να διατίθενται επαρκή μέσα για την απομόνωση των ζώων υδατοκαλλιέργειας·
                                 
                              
                                    δ)
                                 
                                 
                                    οι δεξαμενές και άλλοι χώροι παραμονής των ζώων πρέπει να πληρούν κατάλληλα πρότυπα και να έχουν κατασκευαστεί έτσι ώστε:
                                    
                                                i)
                                             
                                             
                                                να αποτρέπεται η επαφή με υδρόβια ζώα του εξωτερικού χώρου και να διευκολύνεται η διενέργεια επιθεωρήσεων και η παροχή κάθε αναγκαίας θεραπείας·
                                             
                                          
                                                ii)
                                             
                                             
                                                τα δάπεδα, οι τοίχοι και κάθε άλλο υλικό ή εξοπλισμός να μπορούν να καθαρίζονται και να απολυμαίνονται εύκολα·
                                             
                                          
                              
                                    ε)
                                 
                                 
                                    πρέπει να διατίθεται κατάλληλος εξοπλισμός και κατάλληλες δομές για τους σκοπούς της διατήρησης των ενδεδειγμένων ζωοτεχνικών συνθηκών για τα ζώα υδατοκαλλιέργειας που διατηρούνται στην εγκατάσταση υδατοκαλλιέργειας υπό περιορισμό·
                                 
                              
                                    στ)
                                 
                                 
                                    η εγκατάσταση υδατοκαλλιέργειας υπό περιορισμό πρέπει να εξασφαλίζει ικανοποιητικά πρότυπα υγιεινής και να επιτρέπει τη διενέργεια επαρκούς υγειονομικής παρακολούθησης·
                                 
                              
                                    ζ)
                                 
                                 
                                    πρέπει να διατίθεται κατάλληλος εξοπλισμός για τον καθαρισμό και την απολύμανση των δομών, του εξοπλισμού και των μέσων μεταφοράς·
                                 
                              
                                    η)
                                 
                                 
                                    πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη του κινδύνου εξάπλωσης νόσων που ενέχουν οι εν λόγω θηρευτές·
                                 
                              
                                    θ)
                                 
                                 
                                    πρέπει να λειτουργεί κατάλληλος εξοπλισμός απολύμανσης ώστε να διασφαλίζεται ότι όλα τα υδάτινα απόβλητα που απορρίπτονται από την εγκατάσταση υδατοκαλλιέργειας υπό περιορισμό υποβάλλονται σε επίπεδο επεξεργασίας ικανό να εξασφαλίσει την πλήρη αδρανοποίηση κάθε μολυσματικού παράγοντα καταγεγραμμένων ή αναδυόμενων νόσων πριν από την απόρριψη.
                                 
                              
                  ΜΕΡΟΣ 4
            
               Απαιτήσεις για τη χορήγηση έγκρισης σε εγκαταστάσεις θαλάσσιων προϊόντων διατροφής με έλεγχο νόσων, όπως αναφέρονται στο άρθρο 11
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των εγκαταστάσεων θαλάσσιων προϊόντων διατροφής με έλεγχο νόσων, όπως αναφέρονται στο άρθρο 11 στοιχείο α), είναι οι ακόλουθες:
                        
                                    α)
                                 
                                 
                                    οι υπεύθυνοι επιχειρήσεων εφαρμόζουν σχέδιο βιοπροφύλαξης για την εγκατάσταση θαλάσσιων προϊόντων διατροφής με έλεγχο νόσων σύμφωνα με το άρθρο 5, στο οποίο πρέπει να λαμβάνονται υπόψη τουλάχιστον τα ακόλουθα στοιχεία όταν στους χώρους της εγκατάστασης πραγματοποιείται σφαγή ή μεταποίηση ζώων μολυσμένων από καταγεγραμμένη ή αναδυόμενη νόσο:
                                    
                                                i)
                                             
                                             
                                                οι επισκέπτες στην εγκατάσταση πρέπει να αποφεύγονται· εάν, ωστόσο, οι επισκέψεις είναι αναπόφευκτες, πρέπει να ελέγχονται και ο υπεύθυνος επιχείρησης πρέπει να παρέχει προστατευτικά ενδύματα και υποδήματα, τα οποία απορρίπτονται με ασφαλή τρόπο ή καθαρίζονται και απολυμαίνονται μετά τη χρήση·
                                             
                                          
                                                ii)
                                             
                                             
                                                το προσωπικό της εγκατάστασης θαλάσσιων προϊόντων διατροφής με έλεγχο νόσων πρέπει να φορά ενδύματα και υποδήματα εργασίας, τα οποία πρέπει να καθαρίζονται και να απολυμαίνονται με την ενδεδειγμένη συχνότητα·
                                             
                                          
                                                iii)
                                             
                                             
                                                πρέπει να λειτουργεί κατάλληλο σύστημα απολύμανσης ώστε να διασφαλίζεται ότι τα υδάτινα απόβλητα από την εγκατάσταση θαλάσσιων προϊόντων διατροφής με έλεγχο νόσων υποβάλλονται σε επίπεδο επεξεργασίας ικανό να εξασφαλίσει την αδρανοποίηση κάθε νοσογόνου παράγοντα καταγεγραμμένων ή αναδυόμενων νόσων πριν από την απόρριψη των υδάτινων αποβλήτων·
                                             
                                          
                                                iv)
                                             
                                             
                                                πρέπει να εφαρμόζεται κατάλληλο σύστημα ώστε να διασφαλίζεται η συλλογή και κατάλληλη απόρριψη των ζωικών υποπροϊόντων· τα υποπροϊόντα αυτά υποβάλλονται σε μεταποίηση ως υλικό κατηγορίας 1 ή κατηγορίας 2 σύμφωνα με το άρθρο 12 ή το άρθρο 13 του κανονισμού (ΕΚ) αριθ. 1069/2009·
                                             
                                          
                                                v)
                                             
                                             
                                                οι ενδεδειγμένες εργασίες καθαρισμού και απολύμανσης πρέπει να ολοκληρώνονται πριν από την άφιξη κάθε νέου φορτίου υδρόβιων ζώων για μεταποίηση·
                                             
                                          
                                                vi)
                                             
                                             
                                                πρέπει να εφαρμόζονται κατάλληλα μέτρα ώστε να διασφαλίζεται ότι όλα τα μέσα μεταφοράς και τα εμπορευματοκιβώτια που χρησιμοποιούνται για την παράδοση υδρόβιων ζώων σε εγκατάσταση θαλάσσιων προϊόντων διατροφής με έλεγχο νόσων καθαρίζονται και απολυμαίνονται πριν από την αναχώρησή τους από την εγκατάσταση.
                                             
                                          
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των εγκαταστάσεων θαλάσσιων προϊόντων διατροφής με έλεγχο νόσων, όπως αναφέρονται στο άρθρο 11 στοιχείο β), είναι οι ακόλουθες:
                        
                                    α)
                                 
                                 
                                    τα δάπεδα, οι τοίχοι και κάθε άλλο υλικό ή εξοπλισμός πρέπει να μπορούν να καθαρίζονται και να απολυμαίνονται εύκολα·
                                 
                              
                                    β)
                                 
                                 
                                    πρέπει να λειτουργεί κατάλληλος εξοπλισμός απολύμανσης ώστε να διασφαλίζεται ότι όλα τα υδάτινα απόβλητα που απορρίπτονται από την εγκατάσταση θαλάσσιων προϊόντων διατροφής με έλεγχο νόσων υποβάλλονται σε επίπεδο επεξεργασίας ικανό να εξασφαλίσει την πλήρη αδρανοποίηση κάθε μολυσματικού παράγοντα καταγεγραμμένων ή αναδυόμενων νόσων πριν από την απόρριψη·
                                 
                              
                                    γ)
                                 
                                 
                                    πρέπει να διατίθεται κατάλληλος εξοπλισμός, συμβατός με το είδος των εκτελούμενων δραστηριοτήτων παραγωγής, για τον καθαρισμό και την απολύμανση των δομών, του εξοπλισμού και των μέσων μεταφοράς·
                                 
                              
                                    δ)
                                 
                                 
                                    πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη του κινδύνου εξάπλωσης νόσων που ενέχουν οι εν λόγω θηρευτές.
                                 
                              
                  ΜΕΡΟΣ 5
            
               Απαιτήσεις για τη χορήγηση έγκρισης σε κέντρα καθαρισμού, όπως αναφέρονται στο άρθρο 12
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των κέντρων καθαρισμού, όπως αναφέρονται στο άρθρο 12 στοιχείο α), είναι οι ακόλουθες:
                        
                                    α)
                                 
                                 
                                    οι υπεύθυνοι επιχειρήσεων εφαρμόζουν σχέδιο βιοπροφύλαξης σύμφωνα με το άρθρο 5, στο οποίο πρέπει να λαμβάνονται υπόψη τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις του κέντρου καθαρισμού·
                                             
                                          
                                                ii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται αποκλειστικά και μόνο για χρήση στο κέντρο καθαρισμού, και να καθαρίζονται και να απολυμαίνονται τακτικά·
                                             
                                          
                                                iii)
                                             
                                             
                                                ο εξοπλισμός δεν πρέπει να χρησιμοποιείται από κοινού με άλλες εγκαταστάσεις· εάν, ωστόσο, αυτό είναι αναπόφευκτο, πρέπει να εφαρμόζεται κατάλληλο πρωτόκολλο για τον καθαρισμό και την απολύμανση του εξοπλισμού·
                                             
                                          
                                                iv)
                                             
                                             
                                                οι επισκέπτες στο κέντρο καθαρισμού πρέπει να υποβάλλονται σε έλεγχο εάν ενέχουν κίνδυνο εξάπλωσης νόσων· οι εν λόγω επισκέπτες πρέπει είτε:
                                                
                                                            —
                                                         
                                                         
                                                            να φορούν προστατευτικά ενδύματα και υποδήματα που παρέχονται από το κέντρο καθαρισμού· είτε
                                                         
                                                      
                                                            —
                                                         
                                                         
                                                            να καθαρίζουν και να απολυμαίνουν τυχόν προστατευτικά ενδύματα και υποδήματα με τα οποία εισέρχονται στο κέντρο καθαρισμού κατά την άφιξή τους και, εάν τα εν λόγω ενδύματα και υποδήματα δεν είναι μίας χρήσης, και κατά την αναχώρησή τους·
                                                         
                                                      
                                          
                                                v)
                                             
                                             
                                                ο εξοπλισμός του κέντρου καθαρισμού πρέπει να καθαρίζεται και να απολυμαίνεται στο τέλος του κύκλου καθαρισμού·
                                             
                                          
                                                vi)
                                             
                                             
                                                υδάτινα απόβλητα από το κέντρο καθαρισμού δεν πρέπει να απορρίπτονται απευθείας σε υδατικά συστήματα χωρίς να έχουν υποβληθεί προηγουμένως σε κατάλληλη επεξεργασία εάν το υγειονομικό καθεστώς των υδρόβιων ζώων ενδέχεται να απειληθεί από καταγεγραμμένες ή αναδυόμενες νόσους.
                                             
                                          
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των κέντρων καθαρισμού, όπως αναφέρονται στο άρθρο 12 στοιχείο β), είναι οι ακόλουθες:
                        
                                    α)
                                 
                                 
                                    το κέντρο καθαρισμού πρέπει να εξασφαλίζει ικανοποιητικά πρότυπα υγιεινής·
                                 
                              
                                    β)
                                 
                                 
                                    ο εξοπλισμός και οι δομές πρέπει να κατασκευάζονται από υλικά τα οποία μπορούν να καθαρίζονται και να απολυμαίνονται δεόντως·
                                 
                              
                                    γ)
                                 
                                 
                                    πρέπει να διατίθεται κατάλληλος εξοπλισμός για τον καθαρισμό και την απολύμανση των δομών, του εξοπλισμού και των μέσων μεταφοράς·
                                 
                              
                                    δ)
                                 
                                 
                                    πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη του κινδύνου εξάπλωσης νόσων που ενέχουν οι εν λόγω θηρευτές·
                                 
                              
                                    ε)
                                 
                                 
                                    πρέπει να λειτουργεί κατάλληλος εξοπλισμός απολύμανσης ώστε να διασφαλίζεται ότι τα υδάτινα απόβλητα που απορρίπτονται από το κέντρο καθαρισμού υποβάλλονται, εάν απαιτείται, σε επεξεργασία με σκοπό την αδρανοποίηση κάθε νοσογόνου παράγοντα καταγεγραμμένων ή αναδυόμενων νόσων πριν από την απόρριψη.
                                 
                              
                  ΜΕΡΟΣ 6
            
               Απαιτήσεις για τη χορήγηση έγκρισης σε κέντρα αποστολής, όπως αναφέρονται στο άρθρο 13
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των κέντρων αποστολής, όπως αναφέρονται στο άρθρο 13 στοιχείο α), είναι οι ακόλουθες:
                        
                                    α)
                                 
                                 
                                    οι υπεύθυνοι επιχειρήσεων εφαρμόζουν σχέδιο βιοπροφύλαξης σύμφωνα με το άρθρο 5, στο οποίο πρέπει να λαμβάνονται υπόψη τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις του κέντρου αποστολής·
                                             
                                          
                                                ii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται αποκλειστικά και μόνο για χρήση στο κέντρο αποστολής, και να καθαρίζονται και να απολυμαίνονται τακτικά·
                                             
                                          
                                                iii)
                                             
                                             
                                                ο εξοπλισμός δεν πρέπει να χρησιμοποιείται από κοινού με άλλες εγκαταστάσεις· εάν, ωστόσο, αυτό είναι αναπόφευκτο, πρέπει να εφαρμόζεται κατάλληλο πρωτόκολλο για τον καθαρισμό και την απολύμανση του εξοπλισμού·
                                             
                                          
                                                iv)
                                             
                                             
                                                οι επισκέπτες στο κέντρο αποστολής πρέπει να υποβάλλονται σε έλεγχο εάν ενέχουν κίνδυνο εξάπλωσης νόσων· οι εν λόγω επισκέπτες πρέπει είτε:
                                                
                                                            —
                                                         
                                                         
                                                            να φορούν προστατευτικά ενδύματα και υποδήματα που παρέχονται από την εγκατάσταση· είτε
                                                         
                                                      
                                                            —
                                                         
                                                         
                                                            να καθαρίζουν και να απολυμαίνουν τυχόν προστατευτικά ενδύματα και υποδήματα με τα οποία εισέρχονται στην εγκατάσταση κατά την άφιξή τους και, εάν τα εν λόγω ενδύματα και υποδήματα δεν είναι μίας χρήσης, και κατά την αναχώρησή τους·
                                                         
                                                      
                                          
                                                v)
                                             
                                             
                                                ο εξοπλισμός του κέντρου αποστολής πρέπει να καθαρίζεται και να απολυμαίνεται στο τέλος του κύκλου καθαρισμού·
                                             
                                          
                                                vi)
                                             
                                             
                                                υδάτινα απόβλητα από το κέντρο αποστολής δεν πρέπει να απορρίπτονται απευθείας σε υδατικά συστήματα χωρίς να έχουν υποβληθεί προηγουμένως σε κατάλληλη επεξεργασία εάν το υγειονομικό καθεστώς των υδρόβιων ζώων ενδέχεται να απειληθεί από καταγεγραμμένες ή αναδυόμενες νόσους.
                                             
                                          
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των κέντρων αποστολής, όπως αναφέρονται στο άρθρο 13 στοιχείο β), είναι οι ακόλουθες:
                        
                                    α)
                                 
                                 
                                    το κέντρο αποστολής πρέπει να εξασφαλίζει ικανοποιητικά πρότυπα υγιεινής·
                                 
                              
                                    β)
                                 
                                 
                                    ο εξοπλισμός και οι δομές πρέπει να κατασκευάζονται από υλικά τα οποία μπορούν να καθαρίζονται και να απολυμαίνονται δεόντως·
                                 
                              
                                    γ)
                                 
                                 
                                    πρέπει να διατίθεται κατάλληλος εξοπλισμός για τον καθαρισμό και την απολύμανση των δομών, του εξοπλισμού και των μέσων μεταφοράς·
                                 
                              
                                    δ)
                                 
                                 
                                    πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη του κινδύνου εξάπλωσης νόσων που ενέχουν οι εν λόγω θηρευτές·
                                 
                              
                                    ε)
                                 
                                 
                                    πρέπει να λειτουργεί κατάλληλος εξοπλισμός απολύμανσης ώστε να διασφαλίζεται ότι τα υδάτινα απόβλητα που απορρίπτονται από το κέντρο αποστολής υποβάλλονται, εάν απαιτείται, σε επεξεργασία με σκοπό την αδρανοποίηση κάθε νοσογόνου παράγοντα καταγεγραμμένων ή αναδυόμενων νόσων πριν από την απόρριψη.
                                 
                              
                  ΜΕΡΟΣ 7
            
               Απαιτήσεις για τη χορήγηση έγκρισης σε περιοχές μετεγκατάστασης, όπως αναφέρονται στο άρθρο 14
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των περιοχών μετεγκατάστασης, όπως αναφέρονται στο άρθρο 14 στοιχείο α), είναι οι ακόλουθες:
                        
                                    α)
                                 
                                 
                                    οι υπεύθυνοι επιχειρήσεων εφαρμόζουν σχέδιο βιοπροφύλαξης σύμφωνα με το άρθρο 5, στο οποίο πρέπει να λαμβάνονται υπόψη τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις της περιοχής μετεγκατάστασης·
                                             
                                          
                                                ii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται αποκλειστικά και μόνο για χρήση στην περιοχή μετεγκατάστασης, και να καθαρίζονται και να απολυμαίνονται τακτικά·
                                             
                                          
                                                iii)
                                             
                                             
                                                ο εξοπλισμός δεν πρέπει να χρησιμοποιείται από κοινού με άλλες εγκαταστάσεις υδατοκαλλιέργειας· ωστόσο, εάν αυτό είναι αναπόφευκτο, πρέπει να εφαρμόζεται κατάλληλο πρωτόκολλο για τον καθαρισμό και την απολύμανση του εξοπλισμού·
                                             
                                          
                                                iv)
                                             
                                             
                                                οι επισκέπτες στην περιοχή μετεγκατάστασης πρέπει να υποβάλλονται σε έλεγχο εάν ενέχουν κίνδυνο εξάπλωσης νόσων· οι εν λόγω επισκέπτες πρέπει είτε:
                                                
                                                            —
                                                         
                                                         
                                                            να φορούν προστατευτικά ενδύματα και υποδήματα που παρέχονται από την περιοχή μετεγκατάστασης· είτε
                                                         
                                                      
                                                            —
                                                         
                                                         
                                                            να καθαρίζουν και να απολυμαίνουν τυχόν προστατευτικά ενδύματα και υποδήματα με τα οποία εισέρχονται στην περιοχή μετεγκατάστασης κατά την άφιξή τους και, εάν τα εν λόγω ενδύματα και υποδήματα δεν είναι μίας χρήσης, και κατά την αναχώρησή τους·
                                                         
                                                      
                                          
                                                v)
                                             
                                             
                                                στον βαθμό που είναι εφικτό, ο εξοπλισμός της περιοχής μετεγκατάστασης πρέπει να καθαρίζεται και να απολυμαίνεται στο τέλος του κύκλου καθαρισμού.
                                             
                                          
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των περιοχών μετεγκατάστασης, όπως αναφέρονται στο άρθρο 14 στοιχείο β), είναι οι ακόλουθες:
                        
                                    α)
                                 
                                 
                                    στον βαθμό που είναι εφικτό, η περιοχή μετεγκατάστασης πρέπει να εξασφαλίζει ικανοποιητικά πρότυπα υγιεινής·
                                 
                              
                                    β)
                                 
                                 
                                    στον βαθμό που είναι εφικτό, ο εξοπλισμός και οι δομές πρέπει να κατασκευάζονται από υλικά τα οποία μπορούν να καθαρίζονται και να απολυμαίνονται δεόντως·
                                 
                              
                                    γ)
                                 
                                 
                                    πρέπει να διατίθεται κατάλληλος εξοπλισμός για τον καθαρισμό και την απολύμανση των δομών, κατά περίπτωση, καθώς και του εξοπλισμού και των μέσων μεταφοράς·
                                 
                              
                                    δ)
                                 
                                 
                                    πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη τόσο του κινδύνου εξάπλωσης νόσων που ενέχουν οι εν λόγω θηρευτές όσο και των περιβαλλοντικών περιορισμών της περιοχής μετεγκατάστασης.
                                 
                              
                  ΜΕΡΟΣ 8
            
               Απαιτήσεις για τη χορήγηση έγκρισης σε εγκαταστάσεις καραντίνας, όπως αναφέρονται στο άρθρο 15
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των εγκαταστάσεων καραντίνας για υδρόβια ζώα, όπως αναφέρονται στο άρθρο 15 στοιχείο α), είναι οι ακόλουθες:
                        
                                    α)
                                 
                                 
                                    η εγκατάσταση καραντίνας πρέπει να βρίσκεται σε ασφαλή απόσταση από άλλες εγκαταστάσεις καραντίνας, εγκαταστάσεις υδατοκαλλιέργειας ή ομάδες εγκαταστάσεων υδατοκαλλιέργειας· η απόσταση αυτή καθορίζεται από την αρμόδια αρχή βάσει εκτίμησης κινδύνου στην οποία πρέπει να λαμβάνεται υπόψη η επιδημιολογία των σχετικών καταγεγραμμένων και αναδυόμενων νόσων·
                                 
                              
                                    β)
                                 
                                 
                                    ο υπεύθυνος επιχείρησης εφαρμόζει το σχέδιο βιοπροφύλαξης το οποίο προβλέπεται στο άρθρο 5 και στο οποίο πρέπει να περιλαμβάνονται τουλάχιστον τα ακόλουθα στοιχεία:
                                    
                                                i)
                                             
                                             
                                                πρέπει να τοποθετούνται σημεία απολύμανσης σε καίριες θέσεις, όπως προσδιορίζονται στο σχέδιο βιοπροφύλαξης·
                                             
                                          
                                                ii)
                                             
                                             
                                                εάν στο εσωτερικό της ίδιας εγκατάστασης καραντίνας υπάρχουν διάφορες μονάδες καραντίνας, πρέπει να λαμβάνονται μέτρα ώστε να διασφαλίζεται ότι οι μονάδες καραντίνας παραμένουν επιδημιολογικά διαχωρισμένες μεταξύ τους·
                                             
                                          
                                                iii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται στην εγκατάσταση καραντίνας και να καθαρίζονται και να απολυμαίνονται τακτικά·
                                             
                                          
                                                iv)
                                             
                                             
                                                ο εξοπλισμός δεν πρέπει να χρησιμοποιείται από κοινού από τις μονάδες καραντίνας εντός της εγκατάστασης καραντίνας· ωστόσο, εάν αυτό είναι αναπόφευκτο, πρέπει να εφαρμόζεται κατάλληλο πρωτόκολλο για τον καθαρισμό και την απολύμανση του εξοπλισμού· ο εξοπλισμός δεν πρέπει να χρησιμοποιείται από κοινού με άλλες εγκαταστάσεις·
                                             
                                          
                                                v)
                                             
                                             
                                                η είσοδος στην εγκατάσταση καραντίνας επιτρέπεται μόνο σε εξουσιοδοτημένα άτομα·
                                             
                                          
                                                vi)
                                             
                                             
                                                τα άτομα που εισέρχονται στην εγκατάσταση καραντίνας πρέπει να φορούν τα προστατευτικά ενδύματα και υποδήματα που παρέχονται από την εγκατάσταση, τα οποία πρέπει να απορρίπτονται με ασφαλή τρόπο ή να καθαρίζονται και να απολυμαίνονται μετά τη χρήση·
                                             
                                          
                                                vii)
                                             
                                             
                                                τα νεκρά ζώα πρέπει να απομακρύνονται από όλες τις μονάδες καραντίνας με την ενδεδειγμένη συχνότητα, ώστε να διασφαλίζεται ότι η μολυσματική πίεση διατηρείται στο ελάχιστο, και να απορρίπτονται ως υλικό κατηγορίας 1 ή κατηγορίας 2 σύμφωνα με το άρθρο 12 ή το άρθρο 13 του κανονισμού (ΕΚ) αριθ. 1069/2009·
                                             
                                          
                                                viii)
                                             
                                             
                                                όλος ο εξοπλισμός της εγκατάστασης καραντίνας πρέπει να καθαρίζεται και να απολυμαίνεται στο τέλος κάθε κύκλου καραντίνας·
                                             
                                          
                                                ix)
                                             
                                             
                                                η απαιτούμενη περίοδος καραντίνας πρέπει να ξεκινά όταν εισέρχεται στην εγκατάσταση το τελευταίο υδρόβιο ζώο της κοόρτης που πρόκειται να τεθεί σε καραντίνα·
                                             
                                          
                                                x)
                                             
                                             
                                                κάθε μονάδα καραντίνας πρέπει να εκκενώνεται από ζώα, να καθαρίζεται και να απολυμαίνεται στο τέλος της περιόδου καραντίνας και να παραμένει χωρίς ζώα για περίοδο τουλάχιστον επτά ημερών πριν από την είσοδο νέων υδρόβιων ζώων·
                                             
                                          
                                                xi)
                                             
                                             
                                                πρέπει να λαμβάνονται προφυλάξεις για την αποτροπή της διασταυρούμενης μόλυνσης μεταξύ των εισερχόμενων και των εξερχόμενων φορτίων υδρόβιων ζώων·
                                             
                                          
                                                xii)
                                             
                                             
                                                τα ζώα που αποδεσμεύονται από την εγκατάσταση καραντίνας πρέπει να συμμορφώνονται με τις απαιτήσεις σχετικά με τις μετακινήσεις ζώων υδατοκαλλιέργειας μεταξύ κρατών μελών·
                                             
                                          
                              
                                    γ)
                                 
                                 
                                    πρέπει να ορίζεται συγκεκριμένο άτομο το οποίο είναι αρμόδιο για την εφαρμογή του σχεδίου βιοπροφύλαξης στην εγκατάσταση καραντίνας, ενώ τα άλλα μέλη του προσωπικού αναφέρουν στο εν λόγω άτομο κάθε ζήτημα που αφορά θέματα βιοπροφύλαξης, όποτε χρειάζεται.
                                 
                              
                  
                     
                        2.
                     
                     
                        Οι απαιτήσεις όσον αφορά τα μέτρα επιτήρησης και ελέγχου των εγκαταστάσεων καραντίνας για ζώα υδατοκαλλιέργειας, όπως αναφέρονται στο άρθρο 15 στοιχείο β), είναι οι ακόλουθες:
                        
                                    α)
                                 
                                 
                                    περιβαλλοντικές συνθήκες που ευνοούν την κλινική εκδήλωση της σχετικής καταγεγραμμένης ή αναδυόμενης νόσου πρέπει να διατηρούνται στην εγκατάσταση καραντίνας καθ’ όλη τη διάρκεια της περιόδου καραντίνας·
                                 
                              
                                    β)
                                 
                                 
                                    όλα τα ζώα υδατοκαλλιέργειας που πεθαίνουν ή παρουσιάζουν συμπτώματα νόσου κατά τη διάρκεια της περιόδου καραντίνας πρέπει να υποβάλλονται σε κλινική επιθεώρηση από κτηνίατρο, ενώ επίσης πρέπει να διεξάγεται εξέταση δειγμάτων σε εργαστήριο που ορίζεται από την αρμόδια αρχή για τον σκοπό αυτόν·
                                 
                              
                                    γ)
                                 
                                 
                                    ψάρια, μαλάκια και καρκινοειδή καταγεγραμμένων ειδών πρέπει να παραμένουν σε καραντίνα υπό τις συνθήκες που καθορίζονται στο στοιχείο α) για περίοδο τουλάχιστον 90 ημερών·
                                 
                              
                                    δ)
                                 
                                 
                                    εντός προθεσμίας 15 ημερών από την ημερομηνία λήξης της περιόδου καραντίνας πρέπει να λαμβάνονται δείγματα από αριθμό ζώων υδατοκαλλιέργειας ικανό να διασφαλίσει την ανίχνευση του σχετικού παθογόνου παράγοντα με επίπεδο εμπιστοσύνης 95 % εάν ο ονομαστικός επιπολασμός είναι 2 %. Τα εν λόγω ζώα υδατοκαλλιέργειας μπορούν να λαμβάνονται είτε από την κοόρτη που τίθεται σε καραντίνα είτε από συνυπάρχοντα ζώα υδατοκαλλιέργειας-δείκτες τα οποία είναι ευπαθή στη σχετική καταγεγραμμένη ή αναδυόμενη νόσο και χρησιμοποιούνται ως διαγνωστικό βοήθημα κατά τη διάρκεια της περιόδου καραντίνας.
                                 
                              
                  
                     
                        3.
                     
                     
                        Οι απαιτήσεις όσον αφορά τις δομές και τον εξοπλισμό των εγκαταστάσεων καραντίνας για ζώα υδατοκαλλιέργειας, όπως αναφέρονται στο άρθρο 15 στοιχείο γ), είναι οι ακόλουθες:
                        
                                    α)
                                 
                                 
                                    η παροχή νερού στην εγκατάσταση καραντίνας πρέπει να είναι απαλλαγμένη από νοσογόνους παράγοντες της σχετικής καταγεγραμμένης ή αναδυόμενης νόσου·
                                 
                              
                                    β)
                                 
                                 
                                    τα υδάτινα απόβλητα από την εγκατάσταση καραντίνας πρέπει να υποβάλλονται σε κατάλληλη επεξεργασία ώστε να διασφαλίζεται η αδρανοποίηση των μολυσματικών παραγόντων καταγεγραμμένων και αναδυόμενων νόσων πριν από την απόρριψη·
                                 
                              
                                    γ)
                                 
                                 
                                    το σύστημα επεξεργασίας υδάτινων αποβλήτων πρέπει να είναι εξοπλισμένο με εφεδρικό μηχανισμό ασφαλείας ώστε να εξασφαλίζεται η αδιάλειπτη λειτουργία του και η απόλυτη συγκράτηση των σχετικών μολυσματικών παραγόντων·
                                 
                              
                                    δ)
                                 
                                 
                                    οι εγκαταστάσεις καραντίνας πρέπει να είναι σαφώς οριοθετημένες και η πρόσβαση ζώων και ανθρώπων πρέπει να ελέγχεται·
                                 
                              
                                    ε)
                                 
                                 
                                    όπου χρειάζεται, πρέπει να διατίθενται επαρκώς εξοπλισμένοι χώροι για το προσωπικό στο οποίο ανατίθεται η διεξαγωγή του κτηνιατρικού ελέγχου, συμπεριλαμβανομένων των αποδυτηρίων και των ντους·
                                 
                              
                                    στ)
                                 
                                 
                                    όταν απαιτείται, πρέπει να διατίθενται προς χρήση επαρκή μέσα για την απομόνωση των ζώων υδατοκαλλιέργειας·
                                 
                              
                                    ζ)
                                 
                                 
                                    τα δάπεδα, οι τοίχοι και κάθε άλλο υλικό ή εξοπλισμός πρέπει να κατασκευάζονται κατά τέτοιον τρόπο ώστε να μπορούν να καθαρίζονται και να απολυμαίνονται επαρκώς·
                                 
                              
                                    η)
                                 
                                 
                                    πρέπει να εφαρμόζεται κατάλληλο σύστημα ώστε να διασφαλίζεται η συλλογή και κατάλληλη απόρριψη των ζωικών υποπροϊόντων σύμφωνα με το άρθρο 13 του κανονισμού (ΕΚ) αριθ. 1069/2009·
                                 
                              
                                    θ)
                                 
                                 
                                    εφαρμόζονται κατάλληλα μέτρα ελέγχου θηρευτών, λαμβανομένου υπόψη του κινδύνου εξάπλωσης νόσων που ενέχουν οι εν λόγω θηρευτές·
                                 
                              
                                    ι)
                                 
                                 
                                    το τμήμα της εγκατάστασης καραντίνας στο οποίο στεγάζονται τα ζώα υδατοκαλλιέργειας πρέπει να πληροί κατάλληλα πρότυπα και να είναι κατασκευασμένο κατά τέτοιον τρόπο ώστε να αποτρέπεται η επαφή με εξωτερικά ύδατα και ζώα και να διευκολύνεται η διεξαγωγή επιθεωρήσεων και κάθε απαραίτητης ζωοτεχνικής διαδικασίας.
                                 
                              
                  ΜΕΡΟΣ 9
            
               Απαιτήσεις για τη χορήγηση έγκρισης σε εγκαταστάσεις υδατοκαλλιέργειας όπου ζώα υδατοκαλλιέργειας ειδών-διαβιβαστών διατηρούνται σε απομόνωση έως ότου πάψουν πλέον να θεωρούνται διαβιβαστές, όπως αναφέρονται στο άρθρο 16
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των εγκαταστάσεων υδατοκαλλιέργειας όπου ζώα υδατοκαλλιέργειας καταγεγραμμένων ειδών που είναι διαβιβαστές διατηρούνται σε απομόνωση έως ότου πάψουν πλέον να θεωρούνται διαβιβαστές, όπως αναφέρονται στο άρθρο 16 στοιχείο α), είναι οι ακόλουθες:
                        
                                    α)
                                 
                                 
                                    οι υπεύθυνοι επιχειρήσεων εφαρμόζουν το σχέδιο βιοπροφύλαξης σύμφωνα με το άρθρο 5, στο οποίο πρέπει να περιλαμβάνονται τουλάχιστον τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις της εγκατάστασης υδατοκαλλιέργειας·
                                             
                                          
                                                ii)
                                             
                                             
                                                εάν εντός της ίδιας εγκατάστασης υδατοκαλλιέργειας υπάρχουν διάφορες μονάδες απομόνωσης, πρέπει να λαμβάνονται κατάλληλα μέτρα ώστε να διασφαλίζεται ότι οι μονάδες απομόνωσης παραμένουν επιδημιολογικά διαχωρισμένες μεταξύ τους·
                                             
                                          
                                                iii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται αποκλειστικά και μόνο για χρήση στην εγκατάσταση υδατοκαλλιέργειας, και να καθαρίζονται και να απολυμαίνονται τακτικά·
                                             
                                          
                                                iv)
                                             
                                             
                                                ο εξοπλισμός δεν πρέπει να χρησιμοποιείται από κοινού από τις διάφορες μονάδες απομόνωσης εντός της εγκατάστασης υδατοκαλλιέργειας· ωστόσο, εάν αυτό είναι αναπόφευκτο, πρέπει να εφαρμόζεται κατάλληλο πρωτόκολλο για τον καθαρισμό και την απολύμανση του εξοπλισμού· ο εξοπλισμός δεν πρέπει να χρησιμοποιείται από κοινού με άλλες εγκαταστάσεις·
                                             
                                          
                                                v)
                                             
                                             
                                                η είσοδος στην εγκατάσταση υδατοκαλλιέργειας πρέπει να επιτρέπεται μόνο σε εξουσιοδοτημένα άτομα·
                                             
                                          
                                                vi)
                                             
                                             
                                                τα άτομα που εισέρχονται στην εγκατάσταση υδατοκαλλιέργειας πρέπει να φορούν τα προστατευτικά ενδύματα και υποδήματα που παρέχονται από την εγκατάσταση, τα οποία πρέπει να απορρίπτονται με ασφαλή τρόπο ή να καθαρίζονται και να απολυμαίνονται μετά τη χρήση·
                                             
                                          
                                                vii)
                                             
                                             
                                                τα νεκρά ζώα πρέπει να απομακρύνονται με την ενδεδειγμένη συχνότητα από όλες τις μονάδες παραγωγής της εγκατάστασης, ώστε να διασφαλίζεται ότι η μολυσματική πίεση διατηρείται στο ελάχιστο, και να απορρίπτονται σύμφωνα με το άρθρο 13 του κανονισμού (ΕΚ) αριθ. 1069/2009·
                                             
                                          
                                                viii)
                                             
                                             
                                                όλος ο εξοπλισμός της εγκατάστασης υδατοκαλλιέργειας ή της σχετικής μονάδας απομόνωσης, εάν η εγκατάσταση υδατοκαλλιέργειας περιλαμβάνει περισσότερες από μία μονάδες απομόνωσης, πρέπει να καθαρίζεται και να απολυμαίνεται στο τέλος κάθε περιόδου απομόνωσης·
                                             
                                          
                                                ix)
                                             
                                             
                                                η περίοδος απομόνωσης που αναφέρεται στο σημείο 2 ξεκινά μόνον όταν εισέρχεται στην εγκατάσταση υδατοκαλλιέργειας το τελευταίο ζώο της κοόρτης ή, εάν στην εγκατάσταση υδατοκαλλιέργειας υπάρχουν πολλές μονάδες απομόνωσης, η περίοδος απομόνωσης ξεκινά όταν εισέρχεται στη μονάδα απομόνωσης το τελευταίο ζώο της κοόρτης·
                                             
                                          
                                                x)
                                             
                                             
                                                κάθε μονάδα απομόνωσης στην εγκατάσταση υδατοκαλλιέργειας πρέπει να εκκενώνεται από ζώα, να καθαρίζεται και να απολυμαίνεται στο τέλος της περιόδου απομόνωσης·
                                             
                                          
                                                xi)
                                             
                                             
                                                πρέπει να λαμβάνονται προφυλάξεις για την αποτροπή της διασταυρούμενης μόλυνσης μεταξύ των εισερχόμενων και των εξερχόμενων φορτίων υδρόβιων ζώων·
                                             
                                          
                                                xii)
                                             
                                             
                                                τα ζώα που αποδεσμεύονται από την εγκατάσταση υδατοκαλλιέργειας μετά την περίοδο απομόνωσης πληρούν τις απαιτήσεις σχετικά με τις μετακινήσεις υδρόβιων ζώων μεταξύ κρατών μελών·
                                             
                                          
                              
                                    β)
                                 
                                 
                                    οι υπεύθυνοι επιχειρήσεων μεριμνούν για τον ορισμό συγκεκριμένου ατόμου το οποίο είναι αρμόδιο για την εφαρμογή του σχεδίου βιοπροφύλαξης στην εγκατάσταση υδατοκαλλιέργειας, ενώ τα άλλα μέλη του προσωπικού αναφέρουν στο εν λόγω άτομο κάθε ζήτημα που αφορά θέματα βιοπροφύλαξης, όποτε χρειάζεται.
                                 
                              
                  
                     
                        2.
                     
                     
                        Οι απαιτήσεις όσον αφορά τα μέτρα επιτήρησης και ελέγχου των εγκαταστάσεων όπου ζώα υδατοκαλλιέργειας καταγεγραμμένων ειδών που είναι διαβιβαστές διατηρούνται σε απομόνωση έως ότου πάψουν πλέον να θεωρούνται διαβιβαστές, όπως αναφέρονται στο άρθρο 16 στοιχείο β), είναι οι ακόλουθες:
                        
                                    α)
                                 
                                 
                                    ψάρια, μαλάκια και καρκινοειδή καταγεγραμμένων ειδών παραμένουν σε απομόνωση για περίοδο τουλάχιστον 90 ημερών·
                                 
                              
                                    β)
                                 
                                 
                                    όλα τα ζώα υδατοκαλλιέργειας που πεθαίνουν ή παρουσιάζουν συμπτώματα νόσου κατά τη διάρκεια της περιόδου απομόνωσης 90 ημερών πρέπει να υποβάλλονται σε κλινική επιθεώρηση από κτηνίατρο, ενώ επίσης πρέπει να διεξάγεται εξέταση δειγμάτων σε εργαστήριο που ορίζεται από την αρμόδια αρχή για τον σκοπό αυτόν.
                                 
                              
                  
                     
                        3.
                     
                     
                        Οι απαιτήσεις όσον αφορά τις δομές και τον εξοπλισμό των εγκαταστάσεων υδατοκαλλιέργειας όπου ζώα υδατοκαλλιέργειας καταγεγραμμένων ειδών που είναι διαβιβαστές διατηρούνται σε απομόνωση έως ότου πάψουν πλέον να θεωρούνται διαβιβαστές, όπως αναφέρονται στο άρθρο 16 στοιχείο γ), είναι οι ακόλουθες:
                        
                                    α)
                                 
                                 
                                    πρέπει να διατίθενται επαρκή μέσα για τη διατήρηση των ζώων υδατοκαλλιέργειας σε απομόνωση·
                                 
                              
                                    β)
                                 
                                 
                                    η παροχή νερού στην εγκατάσταση υδατοκαλλιέργειας πρέπει να είναι απαλλαγμένη τόσο από καταγεγραμμένα είδη όσο και από νοσογόνους παράγοντες των σχετικών καταγεγραμμένων ή αναδυόμενων νόσων·
                                 
                              
                                    γ)
                                 
                                 
                                    εάν απαιτείται για λόγους διαφύλαξης του υγειονομικού καθεστώτος των υδάτινων αποδεκτών, τα υδάτινα απόβλητα από την εγκατάσταση υδατοκαλλιέργειας πρέπει να υποβάλλονται σε κατάλληλη επεξεργασία ώστε να διασφαλίζεται η αδρανοποίηση των μολυσματικών παραγόντων καταγεγραμμένων και αναδυόμενων νόσων πριν από την απόρριψη·
                                 
                              
                                    δ)
                                 
                                 
                                    η πρόσβαση των ζώων στην εγκατάσταση υδατοκαλλιέργειας είναι ελεγχόμενη·
                                 
                              
                                    ε)
                                 
                                 
                                    τα δάπεδα, οι τοίχοι και κάθε άλλο υλικό ή εξοπλισμός κατασκευάζονται κατά τέτοιον τρόπο ώστε να μπορούν να καθαρίζονται και να απολυμαίνονται επαρκώς·
                                 
                              
                                    στ)
                                 
                                 
                                    εφαρμόζεται κατάλληλο σύστημα ώστε να διασφαλίζεται η συλλογή και κατάλληλη απόρριψη των ζωικών υποπροϊόντων σύμφωνα με το άρθρο 13 του κανονισμού (ΕΚ) αριθ. 1069/2009·
                                 
                              
                                    ζ)
                                 
                                 
                                    εφαρμόζονται κατάλληλα μέτρα ελέγχου θηρευτών, λαμβανομένου υπόψη του κινδύνου εξάπλωσης νόσων που ενέχουν οι εν λόγω θηρευτές.
                                 
                              
                  ΜΕΡΟΣ 10
            
               Απαιτήσεις για τη χορήγηση έγκρισης σε εγκαταστάσεις υδατοκαλλιέργειας που αποτελούν κλειστές δομές όπου διατηρούνται ζώα υδατοκαλλιέργειας για διακοσμητικούς σκοπούς, όπως αναφέρονται στο άρθρο 17
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των εγκαταστάσεων υδατοκαλλιέργειας που αποτελούν κλειστές δομές όπου διατηρούνται ζώα υδατοκαλλιέργειας για διακοσμητικούς σκοπούς και οι οποίες, λόγω των χαρακτηριστικών των μετακινήσεών τους, δημιουργούν σημαντικό κίνδυνο εξάπλωσης νόσων, όπως αναφέρονται στο άρθρο 17, είναι οι ακόλουθες:
                        
                                    α)
                                 
                                 
                                    ο υπεύθυνος επιχείρησης εφαρμόζει το σχέδιο βιοπροφύλαξης σύμφωνα με το άρθρο 5, στο οποίο πρέπει να λαμβάνονται υπόψη τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις της εγκατάστασης·
                                             
                                          
                                                ii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται αποκλειστικά και μόνο για χρήση στην εγκατάσταση υδατοκαλλιέργειας, και να καθαρίζονται και να απολυμαίνονται τακτικά·
                                             
                                          
                                                iii)
                                             
                                             
                                                οι επισκέπτες στην εγκατάσταση υδατοκαλλιέργειας πρέπει να υποβάλλονται σε έλεγχο εάν ενέχουν κίνδυνο εξάπλωσης νόσων. Οι εν λόγω επισκέπτες πρέπει είτε:
                                                
                                                            —
                                                         
                                                         
                                                            να φορούν προστατευτικά ενδύματα και υποδήματα που παρέχονται από την εγκατάσταση υδατοκαλλιέργειας· είτε
                                                         
                                                      
                                                            —
                                                         
                                                         
                                                            να καθαρίζουν και να απολυμαίνουν τυχόν προστατευτικά ενδύματα και υποδήματα με τα οποία εισέρχονται στην εγκατάσταση υδατοκαλλιέργειας κατά την άφιξή τους και, εάν τα εν λόγω ενδύματα και υποδήματα δεν είναι μίας χρήσης, και κατά την αναχώρησή τους·
                                                         
                                                      
                                          
                                                iv)
                                             
                                             
                                                τα νεκρά ζώα πρέπει να απομακρύνονται με την ενδεδειγμένη συχνότητα από όλες τις μονάδες παραγωγής, ώστε να διασφαλίζεται ότι η μολυσματική πίεση διατηρείται στο ελάχιστο, και να απορρίπτονται σύμφωνα με το άρθρο 13 του κανονισμού (ΕΚ) αριθ. 1069/2009·
                                             
                                          
                              
                                    β)
                                 
                                 
                                    πρέπει να ορίζεται συγκεκριμένο άτομο το οποίο είναι αρμόδιο για την εφαρμογή του σχεδίου βιοπροφύλαξης στην εγκατάσταση υδατοκαλλιέργειας, ενώ τα άλλα μέλη του προσωπικού αναφέρουν στο εν λόγω άτομο κάθε ζήτημα που αφορά θέματα βιοπροφύλαξης, όποτε χρειάζεται.
                                 
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των εγκαταστάσεων υδατοκαλλιέργειας που αποτελούν κλειστές δομές όπου διατηρούνται ζώα υδατοκαλλιέργειας για διακοσμητικούς σκοπούς και οι οποίες, λόγω των χαρακτηριστικών των μετακινήσεών τους, δημιουργούν σημαντικό κίνδυνο εξάπλωσης νόσων, όπως αναφέρονται στο άρθρο 17 στοιχείο γ), είναι οι ακόλουθες:
                        
                                    α)
                                 
                                 
                                    πρέπει να διατίθεται κατάλληλος εξοπλισμός και κατάλληλες δομές για τους σκοπούς της διατήρησης των ενδεδειγμένων ζωοτεχνικών συνθηκών για τα ζώα που διατηρούνται στην εγκατάσταση·
                                 
                              
                                    β)
                                 
                                 
                                    η εγκατάσταση υδατοκαλλιέργειας πρέπει να εξασφαλίζει ικανοποιητικά πρότυπα υγιεινής και να επιτρέπει τη διενέργεια υγειονομικής παρακολούθησης·
                                 
                              
                                    γ)
                                 
                                 
                                    ο εξοπλισμός και οι δομές πρέπει να κατασκευάζονται από υλικά τα οποία μπορούν να καθαρίζονται και να απολυμαίνονται εύκολα·
                                 
                              
                                    δ)
                                 
                                 
                                    πρέπει να διατίθεται κατάλληλος εξοπλισμός για τον καθαρισμό και την απολύμανση των δομών, του εξοπλισμού και των μέσων μεταφοράς·
                                 
                              
                                    ε)
                                 
                                 
                                    πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη του κινδύνου εξάπλωσης νόσων που ενέχουν οι εν λόγω θηρευτές·
                                 
                              
                                    στ)
                                 
                                 
                                    πρέπει να εφαρμόζεται κατάλληλο σύστημα ώστε να διασφαλίζεται η συλλογή και κατάλληλη απόρριψη των ζωικών υποπροϊόντων σύμφωνα με το άρθρο 13 του κανονισμού (ΕΚ) αριθ. 1069/2009.
                                 
                              
                  ΜΕΡΟΣ 11
            
               Απαιτήσεις για τη χορήγηση έγκρισης σε εγκαταστάσεις υδατοκαλλιέργειας που αποτελούν ανοικτές δομές όπου διατηρούνται ζώα υδατοκαλλιέργειας για διακοσμητικούς σκοπούς, όπως αναφέρονται στο άρθρο 18
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των εγκαταστάσεων υδατοκαλλιέργειας που αποτελούν ανοικτές δομές όπου διατηρούνται ζώα υδατοκαλλιέργειας για διακοσμητικούς σκοπούς, όπως αναφέρονται στο άρθρο 18 στοιχείο β), είναι οι ακόλουθες:
                        
                                    α)
                                 
                                 
                                    ο υπεύθυνος επιχείρησης εφαρμόζει το σχέδιο βιοπροφύλαξης σύμφωνα με το άρθρο 5, στο οποίο πρέπει να λαμβάνονται υπόψη τα ακόλουθα στοιχεία:
                                    
                                                i)
                                             
                                             
                                                σημεία απολύμανσης πρέπει να έχουν τοποθετηθεί σε καίριες θέσεις της εγκατάστασης υδατοκαλλιέργειας·
                                             
                                          
                                                ii)
                                             
                                             
                                                εάν στο εσωτερικό της ίδιας εγκατάστασης υδατοκαλλιέργειας υπάρχουν διάφορες λειτουργικές μονάδες, αυτές πρέπει να διαχωρίζονται με τη χρήση κατάλληλων υγειονομικών μέτρων·
                                             
                                          
                                                iii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται στην εγκατάσταση υδατοκαλλιέργειας και να καθαρίζονται και να απολυμαίνονται τακτικά·
                                             
                                          
                                                iv)
                                             
                                             
                                                ο εξοπλισμός δεν πρέπει να χρησιμοποιείται από κοινού με άλλες εγκαταστάσεις υδατοκαλλιέργειας· ωστόσο, εάν αυτό είναι αναπόφευκτο, πρέπει να εφαρμόζεται κατάλληλο πρωτόκολλο για τον καθαρισμό και την απολύμανση του εξοπλισμού·
                                             
                                          
                                                v)
                                             
                                             
                                                οι επισκέπτες στην εγκατάσταση υδατοκαλλιέργειας πρέπει να υποβάλλονται σε έλεγχο εάν ενέχουν κίνδυνο εξάπλωσης νόσων. Οι εν λόγω επισκέπτες πρέπει είτε:
                                                
                                                            —
                                                         
                                                         
                                                            να φορούν προστατευτικά ενδύματα και υποδήματα που παρέχονται από την εγκατάσταση υδατοκαλλιέργειας· είτε
                                                         
                                                      
                                                            —
                                                         
                                                         
                                                            να καθαρίζουν και να απολυμαίνουν τυχόν προστατευτικά ενδύματα και υποδήματα με τα οποία εισέρχονται στην εγκατάσταση υδατοκαλλιέργειας κατά την άφιξή τους και, εάν τα εν λόγω ενδύματα και υποδήματα δεν είναι μίας χρήσης, και κατά την αναχώρησή τους·
                                                         
                                                      
                                          
                                                vi)
                                             
                                             
                                                τα νεκρά ζώα πρέπει να απομακρύνονται με την ενδεδειγμένη συχνότητα από όλες τις μονάδες παραγωγής, ώστε να διασφαλίζεται ότι η μολυσματική πίεση διατηρείται στο ελάχιστο, και να απορρίπτονται σύμφωνα με το άρθρο 13 του κανονισμού (ΕΚ) αριθ. 1069/2009·
                                             
                                          
                                                vii)
                                             
                                             
                                                στον βαθμό που είναι εφικτό, ο εξοπλισμός στην εγκατάσταση υδατοκαλλιέργειας πρέπει να καθαρίζεται και να απολυμαίνεται στο τέλος κάθε κύκλου παραγωγής·
                                             
                                          
                                                viii)
                                             
                                             
                                                πρέπει να ελέγχονται τα αρχεία καθαρισμού και απολύμανσης των μεταφορέων πριν από τη φόρτωση ή εκφόρτωση ζώων στην εγκατάσταση υδατοκαλλιέργειας·
                                             
                                          
                              
                                    β)
                                 
                                 
                                    οι υπεύθυνοι επιχειρήσεων μεριμνούν για τον ορισμό συγκεκριμένου ατόμου το οποίο είναι αρμόδιο για την εφαρμογή του σχεδίου βιοπροφύλαξης στην εγκατάσταση υδατοκαλλιέργειας, ενώ τα άλλα μέλη του προσωπικού αναφέρουν στο εν λόγω άτομο κάθε ζήτημα που αφορά θέματα βιοπροφύλαξης, όποτε χρειάζεται.
                                 
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των εγκαταστάσεων υδατοκαλλιέργειας που αποτελούν ανοικτές δομές όπου διατηρούνται ζώα υδατοκαλλιέργειας για διακοσμητικούς σκοπούς, όπως αναφέρονται στο άρθρο 18 στοιχείο γ), είναι οι ακόλουθες:
                        
                                    α)
                                 
                                 
                                    πρέπει να διατίθεται κατάλληλος εξοπλισμός και κατάλληλες δομές για τους σκοπούς της διατήρησης των ενδεδειγμένων ζωοτεχνικών συνθηκών για τα ζώα που διατηρούνται στην εγκατάσταση υδατοκαλλιέργειας·
                                 
                              
                                    β)
                                 
                                 
                                    η εγκατάσταση πρέπει να εξασφαλίζει ικανοποιητικά πρότυπα υγιεινής και να επιτρέπει τη διενέργεια επαρκούς υγειονομικής παρακολούθησης·
                                 
                              
                                    γ)
                                 
                                 
                                    στον βαθμό που είναι εφικτό, ο εξοπλισμός και οι δομές πρέπει να κατασκευάζονται από υλικά τα οποία μπορούν να καθαρίζονται και να απολυμαίνονται δεόντως·
                                 
                              
                                    δ)
                                 
                                 
                                    πρέπει να εφαρμόζονται κατάλληλα μέτρα ελέγχου θηρευτών, λαμβανομένου υπόψη τόσο του κινδύνου που ενέχουν οι εν λόγω θηρευτές όσο και των περιβαλλοντικών περιορισμών της εγκατάστασης υδατοκαλλιέργειας·
                                 
                              
                                    ε)
                                 
                                 
                                    πρέπει να διατίθεται κατάλληλος εξοπλισμός για τον καθαρισμό και την απολύμανση των δομών, του εξοπλισμού και των μέσων μεταφοράς·
                                 
                              
                                    στ)
                                 
                                 
                                    εφαρμόζεται κατάλληλο σύστημα ώστε να διασφαλίζεται η συλλογή και κατάλληλη απόρριψη των ζωικών υποπροϊόντων σύμφωνα με το άρθρο 13 του κανονισμού (ΕΚ) αριθ. 1069/2009.
                                 
                              
                  ΜΕΡΟΣ 12
            
               Απαιτήσεις για τη χορήγηση έγκρισης σε σκάφη ή άλλες κινητές κατασκευές όπου ζώα υδατοκαλλιέργειας διατηρούνται προσωρινά με σκοπό να υποβληθούν σε θεραπεία ή άλλη ζωοτεχνική διαδικασία, όπως αναφέρονται στο άρθρο 19
            
            
                     
                        1.
                     
                     
                        Οι απαιτήσεις όσον αφορά τα μέτρα βιοπροφύλαξης των σκαφών ή άλλων κινητών κατασκευών όπου ζώα υδατοκαλλιέργειας διατηρούνται προσωρινά με σκοπό να υποβληθούν σε θεραπεία ή άλλη ζωοτεχνική διαδικασία, όπως αναφέρονται στο άρθρο 19 στοιχείο α), είναι οι ακόλουθες:
                        
                                    α)
                                 
                                 
                                    ο υπεύθυνος επιχείρησης εφαρμόζει το σχέδιο βιοπροφύλαξης σύμφωνα με το άρθρο 5, στο οποίο πρέπει να λαμβάνονται υπόψη τα ακόλουθα στοιχεία:
                                    
                                                i)
                                             
                                             
                                                το σκάφος ή η κινητή κατασκευή, καθώς και όλος ο εξοπλισμός που χρησιμοποιείται κατά τη διάρκεια της διαδικασίας θεραπείας, πρέπει να καθαρίζεται και να απολυμαίνεται μετά την ολοκλήρωση της θεραπείας και πριν από τη μετακίνησή του/της σε άλλη εγκατάσταση υδατοκαλλιέργειας·
                                             
                                          
                                                ii)
                                             
                                             
                                                τα ενδύματα και τα υποδήματα εργασίας για το προσωπικό πρέπει να φυλάσσονται στην εγκατάσταση υδατοκαλλιέργειας και να καθαρίζονται και να απολυμαίνονται τακτικά·
                                             
                                          
                                                iii)
                                             
                                             
                                                ο εξοπλισμός δεν πρέπει να χρησιμοποιείται από κοινού με άλλες εγκαταστάσεις υδατοκαλλιέργειας· ωστόσο, εάν αυτό είναι αναπόφευκτο, πρέπει να εφαρμόζεται κατάλληλο πρωτόκολλο για τον καθαρισμό και την απολύμανση του εξοπλισμού και να τηρούνται αποδεικτικά στοιχεία της εφαρμογής του·
                                             
                                          
                                                iv)
                                             
                                             
                                                οι επισκέπτες στην εγκατάσταση υδατοκαλλιέργειας πρέπει να υποβάλλονται σε έλεγχο εάν ενέχουν κίνδυνο εξάπλωσης νόσων· οι εν λόγω επισκέπτες πρέπει είτε:
                                                
                                                            —
                                                         
                                                         
                                                            να φορούν προστατευτικά ενδύματα και υποδήματα που παρέχονται από την εγκατάσταση υδατοκαλλιέργειας· είτε
                                                         
                                                      
                                                            —
                                                         
                                                         
                                                            να καθαρίζουν και να απολυμαίνουν τυχόν προστατευτικά ενδύματα και υποδήματα με τα οποία εισέρχονται στην εγκατάσταση υδατοκαλλιέργειας κατά την άφιξή τους και, εάν τα εν λόγω ενδύματα και υποδήματα δεν είναι μίας χρήσης, και κατά την αναχώρησή τους·
                                                         
                                                      
                                          
                                                v)
                                             
                                             
                                                τα αίτια τυχόν θανάτων που σημειώνονται κατά τη διάρκεια της θεραπείας πρέπει να καταγράφονται και τα νεκρά ζώα πρέπει να απομακρύνονται από την εγκατάσταση υδατοκαλλιέργειας με συχνότητα που ελαχιστοποιεί τη μολυσματική πίεση και η οποία είναι πρακτικά εφικτή με βάση το χρονοδιάγραμμα της θεραπείας για τα σχετικά ζώα υδατοκαλλιέργειας·
                                             
                                          
                                                vi)
                                             
                                             
                                                τα νεκρά ζώα απομακρύνονται με την ενδεδειγμένη συχνότητα, ώστε να διασφαλίζεται ότι η μολυσματική πίεση διατηρείται στο ελάχιστο, και απορρίπτονται σύμφωνα με το άρθρο 13 του κανονισμού (ΕΚ) αριθ. 1069/2009·
                                             
                                          
                              
                                    β)
                                 
                                 
                                    οι υπεύθυνοι επιχειρήσεων μεριμνούν για τον ορισμό συγκεκριμένου ατόμου το οποίο είναι αρμόδιο για την εφαρμογή του σχεδίου βιοπροφύλαξης στην εγκατάσταση, ενώ τα άλλα μέλη του προσωπικού αναφέρουν στο εν λόγω άτομο κάθε ζήτημα που αφορά θέματα βιοπροφύλαξης, όποτε χρειάζεται.
                                 
                              
                  
                     
                        2.
                     
                     
                        Οι απαιτήσεις όσον αφορά τις δομές και τον εξοπλισμό των σκαφών ή άλλων κινητών κατασκευών όπου ζώα υδατοκαλλιέργειας διατηρούνται προσωρινά με σκοπό να υποβληθούν σε θεραπεία ή άλλη ζωοτεχνική διαδικασία, όπως αναφέρονται στο άρθρο 19 στοιχείο β), είναι οι ακόλουθες:
                        
                                    α)
                                 
                                 
                                    πρέπει να διατίθενται κατάλληλος εξοπλισμός και κατάλληλες δομές για τους σκοπούς της διατήρησης των ενδεδειγμένων ζωοτεχνικών συνθηκών για τα ζώα υδατοκαλλιέργειας που διατηρούνται στην εγκατάσταση·
                                 
                              
                                    β)
                                 
                                 
                                    στον βαθμό που είναι εφικτό, ο εξοπλισμός και οι δομές πρέπει να κατασκευάζονται από υλικά τα οποία μπορούν να καθαρίζονται και να απολυμαίνονται εύκολα·
                                 
                              
                                    γ)
                                 
                                 
                                    πρέπει να διατίθεται κατάλληλος εξοπλισμός για τον καθαρισμό και την απολύμανση των δομών και του εξοπλισμού·
                                 
                              
                                    δ)
                                 
                                 
                                    εάν χρησιμοποιούνται αυτόματα συστήματα καθαρισμού και απολύμανσης, η αποτελεσματικότητά τους πρέπει να επικυρώνεται τόσο πριν από την πρώτη χρήση τους όσο και σε ενδεδειγμένα διαστήματα στη συνέχεια·
                                 
                              
                                    ε)
                                 
                                 
                                    εφαρμόζεται κατάλληλο σύστημα ώστε να διασφαλίζεται η συλλογή και κατάλληλη απόρριψη των ζωικών υποπροϊόντων σύμφωνα με το άρθρο 13 του κανονισμού (ΕΚ) αριθ. 1069/2009.
                                 
                              
                  
               (1)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (ΕΕ L 300 της 14.11.2009, σ. 1).
         
      
      
         
            ΠΑΡΑΡΤΗΜΑ II
            
               ΕΠΙΤΗΡΗΣΗ ΒΑΣΕΙ ΚΙΝΔΥΝΟΥ ΠΟΥ ΠΡΕΠΕΙ ΝΑ ΔΙΕΝΕΡΓΕΙΤΑΙ ΣΕ ΟΡΙΣΜΕΝΕΣ ΕΓΚΕΚΡΙΜΕΝΕΣ ΕΓΚΑΤΑΣΤΑΣΕΙΣ
            
            ΜΕΡΟΣ 1
            
               Επιτήρηση βάσει κινδύνου σε εγκαταστάσεις υδατοκαλλιέργειας και σε ομάδες εγκαταστάσεων υδατοκαλλιέργειας, όπως αναφέρονται στα άρθρα 7, 8, 17 και 18
            
            Η επιτήρηση βάσει κινδύνου στις εγκαταστάσεις υδατοκαλλιέργειας και τις ομάδες εγκαταστάσεων υδατοκαλλιέργειας που αναφέρονται στα άρθρα 7, 8, 17 και 18 εφαρμόζεται ως εξής:
            
                        α)
                     
                     
                        οι εγκαταστάσεις υδατοκαλλιέργειας στις οποίες διατηρούνται καταγεγραμμένα είδη ζώων υδατοκαλλιέργειας διαφορετικά από τα είδη που αναφέρονται στο παρόν μέρος στοιχείο β) σημείο ii) εφαρμόζουν επιτήρηση βάσει κινδύνου σύμφωνα με την κατάταξή τους ως εγκαταστάσεις «υψηλού», «μεσαίου» ή «χαμηλού» κινδύνου κατόπιν εκτίμησης κινδύνου που διενεργείται σύμφωνα με το παράρτημα VI μέρος I του κατ’ εξουσιοδότηση κανονισμού (ΕΕ) 2020/689 της Επιτροπής·
                     
                  
                        β)
                     
                     
                        οι εγκαταστάσεις υδατοκαλλιέργειας στις οποίες διατηρούνται τα καταγεγραμμένα είδη ζώων υδατοκαλλιέργειας που αναφέρονται στα σημεία i) και ii) εφαρμόζουν επιτήρηση βάσει κινδύνου εάν κατατάσσονται στις εγκαταστάσεις «υψηλού» κινδύνου κατόπιν εκτίμησης κινδύνου που διενεργείται σύμφωνα με το παράρτημα VI μέρος I του κατ’ εξουσιοδότηση κανονισμού (ΕΕ) 2020/689 της Επιτροπής:
                        
                                    i)
                                 
                                 
                                    μη καταγεγραμμένα είδη·
                                 
                              
                                    ii)
                                 
                                 
                                    καταγεγραμμένα είδη τα οποία αναφέρονται στην τέταρτη στήλη του πίνακα που παρατίθεται στο παράρτημα του εκτελεστικού κανονισμού (ΕΕ) 2018/1882· για να χαρακτηριστούν, ωστόσο, είδη-διαβιβαστές, τα εν λόγω είδη πρέπει να έχουν έρθει σε επαφή με τα καταγεγραμμένα είδη που αναφέρονται στην τρίτη στήλη του ίδιου πίνακα, και τέτοια επαφή δεν έχει συμβεί.
                                 
                              
                  ΜΕΡΟΣ 2
            
               Αντικείμενο της επιτήρησης βάσει κινδύνου που διενεργείται σε εγκαταστάσεις υδατοκαλλιέργειας ή σε ομάδες εγκαταστάσεων υδατοκαλλιέργειας σύμφωνα με το άρθρο 26 του κανονισμού (ΕΕ) 2016/429
            
            
                     
                        1.
                     
                     
                        Οι έλεγχοι αρχείων, οι κλινικές επιθεωρήσεις και οι εργαστηριακές εξετάσεις στις εγκεκριμένες εγκαταστάσεις υδατοκαλλιέργειας που αναφέρονται στα άρθρα 7, 17 και 18 διενεργούνται ως εξής:
                        
                                    α)
                                 
                                 
                                    τα σχετικά αρχεία που τηρούνται σύμφωνα με τις υποχρεώσεις τήρησης αρχείων του άρθρου 186 του κανονισμού (ΕΕ) 2016/429 και σύμφωνα με τα άρθρα 23, 32 και 33 του παρόντος κανονισμού πρέπει να εξετάζονται προκειμένου να διαπιστωθεί αν υπάρχουν τυχόν ενδείξεις αυξημένης θνησιμότητας ή παρουσίας καταγεγραμμένης ή αναδυόμενης νόσου στην εγκατάσταση υδατοκαλλιέργειας, που πρέπει να ληφθούν υπόψη κατά τη διάρκεια της επίσκεψης κτηνιάτρου·
                                 
                              
                                    β)
                                 
                                 
                                    πρέπει να εξετάζονται όλα τα τμήματα της εγκατάστασης υδατοκαλλιέργειας, με ιδιαίτερη έμφαση στις μονάδες παραγωγής για τις οποίες έχει καταγραφεί αυξημένη θνησιμότητα στα αρχεία που αναφέρονται στο στοιχείο α)·
                                 
                              
                                    γ)
                                 
                                 
                                    εάν δεν προκύψουν ενδείξεις παρουσίας καταγεγραμμένης ή αναδυόμενης νόσου ούτε από την εξέταση των αρχείων ούτε από την κλινική επιθεώρηση όλων των μονάδων παραγωγής, δεν απαιτείται δειγματοληψία για εργαστηριακή εξέταση·
                                 
                              
                                    δ)
                                 
                                 
                                    εάν εντοπιστούν πρόσφατα αποθανόντα ή ετοιμοθάνατα ζώα υδατοκαλλιέργειας, πρέπει να επιλεγεί και να υποβληθεί σε κλινική εξέταση, τόσο εσωτερικά όσο και εξωτερικά, αντιπροσωπευτικός αριθμός των εν λόγω ζώων υδατοκαλλιέργειας προκειμένου να διαπιστωθεί αν υπάρχουν παθολογικές αλλοιώσεις· η εν λόγω εξέταση πρέπει να αποσκοπεί ιδιαίτερα στην ανίχνευση καταγεγραμμένων ή αναδυόμενων νόσων·
                                 
                              
                                    ε)
                                 
                                 
                                    εάν το αποτέλεσμα της κλινικής εξέτασης που προβλέπεται στο στοιχείο δ) οδηγεί σε υπόνοια παρουσίας καταγεγραμμένης ή αναδυόμενης νόσου σε εγκατάσταση υδατοκαλλιέργειας κράτους μέλους, ζώνης ή διαμερίσματος όπου εφαρμόζεται πρόγραμμα εκρίζωσης ή που έχει χαρακτηριστεί απαλλαγμένο/-η από τη συγκεκριμένη νόσο, από την εν λόγω εγκατάσταση υδατοκαλλιέργειας συλλέγεται δείγμα ζώων υδατοκαλλιέργειας, το οποίο υποβάλλεται σε εργαστηριακή εξέταση σύμφωνα με το σχετικό κεφάλαιο του μέρους II του παραρτήματος VI του κατ’ εξουσιοδότηση κανονισμού (ΕΕ) 2020/689
                                 
                              
                                    στ)
                                 
                                 
                                    εάν το αποτέλεσμα της κλινικής εξέτασης που προβλέπεται στο στοιχείο δ) οδηγεί σε υπόνοια παρουσίας καταγεγραμμένης νόσου σε εγκατάσταση υδατοκαλλιέργειας όπου εφαρμόζεται πρόγραμμα επιτήρησης για τη συγκεκριμένη νόσο κατηγορίας Γ, από την εγκατάσταση υδατοκαλλιέργειας συλλέγεται δείγμα ζώων υδατοκαλλιέργειας, το οποίο υποβάλλεται σε εργαστηριακή εξέταση σύμφωνα με το σχετικό κεφάλαιο του μέρους III του παραρτήματος VI του κατ’ εξουσιοδότηση κανονισμού (ΕΕ) 2020/689
                                 
                              
                                    ζ)
                                 
                                 
                                    εάν το αποτέλεσμα της κλινικής εξέτασης που προβλέπεται στο στοιχείο δ) οδηγεί σε υπόνοια παρουσίας αναδυόμενης νόσου, από την εγκατάσταση υδατοκαλλιέργειας συλλέγεται δείγμα ζώων υδατοκαλλιέργειας, το οποίο υποβάλλεται σε εργαστηριακή εξέταση με στόχο την ταυτοποίηση της εν λόγω αναδυόμενης νόσου.
                                 
                              
                  
                     
                        2.
                     
                     
                        Οι έλεγχοι αρχείων και οι κλινικές και εργαστηριακές εξετάσεις στις εγκεκριμένες ομάδες εγκαταστάσεων υδατοκαλλιέργειας που αναφέρονται στο άρθρο 8 διενεργούνται ως εξής:
                        
                                    α)
                                 
                                 
                                    τα σχετικά αρχεία που τηρούνται από ή για λογαριασμό κάθε εγκατάστασης υδατοκαλλιέργειας της ομάδας εγκαταστάσεων υδατοκαλλιέργειας σύμφωνα με το άρθρο 186 του κανονισμού (ΕΕ) 2016/429 και το άρθρο 24 του παρόντος κανονισμού πρέπει να εξετάζονται προκειμένου να διαπιστωθεί αν υπάρχουν ενδείξεις αυξημένης θνησιμότητας ή παρουσίας καταγεγραμμένης ή αναδυόμενης νόσου, που πρέπει να συνεκτιμηθούν κατά την επιλογή των εγκαταστάσεων υδατοκαλλιέργειας της ομάδας στις οποίες θα πρέπει να πραγματοποιηθούν επισκέψεις για τους σκοπούς της επιτήρησης βάσει κινδύνου·
                                 
                              
                                    β)
                                 
                                 
                                    εάν από την εξέταση των αρχείων που αναφέρονται στο στοιχείο α) προκύψουν ενδείξεις αυξημένης θνησιμότητας ή παρουσίας καταγεγραμμένης ή αναδυόμενης νόσου σε συγκεκριμένη εγκατάσταση υδατοκαλλιέργειας της ομάδας, στη συγκεκριμένη εγκατάσταση θα πρέπει να πραγματοποιηθεί επίσκεψη για τους σκοπούς της επιτήρησης βάσει κινδύνου· κατά τη διάρκεια της εν λόγω επίσκεψης πρέπει να ακολουθούνται τα βήματα που περιγράφονται στο σημείο 1 στοιχείο β) έως ζ)·
                                 
                              
                                    γ)
                                 
                                 
                                    εάν από την εξέταση των αρχείων που αναφέρονται στο στοιχείο α) δεν προκύψουν ενδείξεις αυξημένης θνησιμότητας ή παρουσίας καταγεγραμμένης ή αναδυόμενης νόσου σε καμία εγκατάσταση υδατοκαλλιέργειας της ομάδας, η επίσκεψη ή επισκέψεις της επιτήρησης βάσει κινδύνου θα πραγματοποιηθούν είτε:
                                    
                                                i)
                                             
                                             
                                                κατόπιν διενέργειας εκτίμησης κινδύνου, στην ή στις εγκαταστάσεις υδατοκαλλιέργειας της ομάδας που ενέχουν τον υψηλότερο κίνδυνο εισόδου νόσων· είτε
                                             
                                          
                                                ii)
                                             
                                             
                                                στην εγκατάσταση όπου πραγματοποιήθηκε ο μεγαλύτερος αριθμό μετακινήσεων ζώων υδατοκαλλιέργειας για περαιτέρω εκτροφή, μετά την τελευταία επίσκεψη επιτήρησης βάσει κινδύνου.
                                             
                                          Και στις δύο περιπτώσεις, κατά τη διάρκεια της επίσκεψης επιτήρησης βάσει κινδύνου πρέπει να ακολουθούνται τα βήματα που περιγράφονται στο σημείο 1 στοιχεία γ) έως ζ).